
(Tavallinen lainsäätämisjärjestys: ensimmäinen käsittely)



Tarkistus 1

Ehdotus asetukseksi
Johdanto-osan 1 kappale
	

	Komission teksti
	Tarkistus

	(1)	Elävät eläimet, mukaan lukien kissat ja koirat, kuuluvat Euroopan unionin toiminnasta tehdyn sopimuksen liitteen I soveltamisalaan, ja ne ovat osa unionin yhteistä maatalouspolitiikkaa. Näille eläimille on markkinat unionissa, ja niillä käydään merkittävissä määrin myös rajatylittävää kauppaa. Useat jäsenvaltiot ovat allekirjoittaneet lemmikkieläinten suojelua koskevan eurooppalaisen yleissopimuksen. On olemassa kattavaa näyttöä siitä, että koirien ja kissojen sisämarkkinat unionissa eivät toimi optimaalisesti ja että näillä eläimillä käydään laitonta kauppaa unionissa ja unioniin tuonnin yhteydessä. Sen vuoksi on tarpeen vahvistaa pitopaikoissa kasvatettavien ja pidettävien koirien ja kissojen hyvinvointia koskevat vähimmäisvaatimukset sekä tiukentaa unionissa luovutettavien koirien ja kissojen jäljitettävyyttä koskevia vaatimuksia.
	(1)	Elävät eläimet, mukaan lukien kissat ja koirat, kuuluvat Euroopan unionin toiminnasta tehdyn sopimuksen liitteen I soveltamisalaan, ja ne ovat osa unionin yhteistä maatalouspolitiikkaa, ja niiden hyvinvointia olisi suojeltava. Näille eläimille on markkinat unionissa, ja niillä käydään merkittävissä määrin myös rajatylittävää kauppaa. Useat jäsenvaltiot ovat allekirjoittaneet lemmikkieläinten suojelua koskevan eurooppalaisen yleissopimuksen. On olemassa kattavaa näyttöä siitä, että koirien ja kissojen sisämarkkinat unionissa eivät toimi optimaalisesti ja että näillä eläimillä käydään laitonta kauppaa unionissa ja unioniin tuonnin yhteydessä. On havaittu, että eläimet kokevat tunteita ja kipua ja kykenevät sosiaaliseen vuorovaikutukseen, joten on tarpeen vahvistaa pitopaikoissa kasvatettavien ja pidettävien koirien ja kissojen hyvinvointia koskevat vähimmäisvaatimukset sekä tiukentaa unionin markkinoille saatettavien koirien ja kissojen jäljitettävyyttä koskevia vaatimuksia.



Tarkistus 2

Ehdotus asetukseksi
Johdanto-osan 2 kappale
	

	Komission teksti
	Tarkistus

	(2)	Koska unionissa ei ole sellaisia eläinten hyvinvointia koskevia säännöksiä, joilla säädeltäisiin koirien ja kissojen kasvattamista, pitoa ja markkinoille saattamista, ja mahdolliset kansalliset säännöt ovat keskenään erilaisia, näitä eläimiä usein syntyy, kasvatetaan ja myydään tai adoptoidaan maksutta niiden hyvinvoinnin kannalta haitallisissa oloissa. Eri jäsenvaltioissa toimivien koirien ja kissojen kaupallisten kasvattajien välinen kilpailu ei ole tasapuolista, koska eläinten hyvinvointiolot vaikuttavat merkittävästi näiden toiminnanharjoittajien kilpailukykyyn, ja ne vaihtelevat huomattavasti jäsenvaltioiden välillä. Tämän seurauksena kilpailu vääristyy, erityisesti kun on kyse vastuullisista eläinten kasvattajista ja pitäjistä, jotka eivät voi muuttaa eläinten hyvinvointiin tekemiään investointeja rahaksi rajatylittävän kaupan yhteydessä, koska ne kilpailevat sellaisten toiminnanharjoittajien kanssa, jotka käyttävät eläinten hyvinvoinnin kannalta ala-arvoisia oloja kilpailuvalttina ja painaakseen hintoja ja hyvinvoinnin tasoa alas.
	(2)	Koirien ja kissojen biologiset ja käyttäytymistarpeet ovat ainutlaatuiset, ja ne ovat eläimiä, joilla käydään kauppaa ja joita pidetään lemmikkeinä unionissa. Se, että unionissa ei ole sellaisia eläinten hyvinvointia koskevia säännöksiä, joilla säädeltäisiin koirien ja kissojen kasvattamista, pitoa ja markkinoille saattamista, ja että mahdolliset kansalliset säännöt ovat keskenään erilaisia, johtaa toisinaan siihen, että näitä eläimiä syntyy, kasvatetaan ja myydään tai adoptoidaan maksutta oloissa, joilla voi olla niiden hyvinvoinnin kannalta haitallisia vakavia seurauksia. Eri jäsenvaltioissa toimivien koirien ja kissojen kaupallisten kasvattajien välinen kilpailu ei ole tasapuolista, koska eläinten hyvinvointiolot vaikuttavat merkittävästi näiden toiminnanharjoittajien kilpailukykyyn, ja ne vaihtelevat huomattavasti jäsenvaltioiden välillä. Tämän seurauksena kilpailu vääristyy, erityisesti kun on kyse vastuullisista eläinten kasvattajista ja pitäjistä, jotka eivät voi muuttaa eläinten hyvinvointiin tekemiään investointeja rahaksi rajatylittävän kaupan yhteydessä, koska ne kilpailevat sellaisten toiminnanharjoittajien kanssa, jotka käyttävät eläinten hyvinvoinnin kannalta ala-arvoisia oloja kilpailuvalttina ja painaakseen hintoja ja hyvinvoinnin tasoa alas.



Tarkistus 3

Ehdotus asetukseksi
Johdanto-osan 3 kappale
	

	Komission teksti
	Tarkistus

	(3)	Kuluttajia ei myöskään suojata riittävästi, koska hyvinvoinnin kannalta huonoissa oloissa kasvatettujen tai pidettyjen eläinten hankkineille aiheutuu usein ikäviä seurauksia, kuten ostetun tai hankitun eläimen terveysongelmat, käytöshäiriöt tai geneettiset viat.
	(3)	Kuluttajia ei myöskään suojata riittävästi, koska hyvinvoinnin kannalta huonoissa oloissa kasvatettujen tai pidettyjen eläinten hankkineille aiheutuu usein ikäviä seurauksia, kuten ostetun tai hankitun eläimen terveysongelmat, käytöshäiriöt tai geneettiset viat. On tärkeää kertoa yleisölle ja lisätä tietoisuutta vastuullisten, sääntöjä noudattamattomien ja laittomien kasvatuskäytäntöjen eroista, koska niin voidaan tukea tietoon perustuvia kuluttajavalintoja ja edistää unionin sääntöjen noudattamista.


Tarkistukset 280 ja 307
Ehdotus asetukseksi
Johdanto-osan 3 a kappale (uusi)
	

	Komission teksti
	Tarkistus

	
	(3 a)	Useissa jäsenvaltioissa on jo otettu käyttöön kansallisen tason positiivisia luetteloita, joilla säännellään eläinten yksityisomistusta, mutta sellaisen yhtenäisen EU:n kehyksen puuttuminen, joka koskee muiden lemmikkieläinlajien kuin koirien ja kissojen kasvattamiseen, pitämiseen ja markkinoille saattamiseen liittyviä hyvinvointia koskevia unionin säännöksiä, ja keskenään erilaiset kansalliset säädökset aiheuttavat epäjohdonmukaisuuksia, puutteita täytäntöönpanossa, hämmennystä kuluttajien keskuudessa ja usein myös vakavia seurauksia sellaisten eläinten hyvinvoinnille, jotka eivät sovellu lemmikiksi, sekä uhkia biologiselle monimuotoisuudelle, ihmisten terveydelle ja turvallisuudelle ja luonnonsuojelulle.



Tarkistus		308
Ehdotus asetukseksi
Johdanto-osan 3 b kappale (uusi)
	

	Komission teksti
	Tarkistus

	
	(3 b)	Aiemmin on esitetty kehotuksia laatia tieteeseen perustuva unionin laajuinen luettelo eläimistä, joiden on arvioitu soveltuvan asianmukaisissa hyvinvoinnin takaavissa olosuhteissa lemmikkieläimiksi ilman, että siitä aiheutuu haittaa luonnonvaraisille eläinkannoille ja siten Euroopan biologiselle monimuotoisuudelle tai ihmisten terveydelle ja turvallisuudelle. Tässä yhteydessä on olennaisen tärkeää varmistaa eläimiin ja niiden hyvinvointiin, käyttäytymiseen, ravinnontarpeeseen ja eläinlääkinnälliseen hoitoon kohdistuvien vaikutusten arviointi, jotta vältetään tilanteet, jotka voisivat aiheuttaa tarpeetonta kärsimystä, epäasianmukaisia elinolosuhteita tai lajien vaarantumista.





Tarkistus 4

Ehdotus asetukseksi
Johdanto-osan 4 a kappale (uusi)
	

	Komission teksti
	Tarkistus

	
	(4 a)	Jäsenvaltioiden välistä yhteistyötä olisi tehostettava, jotta voidaan tunnistaa laittomuudet kasvattajien toimitiloissa, purkaa niihin liittyviä verkostoja ja varmistaa sovellettavien sääntöjen tehokas täytäntöönpano. Jotta voidaan puuttua joidenkin laittomuuksien rajatylittävään luonteeseen ja suojella eläinten hyvinvointia ja kuluttajien etua kaikkialla unionissa, on olennaisen tärkeää vahvistaa rajatylittävää yhteistyötä, tietojenvaihtoa ja koordinoituja tarkastuksia.



Tarkistus 5

Ehdotus asetukseksi
Johdanto-osan 4 b kappale (uusi)
	

	Komission teksti
	Tarkistus

	
	(4 b)	Lemmikkieläinten määrä unionissa on kasvanut merkittävästi viime vuosina, mikä kuvastaa sitä, että unionin kansalaiset pitävät koirien ja kissojen hyvinvointia erittäin tärkeänä. Eläinten hyvinvointia koskeva tutkimus on kehittynyt, ja sen myötä unionia ja jäsenvaltioita olisi kannustettava edistämään lainsäädännössä lähestymismallia, joka ei ilmennä pelkästään eläinten asemaa omaisuutena vaan myös ihmisten eettisiä velvoitteita niiden hyvinvointiin ja suojeluun.



Tarkistus 6

Ehdotus asetukseksi
Johdanto-osan 6 kappale
	

	Komission teksti
	Tarkistus

	(6)	Koirien ja kissojen laitonta kauppaa on edesauttanut se, että näiden eläinten alkuperäinen pentue ei ole jäljitettävissä. Näin ollen koirat ja kissat kärsivät laittoman kaupan yhteydessä, koska niiden kasvatusta ei valvota. Jos halutaan varmistaa, että toiminnanharjoittajat noudattavat samoja eläinten hyvinvointia koskevia vaatimuksia ja sisämarkkinoilla on koirien ja kissojen luovutusten osalta yhdenmukaiset kilpailuolosuhteet, tarvitaan luotettavia keinoja jäljittää eläinten alkuperä. Sen vuoksi on välttämätöntä varmistaa koirien ja kissojen jäljitettävyys järjestelmällä, johon koirien ja kissojen tunnistusmerkinnät ja rekisteröinti merkitään ennen niiden ensimmäistä luovutusta unionissa ja aina silloin, kun eläinten omistusoikeus siirtyy.
	(6)	Koirien ja kissojen laitonta kauppaa on edesauttanut se, että näiden eläinten alkuperäinen pentue ei ole jäljitettävissä, sekä kuluttajien suuri kiinnostus kyseisiä eläimiä kohtaan, ja lisäksi sitä on helpottanut verkkokaupan kehittyminen. Näin ollen koirat ja kissat kärsivät laittoman kaupan yhteydessä, koska niiden kasvatusta ei valvota. Jos halutaan varmistaa, että toiminnanharjoittajat noudattavat samoja eläinten hyvinvointia koskevia vaatimuksia ja että sisämarkkinoilla on koirien ja kissojen markkinoille saattamisen osalta yhdenmukaiset kilpailuolosuhteet, tarvitaan luotettavia keinoja jäljittää eläinten alkuperä. Sen vuoksi on välttämätöntä varmistaa koirien ja kissojen jäljitettävyys järjestelmällä, johon koirien ja kissojen tunnistusmerkinnät ja rekisteröinti merkitään ennen kuin ne saatetaan ensi kertaa markkinoille unionissa ja aina silloin, kun eläinten omistusoikeus siirtyy.


Tarkistus 309
Ehdotus asetukseksi
Johdanto-osan 6 a kappale (uusi)
	

	Komission teksti
	Tarkistus

	
	(6 a)	Tällä asetuksella otetaan käyttöön pakollinen rekisteröinti, verkossa tapahtuvan myynnin tehostettu valvonta sekä koirien ja kissojen parannettu jäljitettävyys ja säädetään enintään 10 vuoden siirtymäajoista, jotta asiaan liittyvät viranomaisilla on aikaa valmistautua. Lisäksi siinä korostetaan vastuullista jalostusta koskevien unionin laajuisten normien merkitystä, jotta ehkäistään koirien ja kissojen terveyteen ja hyvinvointiin kohdistuvia haitallisia vaikutuksia. Asetuksessa käsitellään näitä kysymyksiä vahvistamalla selkeät hyvinvointivaatimukset ja varmistamalla, että jalostuskäytännöissä noudatetaan mahdollisimman tiukkoja normeja.



Tarkistus 7

Ehdotus asetukseksi
Johdanto-osan 7 kappale
	

	Komission teksti
	Tarkistus

	(7)	EU:n ulkopuolelta peräisin oleva kissojen ja koirien laiton kauppa on kasvussa. Koirien ja kissojen siirtoja EU:hun koskevat nykyiset EU:n säännöt, kuten asetuksen (EU) N:o 576/2013 ja eläinterveyssäännöstön säännökset, eivät sisällä riittäviä keinoja tämän laittoman kaupan estämiseksi. Sen vuoksi tarvitaan uusia sääntöjä, joilla torjutaan koirien ja kissojen laitonta kauppaa. Nykyisissä eläinten terveyttä koskevissa säännöissä edellytetään, että unioniin tulevien koirien ja kissojen kaupallisissa ja muissa kuin kaupallisissa siirroissa eläimet on tunnistusmerkittävä mikrosirulla. Näiden jäljitettävyyttä koskevien säännösten tehostamiseksi unioniin tulevien koirien ja kissojen omistajien olisi varmistettava, että eläimet rekisteröidään määräpaikassaan johonkin jäsenvaltioiden tietokannoista. Näin näiden eläinten siirtoja voidaan valvoa entistä paremmin.
	(7)	EU:n ulkopuolelta peräisin oleva kissojen ja koirien laiton kauppa on kasvussa. Koirien ja kissojen siirtoja EU:hun koskevat nykyiset EU:n säännöt, kuten asetuksen (EU) N:o 576/2013 ja eläinterveyssäännöstön säännökset, eivät sisällä riittäviä keinoja tämän laittoman kaupan estämiseksi. Sen vuoksi tarvitaan uusia sääntöjä, joilla torjutaan koirien ja kissojen laitonta kauppaa. Nykyisissä eläinten terveyttä koskevissa säännöissä edellytetään, että unioniin tulevien koirien ja kissojen kaupallisissa ja muissa kuin kaupallisissa siirroissa eläimet on tunnistusmerkittävä mikrosirulla. Näiden jäljitettävyyttä koskevien säännösten tehostamiseksi unioniin tulevien koirien ja kissojen omistajien tai niistä vastuussa olevien henkilöiden olisi varmistettava, että eläimet rekisteröidään määräpaikassaan johonkin jäsenvaltioiden tietokannoista. Näin näiden eläinten siirtoja voidaan valvoa entistä paremmin.



Tarkistus 8

Ehdotus asetukseksi
Johdanto-osan 8 kappale
	

	Komission teksti
	Tarkistus

	(8)	Tämän ehdotuksen jäljitettävyyttä koskevilla säännöksillä edistetään myös kansanterveyden suojelua parantamalla eläinten hyvinvointia ja terveyttä ja valvomalla tehokkaammin eläintautien (joista osa on luonteeltaan zoonoottisia) mahdollista leviämistä yhteinen terveys -mallin mukaisesti.
	(8)	Tämän ehdotuksen jäljitettävyyttä koskevilla säännöksillä edistetään myös kansanterveyden suojelua parantamalla eläinten hyvinvointia ja terveyttä ja valvomalla tehokkaammin eläintautien (joista osa on luonteeltaan zoonoottisia ja osa luonnonvaraisiin eläimiin tarttuvia) mahdollista leviämistä yhteinen terveys ‑mallin mukaisesti.




Tarkistus 9

Ehdotus asetukseksi
Johdanto-osan 8 a kappale (uusi)
	

	Komission teksti
	Tarkistus

	
	(8 a)	Euroopan parlamentin ja neuvoston asetuksella (EU) 2016/429 säännellään tarttuvia eläintauteja, jotta voidaan välttää näiden tautien leviäminen unionissa. Terveys on yksi eläinten hyvinvointiin liittyvistä viidestä perustarpeesta, ja sen vuoksi se on sisällytetty tähän asetukseen. Tässä asetuksessa ei kuitenkaan käsitellä asetuksessa (EU) 2016/429 lueteltuja tauteja vaan pikemminkin koirien ja kissojen terveydentilaa, johon ei-tarttuvat taudit (esimerkiksi vammat) tai luetteloimattomat taudit (esimerkiksi tietyt loiset) vaikuttavat. Näin ollen tässä asetuksessa vahvistetut säännöt täydentävät asetusta (EU) 2016/429, eivät toista kyseisessä asetuksessa vahvistettuja sääntöjä tai ole niiden kanssa päällekkäisiä.


Tarkistus 10

Ehdotus asetukseksi
Johdanto-osan 10 kappale
	

	Komission teksti
	Tarkistus

	(10)	Asetuksessa (EU) 2016/429 edellytetään, että koirat ja kissat on tunnistusmerkittävä transponderilla, mutta ainoastaan jos eläimiä siirretään jäsenvaltioiden välillä tai ne saapuvat unioniin. Kyseisessä asetuksessa edellytettyä tunnistusmerkintää ei ole täysin yhdenmukaistettu, koska asetukseen ei sisälly transpondereita koskevia tarkkoja vaatimuksia. Kyseisessä asetuksessa jäsenvaltioita ei myöskään velvoiteta pitämään koirien ja kissojen tietokantoja. Sen vuoksi jäsenvaltiot olisi velvoitettava ottamaan käyttöön unionin markkinoilla luovutettavien koirien ja kissojen tietokannat ja ylläpitämään niitä, jotta voidaan varmistaa näiden eläinten jäljitettävyys. On myös tarpeen varmistaa, että nämä tietokannat ovat yhteentoimivia. Näin koirista ja kissoista on helpompi löytää tietoja kaikkialla unionissa, ja toimivaltaiset viranomaiset voivat varmistaa virallisella valvonnalla, että eläinten hyvinvointia koskevia sääntöjä noudatetaan.
	(10)	Asetuksessa (EU) 2016/429 edellytetään, että koirat ja kissat on tunnistusmerkittävä transponderilla, mutta ainoastaan jos eläimiä siirretään jäsenvaltioiden välillä tai ne saapuvat unioniin. Kyseisessä asetuksessa edellytettyä tunnistusmerkintää ei ole täysin yhdenmukaistettu, koska asetukseen ei sisälly transpondereita koskevia tarkkoja vaatimuksia. Kyseisessä asetuksessa jäsenvaltioita ei myöskään velvoiteta pitämään koirien ja kissojen tietokantoja. Sen vuoksi jäsenvaltiot olisi velvoitettava ottamaan käyttöön unionin markkinoille saatettavien koirien ja kissojen tietokannat ja ylläpitämään niitä, jotta voidaan varmistaa näiden eläinten jäljitettävyys. On myös tarpeen varmistaa, että nämä tietokannat ovat yhteentoimivia. Näin koirista ja kissoista on helpompi löytää tietoja kaikkialla unionissa, ja toimivaltaiset viranomaiset voivat varmistaa virallisella valvonnalla, että eläinten hyvinvointia koskevia sääntöjä noudatetaan.



Tarkistus 11

Ehdotus asetukseksi
Johdanto-osan 11 kappale
	

	Komission teksti
	Tarkistus

	(11)	Koirien ja kissojen luovuttaminen – tehtiinpä se voiton tavoittelemiseksi tai maksutta – vaikuttaa sisämarkkinoihin. Sen vuoksi kaikki eläimet, joilla käydään kauppaa unionin markkinoilla, olisi pystyttävä jäljittämään petosten estämiseksi, ja eläinten pitoon kasvattajien toimitiloissa, lemmikkieläinkaupoissa tai löytöeläinsuojissa olisi sovellettava yksityiskohtaisia sääntöjä.
	(11)	Koirien ja kissojen saattaminen markkinoille – tehtiinpä se voiton tavoittelemiseksi tai maksutta – vaikuttaa sisämarkkinoihin. Sen vuoksi kaikki eläimet, joilla käydään kauppaa unionin markkinoilla, olisi pystyttävä jäljittämään petosten estämiseksi, ja eläinten pitoon kasvattajien toimitiloissa ja myyntipaikoissa, lemmikkien sijaiskodeissa tai löytöeläinsuojissa olisi sovellettava yksityiskohtaisia sääntöjä. Tämä ei koske sotilas-, poliisi- tai tulliviranomaisia, jotka kasvattavat tai pitävät koiria oman toimintansa tarpeisiin, koska ne eivät harjoita kasvatus- tai pitotoimintaa markkinoilla.



Tarkistus 12

Ehdotus asetukseksi
Johdanto-osan 11 a kappale (uusi)
	

	Komission teksti
	Tarkistus

	
	(11 a)	Jos omistaja, joka pitää koiria tai kissoja omaksi tai perheensä iloksi ja seuraksi, luovuttaa satunnaisesti markkinoille pentuja ilman kaupallisia aikomuksia tai tarkoituksia, toiminnalla ei ole sisämarkkinoilla merkittävää vaikutusta, joten on perusteltua jättää tällaiset luovutukset tämän asetuksen soveltamisalan ulkopuolelle.



Tarkistus 13

Ehdotus asetukseksi
Johdanto-osan 13 kappale
	

	Komission teksti
	Tarkistus

	(13)	Euroopan parlamentin ja neuvoston direktiivillä 2010/63/EU4 säännellään tieteellisiin tarkoituksiin käytettävien eläinten, mukaan lukien koirien ja kissojen, säilyttämistä, kasvattamista ja toimittamista. Tieteellisiin tarkoituksiin käytettävät koirat ja kissat olisi sen vuoksi jätettävä tämän asetuksen soveltamisalan ulkopuolelle.
	(13)	Euroopan parlamentin ja neuvoston direktiivillä 2010/63/EU4 säännellään tieteellisiin tarkoituksiin käytettävien eläinten, mukaan lukien koirien ja kissojen, säilyttämistä, kasvattamista ja toimittamista. Euroopan parlamentin ja neuvoston asetuksella (EU) 2019/6 säännellään eläimillä, myös koirilla ja kissoilla, tehtäviä eläinlääkkeiden kliinisiä tutkimuksia. Tieteellisiin tarkoituksiin aiotut tai käytettävät koirat ja kissat sekä eläinlääkkeiden myyntilupaan tarvittavissa kliinisissä tutkimuksissa käytettävät koirat ja kissat olisi sen vuoksi jätettävä tämän asetuksen soveltamisalan ulkopuolelle.

	__________________
	__________________

	4 Euroopan parlamentin ja neuvoston direktiivi 2010/63/EU, annettu 22 päivänä syyskuuta 2010, tieteellisiin tarkoituksiin käytettävien eläinten suojelusta (EUVL L 276, 20.10.2010, s. 33).
	4 Euroopan parlamentin ja neuvoston direktiivi 2010/63/EU, annettu 22 päivänä syyskuuta 2010, tieteellisiin tarkoituksiin käytettävien eläinten suojelusta (EUVL L 276, 20.10.2010, s. 33).



Tarkistus 14

Ehdotus asetukseksi
Johdanto-osan 14 kappale
	

	Komission teksti
	Tarkistus

	(14)	Moniin koiriin ja kissoihin sovelletaan nyt ensimmäistä kertaa hyvinvointia koskevia yksityiskohtaisia sääntöjä, joilla niiden elinoloja voidaan kohentaa. Kun kuitenkin otetaan huomioon, kuinka vaikeaa joskus on käytännössä määrittää, pidetäänkö koiria ja kissoja lemmikkeinä vai markkinoille saattamista tai luovuttamista varten, lemmikkieläinten omistajat, joiden pitämien koirien ja kissojen määrä ja tuottamien pentueiden määrä alittaa tietyn kynnysarvon, olisi tällä asetuksella vapautettava tietyistä velvoitteista. Muussa tapauksessa kyseisiin lemmikkieläinten omistajiin sovellettaisiin tämän asetuksen vaatimuksia, mikä ei olisi oikeasuhteista.
	(14)	Moniin koiriin ja kissoihin sovelletaan nyt ensimmäistä kertaa hyvinvointia koskevia yksityiskohtaisia sääntöjä, joilla niiden elinoloja voidaan kohentaa. Kun kuitenkin otetaan huomioon, kuinka vaikeaa joskus on käytännössä määrittää, pidetäänkö koiria ja kissoja lemmikkeinä vai maatalouskäytössä, kuten paimen- ja karjakoirina tai maatilojen vahtikoirina, vai markkinoille saattamista tai luovuttamista varten, lemmikkieläinten omistajat, joiden pitämien koirien ja kissojen määrä ja tuottamien pentueiden määrä alittaa tietyn kynnysarvon, olisi tällä asetuksella vapautettava tietyistä velvoitteista. Muussa tapauksessa kyseisiin lemmikkieläinten omistajiin sovellettaisiin tämän asetuksen vaatimuksia, mikä ei olisi oikeasuhteista. Vapaasti irrallaan kulkevat kissat pitävät maaseudulla jyrsijäkannat kurissa, ja ne ovat olleet pitkään osa maaseudun tasapainoa. Niillä on maatiloilla oma tehtävänsä ja symbioottinen asemansa. Maaseudulla ja syrjäisillä alueilla pääsy eläinlääkintäpalveluihin samoin kuin sääntöjen noudattamisen varmistamista palveleva infrastruktuuri saattaa olla rajoitettua, ja huomioon on myös otettava, että on tarpeen välttää suhteettoman suuren taakan aiheuttamista maanviljelijöille ja pienimuotoisen kasvatustoiminnan harjoittajille.



Tarkistus 15

Ehdotus asetukseksi
Johdanto-osan 17 kappale
	

	Komission teksti
	Tarkistus

	(17)	Lisäksi unionin markkinoilla koiria ja kissoja luovuttavat monenlaiset toiminnanharjoittajat, joiden toiminta on myös monenkirjavaa. Kaupallisten kasvattajien lisäksi on lemmikkieläinkauppoja, joissa tavallisesti muissa pitopaikoissa syntyneitä ja kasvatettuja koiria ja kissoja pidetään myyntiä varten. Näiden eläinten suojelu voi olla puutteellista, eikä näille pitopaikoille ole olemassa yhteisiä hyvinvointivaatimuksia, joita niiden pitäisi noudattaa. Koska lemmikkieläinkaupat ovat kaupallisia toiminnanharjoittajia, jotka saattavat markkinoille koiria ja kissoja, näihin pitopaikkoihin on tarpeen soveltaa tämän asetuksen vaatimuksia.
	(17)	Lisäksi unionin markkinoilla koirien ja kissojen markkinoille saattamisessa on mukana monenlaisia toiminnanharjoittajia, joiden toiminta on myös monenkirjavaa. Kaupallisten kasvattajien lisäksi on myyntipaikkoja, joissa tavallisesti muissa pitopaikoissa syntyneitä ja kasvatettuja koiria ja kissoja pidetään myyntiä varten. Näiden eläinten suojelu voi olla puutteellista, eikä näille pitopaikoille ole olemassa yhteisiä hyvinvointivaatimuksia, joita niiden pitäisi noudattaa. Koska myyntipaikat ovat kaupallisia toiminnanharjoittajia, jotka saattavat markkinoille koiria ja kissoja, näihin pitopaikkoihin on tarpeen soveltaa tämän asetuksen vaatimuksia.



Tarkistus 16

Ehdotus asetukseksi
Johdanto-osan 19 kappale
	

	Komission teksti
	Tarkistus

	(19)	Vaikka kaupallisten kasvattajien ja lemmikkieläinkauppojen toiminnassa on eroja verrattuna löytöeläinsuojien toimintaan, ne kaikki luovuttavat koiria ja kissoja unionin markkinoilla, ja päällekkäisyyttä löytyy erityisesti kysynnän osalta. Kun kuluttajat etsivät koiraa tai kissaa, he voivat joko päättää ostaa eläimen kasvattajalta (joko suoraan tai lemmikkieläinkaupan tai välittäjän kautta) tai adoptoida eläimen löytöeläinsuojasta. Koiria ja kissoja hankitaan hyvin harvoin suoraan lemmikkieläinten omistajilta. Yksi tärkeä tekijä koiran tai kissan valinnassa on mahdolliset käytösongelmat tai muut ongelmat, joita huonoissa hyvinvointioloissa pidetyllä eläimellä voi olla; tällaisten ongelmien takia eläin voi soveltua huonommin lemmikiksi riippumatta siitä, onko eläintä pidetty kaupallisen kasvattajan toimitiloissa, lemmikkieläinkaupassa vai löytöeläinsuojassa. Koska kauppaa harjoittavat myös välittäjät, jotka toimivat enimmäkseen verkossa, kuluttajat eivät välttämättä tiedä ennen koiran tai kissan hankkimista, onko eläin peräisin löytöeläinsuojasta, kasvattajalta vai lemmikkieläinkaupasta. On olemassa näyttöä siitä, että unionin markkinoille tuodaan merkittäviä määriä eläimiä, erityisesti kissoja, löytöeläinsuojista. Lisäksi on näyttöä siitä, että eläimiä, erityisesti koiria, luovutetaan tuleville lemmikkieläinten omistajille löytöeläinsuojista jäsenvaltiosta toiseen. Jotta tämän asetuksen tavoite – eli koirien ja kissojen sisämarkkinoiden moitteeton toiminta ja alan tarkoituksenmukainen kehittäminen sekä eläinten hyvinvoinnin korkea taso – toteutuisi, on tarpeen soveltaa joitakin tämän asetuksen vaatimuksia löytöeläinsuojiin, joissa pidetään tiettyä vähimmäismäärää eläimiä, riippumatta siitä, myyvätkö ne eläimiä maksua vastaan vai luovuttavatko ne eläimiä ainoastaan ilmaiseksi tai kohtuullisten kustannusten korvausta vastaan. Oikeasuhteisuuden vuoksi ja ottaen huomioon, että löytöeläinsuojien toiminta eroaa muiden toiminnanharjoittajien toiminnasta ja voi täyttää yleishyödyllisen tehtävän, löytöeläinsuojiin olisi sovellettava ainoastaan joitakin tämän asetuksen vaatimuksia, kuten eläintenhoitajien lukumäärää ja osaamista, eläintiloja, ruokintaa ja juottoa, käyttäytymistarpeita ja kivuliaita toimenpiteitä sekä eläinlääkärin ohjauskäyntejä koskevia vaatimuksia.
	(19)	Vaikka kaupallisten kasvattajien ja myyntipaikkojen toiminnassa on eroja verrattuna löytöeläinsuojien toimintaan, ne kaikki saattavat koiria ja kissoja unionin markkinoille, ja päällekkäisyyttä löytyy erityisesti kysynnän osalta. Kun kuluttajat etsivät koiraa tai kissaa, he voivat joko päättää ostaa eläimen kasvattajalta (joko suoraan tai myyntipaikan tai välittäjän kautta) tai adoptoida eläimen löytöeläinsuojasta. Koiria ja kissoja hankitaan hyvin harvoin suoraan lemmikkieläinten omistajilta. Yksi tärkeä tekijä koiran tai kissan valinnassa on mahdolliset käytösongelmat tai muut ongelmat, joita huonoissa hyvinvointioloissa pidetyllä eläimellä voi olla; tällaisten ongelmien takia eläin voi soveltua huonommin lemmikiksi riippumatta siitä, onko eläintä pidetty kaupallisen kasvattajan toimitiloissa, myyntipaikassa vai löytöeläinsuojassa. Koska kauppaa harjoittavat myös välittäjät, jotka toimivat enimmäkseen verkossa, kuluttajat eivät välttämättä tiedä ennen koiran tai kissan hankkimista, onko eläin peräisin löytöeläinsuojasta, kasvattajalta vai myyntipaikasta. Tällaisen tiedon tarjoaminen voisi auttaa ostajia tekemään tietoon perustuvia ja vastuullisia valintoja. On olemassa näyttöä siitä, että unionin markkinoille saatetaan merkittäviä määriä eläimiä, erityisesti kissoja, löytöeläinsuojista. Lisäksi on näyttöä siitä, että eläimiä, erityisesti koiria, saatetaan markkinoille tuleville lemmikkieläinten omistajille löytöeläinsuojista jäsenvaltiosta toiseen. Jotta tämän asetuksen tavoite – eli koirien ja kissojen sisämarkkinoiden moitteeton toiminta ja alan tarkoituksenmukainen kehittäminen sekä eläinten hyvinvoinnin korkea taso – toteutuisi, on tarpeen soveltaa joitakin tämän asetuksen vaatimuksia löytöeläinsuojiin, joissa pidetään tiettyä vähimmäismäärää eläimiä, riippumatta siitä, saattavatko ne kissoja tai koiria unionin markkinoille maksua vastaan vai luovuttavatko ne eläimiä ainoastaan ilmaiseksi tai kohtuullisten kustannusten korvausta vastaan. Oikeasuhteisuuden vuoksi ja ottaen huomioon, että löytöeläinsuojien toiminta eroaa muiden toiminnanharjoittajien toiminnasta ja voi täyttää yleishyödyllisen tehtävän, löytöeläinsuojiin olisi sovellettava ainoastaan joitakin tämän asetuksen vaatimuksia, kuten eläintenhoitajien lukumäärää ja osaamista, eläintiloja, ruokintaa ja juottoa, käyttäytymistarpeita ja kivuliaita toimenpiteitä sekä eläinlääkärin ohjauskäyntejä koskevia vaatimuksia.



Tarkistus 17

Ehdotus asetukseksi
Johdanto-osan 19 a kappale (uusi)
	

	Komission teksti
	Tarkistus

	
	(19 a)	Jäsenvaltiot ovat havainneet, että toiminnanharjoittajat, jotka vastaavat ei-toivotuista, hylätyistä, irrallaan tavatuista, karanneista tai talteenotetuista koirista ja kissoista, käyttävät yhä useammin sijaiskoteja. Kun otetaan huomioon, että sijaiskodeissa pidettyjen koirien ja kissojen lukumäärä voi vaikuttaa koirien ja kissojen markkinoihin, tätä asetusta olisi sovellettava myös sijaiskoteihin. Tällaisissa tilanteissa sijaiskoteihin koiria ja kissoja sijoittavien toiminnanharjoittajien olisi vastattava siitä, että sijaiskodit täyttävät asetuksen vaatimukset. Tämä voitaisiin saavuttaa esimerkiksi luomalla sopimussuhde toiminnanharjoittajan ja sijaiskodin välillä.



Tarkistus 18

Ehdotus asetukseksi
Johdanto-osan 20 kappale
	

	Komission teksti
	Tarkistus

	(20)	Koska löytöeläinsuojat luovuttavat merkittävän määrän eläimiä unionissa ja koska on tarpeen varmistaa, että tässä asetuksessa esitetyt jäljitettävyyttä ja laittoman kaupan estämistä koskevat tavoitteet saavutetaan, myös löytöeläinsuojiin olisi sovellettava tämän asetuksen vaatimuksia, jotka koskevat koirien ja kissojen tunnistusmerkintöjä ja rekisteröintiä, riippumatta siitä, voidaanko niiden toimintaa pitää luonteeltaan taloudellisena.
	(20)	Koska löytöeläinsuojat saattavat merkittävän määrän eläimiä unionin markkinoille ja koska on tarpeen varmistaa, että tässä asetuksessa esitetyt jäljitettävyyttä ja laittoman kaupan estämistä koskevat tavoitteet saavutetaan, myös löytöeläinsuojiin olisi sovellettava tämän asetuksen vaatimuksia, jotka koskevat koirien ja kissojen tunnistusmerkintöjä ja rekisteröintiä, riippumatta siitä, voidaanko niiden toimintaa pitää luonteeltaan taloudellisena. Löytöeläinsuojista vastaavia toiminnanharjoittajia olisi kannustettava toteuttamaan asianmukaisia toimenpiteitä, jotta löytöeläinsuojissa pidettävien koirien tai kissojen lisääntyminen voidaan estää.



Tarkistus 19

Ehdotus asetukseksi
Johdanto-osan 23 kappale
	

	Komission teksti
	Tarkistus

	(23)	Jotta voidaan varmistaa tämän asetuksen asianmukainen täytäntöönpano, on olennaista, että toimivaltaiset viranomaiset pystyvät yksilöimään pitopaikat, jotka kuuluvat niiden virallisen valvonnan piiriin. Sen vuoksi on tarpeen, että pitopaikoissaan koiria ja kissoja pitävät toiminnanharjoittajat ilmoittavat toiminnastaan toimivaltaisille viranomaisille.
	(23)	Jotta voidaan varmistaa tämän asetuksen asianmukainen täytäntöönpano, on olennaista, että toimivaltaiset viranomaiset pystyvät yksilöimään pitopaikat, jotka kuuluvat niiden virallisen valvonnan piiriin. Sen vuoksi on tarpeen, että pitopaikoissaan koiria ja kissoja pitävät toiminnanharjoittajat ilmoittavat toiminnastaan toimivaltaisille viranomaisille ja että toimivaltaiset viranomaiset pitävät päivitettyä rekisteriä näistä pitopaikoista. Toimivaltaisten viranomaisten olisi tässä tarkoituksessa voitava käyttää tietoja tai dataa, jotka on kerätty koirien ja kissojen pitopaikkojen rekisteriin asetuksen (EU) 2016/429 nojalla, jotta toiminnanharjoittajien hallinnollinen taakka saadaan pidettyä mahdollisimman pienenä.




Tarkistus 278
Ehdotus asetukseksi
Johdanto-osan 24 kappale
	

	Komission teksti
	Tarkistus

	(24)	Hyvin koulutettu ja osaava henkilöstö on olennaisen tärkeää eläinten hyvinvointiolojen parantamiseksi. Eläinten hyvinvointiin liittyvä osaaminen edellyttää tietämystä kunkin lajin käyttäytymismalleista ja -tarpeista. Jotta voidaan välttää koirille ja kissoille aiheutuvaa kipua, tuskaa ja kärsimystä, eläintenhoitajilla olisi oltava sellaista eläinten hyvinvointia koskevaa osaamista, joka on olennaista heidän tehtäviensä ja käsittelemiensä eläinten kannalta.
	(24)	Kouluttamattomien tai huonosti koulutettujen ohjaajien koirille ja kissoille koulutustoimien aikana aiheuttamalla hädällä ja kärsimyksellä voi olla haitallisia vaikutuksia koirien ja kissojen käyttäytymismalleihin, ja tästä voi aiheutua riskejä ihmisten terveydelle ja turvallisuudelle sekä ympäristölle. Näin ollen hyvin koulutettu ja osaava henkilöstö on olennaisen tärkeää eläinten hyvinvointiolojen parantamiseksi, myös silloin, kun jalostetaan, pidetään ja käsitellään sotilas-, poliisi- ja tullitoimintoihin tarkoitettuja koiria. Eläinten hyvinvointiin liittyvä osaaminen edellyttää tietämystä kunkin lajin käyttäytymismalleista ja -tarpeista. Jotta voidaan välttää koirille ja kissoille aiheutuvaa kipua, tuskaa ja kärsimystä, eläintenhoitajilla olisi oltava sellaista eläinten hyvinvointia koskevaa osaamista, joka on olennaista heidän tehtäviensä ja käsittelemiensä eläinten kannalta. Eläintenhoitajien ja asianomaisten viranomaisten, myös valtion virastojen, olisi päivitettävä säännöllisesti osaamistaan sellaisten koulutusohjelmien avulla, joilla edistetään koulutusmenetelmiä, kuten välineellistä ehdollistumista, jossa etusijalle asetetaan positiivinen vahvistaminen rankaisemiseen perustuvien menetelmien sijaan.


Tarkistus 21

Ehdotus asetukseksi
Johdanto-osan 25 kappale
	

	Komission teksti
	Tarkistus

	(25)	Koska eläinten hyvinvointiin kuuluu myös eläinten terveys, eläinlääkäreillä on parhaat edellytykset ohjeistaa toiminnanharjoittajia siitä, miten eläinten hyvinvointia voidaan parantaa pitopaikoissa. Eläinlääkäreiden olisi tiedotettava aktiivisesti eläinten terveyden ja hyvinvoinnin välisestä suhteesta. Tämän vuoksi eläinlääkärin olisi säännöllisesti tehtävä koiria ja kissoja pitäviin pitopaikkoihin eläinten hyvinvointiin liittyviä käyntejä.
	(25)	Koska eläinten hyvinvointiin kuuluu myös eläinten terveys, eläinlääkäreillä on parhaat edellytykset ohjeistaa toiminnanharjoittajia siitä, miten eläinten hyvinvointia voidaan parantaa pitopaikoissa. Eläinlääkäreiden olisi tiedotettava aktiivisesti eläinten terveyden ja hyvinvoinnin välisestä suhteesta. Tämän vuoksi eläinlääkärin olisi tehtävä koiria ja kissoja pitäviin pitopaikkoihin, joissa pidettävien koirien ja kissojen määrä ylittää tietyn kynnysarvon, eläinten hyvinvointiin liittyvä käynti tämän asetuksen ensimmäisen soveltamisvuoden aikana tai ensimmäisen vuoden aikana siitä, kun uuden pitopaikan perustamisesta on ilmoitettu, minkä jälkeen eläinlääkäri tekee käyntejä tarvittaessa toimivaltaisen viranomaisen riskiarvion perusteella.



Tarkistus 22

Ehdotus asetukseksi
Johdanto-osan 25 a kappale (uusi)
	

	Komission teksti
	Tarkistus

	
	(25 a)	Eläinlääkärin on säilytettävä asianmukainen ammatillinen riippumattomuus toiminnanharjoittajasta sekä ylläpidettävä koulutustaan monipuolisesti ja jatkuvasti pysyäkseen ajan tasalla tieteellisessä ja ammatillisessa kehityksessä, jotta voidaan varmistaa, että eläinten hyvinvointi pysyy korkealla tasolla. Tarvittaessa koulutus voi sisältää myös osioita, jotka liittyvät väkivallan ja eläinten hyväksikäytön merkkien tunnistamiseen.



Tarkistus 23

Ehdotus asetukseksi
Johdanto-osan 25 b kappale (uusi)
	

	Komission teksti
	Tarkistus

	
	(25 b)	Jos eläinlääkäri havaitsee eläinten terveyttä ja hyvinvointia koskevan käyntinsä aikana olosuhteita, jotka voivat vakavasti heikentää koirien ja kissojen hyvinvointia, häntä kannustetaan tarvittaessa ilmoittamaan asianmukaiselle viranomaiselle tai harkitsemaan seurantakäynnin järjestämistä tilanteen arvioimiseksi.



Tarkistus 24

Ehdotus asetukseksi
Johdanto-osan 25 c kappale (uusi)
	

	Komission teksti
	Tarkistus

	
	(25 c)	Koirien ja kissojen lopettamisesta olisi mielellään vastattava eläinlääkärin, joka käyttää mahdollisimman vähän kipua ja kärsimystä aiheuttavia menetelmiä. Poikkeustapauksissa, esimerkiksi silloin kun metsästys- tai karjakoira loukkaantuu vakavasti syrjäisessä paikassa eikä eläinlääkärin apua ole saatavilla, voidaan käyttää myös muita menetelmiä, kunhan varmistetaan, että niistä aiheutuu mahdollisimman vähän kärsimystä.



Tarkistus 25

Ehdotus asetukseksi
Johdanto-osan 26 kappale
	

	Komission teksti
	Tarkistus

	(26)	Jotkin jalostusstrategiat voivat aiheuttaa koirien ja kissojen hyvinvointiin liittyviä ongelmia. Tiettyjen geneettisten ominaisuuksien valinta esteettisistä tai muista kaupallisista syistä voi aiheuttaa myös eläinten hyvinvoinnin kannalta epäedullisia ominaisuuksia, jotka siirtyvät tuleville sukupolville. Sen vuoksi toiminnanharjoittajien olisi toteutettava toimenpiteitä, joilla varmistetaan, että niiden jalostusstrategiat eivät aiheuta tällaisia kielteisiä seurauksia koirien ja kissojen hyvinvoinnille.
	(26)	Jotkin jalostusstrategiat voivat aiheuttaa koirien ja kissojen hyvinvointiin liittyviä ongelmia. Tiettyjen geneettisten ominaisuuksien valinta esteettisistä tai muista kaupallisista syistä voi aiheuttaa myös eläinten hyvinvoinnin kannalta epäedullisia ominaisuuksia, jotka siirtyvät tuleville sukupolville. Sen vuoksi toiminnanharjoittajien olisi toteutettava toimenpiteitä, joilla varmistetaan, että niiden jalostusstrategiat eivät aiheuta tällaisia kielteisiä seurauksia koirien ja kissojen hyvinvoinnille. Erityisesti markkinointitavoitteisiin perustuvat jalostusstrategiat voivat johtaa siihen, että tietyntyyppisille koirille ja kissoille kehittyy liioiteltuja rotupiirteitä. Tällaiset liioitellut piirteet saattavat aiheuttaa koirille tai kissoille huomattavia terveysongelmia, joten kasvattajien tulisi jättää nämä yksilöt jalostusohjelmien ulkopuolelle.



Tarkistus 26

Ehdotus asetukseksi
Johdanto-osan 26 a kappale (uusi)
	

	Komission teksti
	Tarkistus

	
	(26 a)	Koirien ja kissojen ulkonäköä korostavat esitykset, näyttelyt ja kilpailut voivat vaikuttaa koirien ja kissojen markkinatilanteeseen ja myyntihintoihin. Silpominen ja tietyt jalostusstrategiat, joiden seurauksena koirille ja kissoille kehittyy liioiteltuja rotupiirteitä, voivat tuoda hyötyä koirien ja kissojen ulkonäköä korostaviin esityksiin, näyttelyihin tai kilpailuihin osallistuville kasvattajille. Tällaisten tapahtumien järjestämisen ja niihin osallistumisen taustalla voi olla muita syitä kuin eläinten hyvinvointi, esimerkiksi ulkonäköstandardit ja pyrkimys mainostaa tiettyjä rotuja ja fyysisiä ominaisuuksia. Kasvattajien toimitilojen ja myyntipaikkojen toiminnanharjoittajien sekä tällaisten esitysten, näyttelyiden ja kilpailujen järjestäjien ei pitäisi käyttää esityksissä, näyttelyissä tai kilpailuissa tai ottaa niihin osallistujiksi koiria tai kissoja, joilla on liioiteltuja rotupiirteitä tai joita on silvottu esitykseen, näyttelyyn tai kilpailuun osallistumisen vuoksi. Tämän tarkoituksena on varmistaa, että kasvattajat asettavat etusijalle kasvattamiensa koirien ja kissojen hyvinvoinnin ja erityisesti sen, että koirille ja kissoille ei kehity liioiteltuja rotupiirteitä eivätkä kasvattajat turvaudu silpomiseen epäterveiden ulkonäköstandardien saavuttamiseksi.



Tarkistus 27

Ehdotus asetukseksi
Johdanto-osan 27 kappale
	

	Komission teksti
	Tarkistus

	(27)	On tieteellisesti todistettua, että sisäsiitoksella on merkittäviä kielteisiä vaikutuksia eläinten terveyteen ja hyvinvointiin. Sen vuoksi koirien ja kissojen sisäsiitos, mukaan lukien ensimmäisen asteen sukulaisten ja toisen asteen sukulaisten paritus, olisi kiellettävä, koska tämä lisää periytyvien sairauksien ja vikojen esiintymistä ja heikentää immuunijärjestelmän toimintaa, ja nämä molemmat vaikuttavat haitallisesti koirien ja kissojen terveyteen ja hyvinvointiin.
	(27)	On tieteellisesti todistettua, että sisäsiitoksella on merkittäviä kielteisiä vaikutuksia eläinten terveyteen ja hyvinvointiin. Sen vuoksi koirien ja kissojen sisäsiitos, vanhemman ja sen jälkeläisen, sisarusten, puolisisarusten ja isovanhempien ja niiden omien pennunpentujen välillä, olisi kiellettävä, koska tämä lisää periytyvien sairauksien ja vikojen esiintymistä ja heikentää immuunijärjestelmän toimintaa, ja nämä molemmat vaikuttavat haitallisesti koirien ja kissojen terveyteen ja hyvinvointiin. Sisäsiitos olisi kuitenkin tarvittaessa sallittava, jos sillä voidaan säilyttää paikallisia rotuja, joiden geenipooli on rajallinen ja jos toimivaltainen viranomainen antaa siihen tästä syystä luvan.



Tarkistus 28

Ehdotus asetukseksi
Johdanto-osan 29 a kappale (uusi)
	

	Komission teksti
	Tarkistus

	
	(29 a)	Säännöllinen riittävän ravinnon ja nesteen saanti on koirien ja kissojen hyvinvoinnin perustekijä, mikä on todistettu myös tieteellisesti. Tämän vuoksi on aiheellista säätää tässä asiassa toiminnanharjoittajille vähimmäisvaatimukset. Ruokinta- ja juomapaikat olisi pidettävä puhtaana ja suunniteltava, rakennettava ja järjestettävä niin, että kaikilla eläimillä on niihin yhtäläinen pääsy, mikä pitää kilpailun mahdollisimman vähäisenä ja auttaa välttämään kiistatilanteita. Tilat olisi suunniteltava myös niin, että ruoka ja vesi eivät läiky eivätkä haitalliset aineet pääse saastuttamaan niitä eikä koirille tai kissoille voi aiheutua vaaraa.



Tarkistus 29

Ehdotus asetukseksi
Johdanto-osan 30 kappale
	

	Komission teksti
	Tarkistus

	(30)	Tieteellisen näytön perusteella on selvää, että koirilla ja kissoilla on oltava riittävästi tilaa, jotta ne voivat käyttäytyä lajilleen tyypillisellä tavalla ja olla tavanomaisessa vuorovaikutuksessa muiden kanssa. Tämä ei ole mahdollista, jos eläinten liikkumista rajoitetaan ja niitä pidetään häkeissä. Koirien ja kissojen pitäminen häkeissä olisi sen vuoksi kiellettävä.
	(30)	Tieteellisen näytön perusteella on selvää, että koirilla ja kissoilla on oltava riittävästi tilaa, jotta ne voivat käyttäytyä lajilleen tyypillisellä tavalla ja olla tavanomaisessa vuorovaikutuksessa muiden kanssa. Tämä ei ole mahdollista, jos eläinten liikkumista rajoitetaan ja niitä pidetään häkeissä pitkiä aikoja. Koirien ja kissojen pitäminen häkeissä pitkiä aikoja olisi sen vuoksi kiellettävä, pois lukien kuljetuksen tarve ja väliaikainen, lyhytkestoinen yksittäisen koiran tai kissan eristäminen, niiden osallistuminen näyttelyyn, esitykseen tai kilpailuun, samoin kuin koiran- tai kissanpentujen käytössä, jos niillä on heikko lämmönsäätelykyky tai ne oleskelevat emonsa seurassa, edellyttäen, että äärimmäisistä lämpötiloista johtuvaa stressiä vältetään ja että koirat ja kissat pystyvät seisomaan ja makaamaan luonnollisessa asennossa.



Tarkistus 30

Ehdotus asetukseksi
Johdanto-osan 33 kappale
	

	Komission teksti
	Tarkistus

	(33)	Tiineyteen liittyvien komplikaatioiden ja hyvinvoinnin vaarantumisen ehkäisemiseksi narttukoiria ja -kissoja olisi käytettävä jalostukseen vasta sen jälkeen, kun niiden luusto on täysin kehittynyt ja ne ovat sukukypsiä. Jotta ne saavat fyysisesti toipua tiineydestä ja imetyksestä, narttukoiria ja -kissoja saisi pennuttaa uudestaan vasta riittävän ajan kuluttua. Jotta voidaan ehkäistä tiettyjä patologisia lisääntymiseen liittyviä ongelmia, kuten märkäkohtua, peräkkäisiä tiineyksiä saisi olla enintään kolme, ja tämän jälkeen eläimelle olisi annettava riittävästi aikaa toipua. Kun narttukoira tai -kissa vanhenee, sen pennuttaminen olisi vähitellen lopetettava.
	(33)	Tiineyteen liittyvien komplikaatioiden ja hyvinvoinnin vaarantumisen ehkäisemiseksi narttukoiria ja -kissoja ei saisi käyttää jalostukseen ennen kuin ne ovat saavuttaneet asianmukaisen kypsyyden. Jotta ne saavat fyysisesti toipua tiineydestä ja imetyksestä, narttukoiria ja -kissoja saisi pennuttaa uudestaan vasta riittävän ajan kuluttua. Jotta voidaan ehkäistä tiettyjä patologisia lisääntymiseen liittyviä ongelmia, kuten märkäkohtua, tiineyksiä ja pentueita saisi olla enintään kolme kahden vuoden aikana, ja tämän jälkeen eläimelle olisi annettava riittävästi aikaa toipua, vähintään yksi vuosi, kun narttukoira tai -kissa on synnyttänyt kolme pentuetta kahden vuoden aikana, myös pentujen syntyessä kuolleena. Pennuttaminen olisi lopetettava, kun narttukoira tai -kissa vanhenee samoin kuin silloin, kun narttukoirille ja -kissoille on tehty kaksi keisarileikkausta, koska ei ole mahdollista taata, ettei uusi tiineys vaikuttaisi niiden hyvinvointiin kielteisesti. Eläinlääkärin olisi seurattava säännöllisesti jokaista lisääntymiseen käytettävää naarasta.



Tarkistus 31

Ehdotus asetukseksi
Johdanto-osan 34 a kappale (uusi)
	

	Komission teksti
	Tarkistus

	
	(34 a)	Jäsenvaltioiden olisi vahvistettava säännöt tehokkaista, oikeasuhtaisista ja varoittavista rangaistuksista tämän asetuksen noudattamatta jättämisestä, myös toiminnanharjoittajien hylätessä koiran tai kissan. Ankaria ja varoittavia seuraamuksia olisi langetettava erityisesti kasvattajille, joiden toimintatavat vaarantavat eläinten hyvinvoinnin. Tällaiset toimintatavat olisi tuomittava yksiselitteisesti, ja niistä vastuussa olevien henkilöiden toiminnan jatkuminen missä tahansa jäsenvaltiossa olisi estettävä. Toimivaltaisten viranomaisten olisi varmistettava, että tällaisissa pitopaikoissa pidettävät eläimet siirretään niistä välittömästi pois ja niille annetaan oikeanlaista hoitoa ja suojaa.



Tarkistus 32

Ehdotus asetukseksi
Johdanto-osan 36 kappale
	

	Komission teksti
	Tarkistus

	(36)	Toimenpiteet, joiden tarkoituksena on muuttaa kissojen ja koirien ulkomuotoa tai ehkäistä tiettyä käytöstä, kuten korvien tai hännän typistäminen, kynsien poisto ja äänihuulten leikkaus, vaikuttavat erittäin kielteisesti kissojen ja koirien hyvinvointiin. Nämä toimenpiteet aiheuttavat kipua ja estävät kissojen ja koirien lajinomaisen käytöksen. Sen vuoksi kyseiset toimenpiteet olisi sallittava ainoastaan, jos ne suorittaa eläinlääkäri ja ne ovat lääketieteellisistä syistä tarpeen.
	(36)	Toimenpiteet, joiden tarkoituksena on muuttaa kissojen ja koirien ulkomuotoa tai ehkäistä tiettyä käytöstä, kuten korvien tai hännän typistäminen, kynsien poisto ja äänihuulten leikkaus, vaikuttavat erittäin kielteisesti kissojen ja koirien hyvinvointiin. Nämä toimenpiteet aiheuttavat kipua ja estävät kissojen ja koirien lajinomaisen käytöksen. Sen vuoksi kyseiset toimenpiteet voidaan sallia ainoastaan, jos ne suorittaa eläinlääkäri ja ne ovat lääketieteellisistä syistä tarpeen. Joidenkin rotujen, esimerkiksi metsästyskoirien, kohdalla kyseiset toimenpiteet voitaisiin sallia ennalta ehkäisevistä, diagnostisista ja/tai hoidollisista syistä ja ainoastaan, jos ne suorittaa eläinlääkäri. Myös hännän typistäminen voi olla perusteltua tietyissä olosuhteissa ja tietyillä Euroopan alueilla häntävammojen ehkäisemiseksi, jos toimenpide tehdään perusteellisen lääketieteellisen arvion perusteella.



Tarkistus 33

Ehdotus asetukseksi
Johdanto-osan 36 a kappale (uusi)
	

	Komission teksti
	Tarkistus

	
	(36 a)	Sotilas-, poliisi- ja tulliviranomaisten käyttämien koirien koulutus on yleensä hyvin erikoistunutta, ja se valmistaa koiria palvelemaan kansallista turvallisuutta. Jotta koirille voidaan antaa mahdollisimman tarkoituksenmukaista koulutusta, jäsenvaltioiden olisi voitava myöntää poikkeuksia sellaisten kasvattajien toimitiloissa tai myyntipaikoissa pidettävien koirien osalta, joita on tarkoitus käyttää sotilas-, poliisi- tai tullikoirina.



Tarkistus 34

Ehdotus asetukseksi
Johdanto-osan 37 kappale
	

	Komission teksti
	Tarkistus

	(37)	Kasvattajien toimitilojen olot ovat keskeisessä asemassa, jotta voidaan varmistaa, että koiria ja kissoja pidetään ja hoidetaan asianmukaisesti ennen markkinoille saattamista. Sen vuoksi on tärkeää, että toimivaltaiset viranomaiset hyväksyvät tällaiset toimitilat ja että niissä tehdään tarkastuskäynti ennen niiden hyväksymistä. Luettelon kyseisistä hyväksytyistä toimitiloista on tärkeää olla myös julkisesti saatavilla, jotta mahdolliset ostajat voivat tarkistaa eläimen luovuttajan tilanteen. Koska pitoaluetta ja terveyttä koskevien vaatimusten soveltamisen aloitusajankohtaa on lykätty kaikkien pitopaikkojen osalta, kasvattajien toimitilojen hyväksyntää koskevaa velvollisuutta olisi alettava soveltaa samana päivänä kuin eläintiloja ja terveyttä koskevia vaatimuksia.
	(37)	Virkaeläinlääkärin tai muun ammattilaisen, jolle virallinen valvontatehtävä on siirretty, suorittama pitopaikan ennakkotarkastus ja sitä seuraava pitopaikan hyväksyminen ovat tehokas tapa varmistaa, että pitopaikka vastaa tämän asetuksen vaatimuksia. Kun kuitenkin otetaan huomioon virkaeläinlääkäreiden rajallinen määrä jäsenvaltioissa, on kohtuutonta vaatia, että kaikissa pitopaikoissa suoritettaisiin ennakkotarkastus paikan päällä ja annettaisiin niille hyväksyntä, joten virkaeläinlääkäreiden olisi keskityttävä pitopaikkoihin, joihin liittyy korkeampi riski eläinten hyvinvoinnin kannalta. Kasvattajien toimitilojen olot ovat keskeisessä asemassa, jotta voidaan varmistaa, että koiria ja kissoja kasvatetaan, pidetään ja hoidetaan asianmukaisesti ennen markkinoille saattamista, erityisesti ottaen huomioon seuraukset, joita varhaisvaiheen huonot olot voivat koirille ja kissoille aiheuttaa. Sen vuoksi on tärkeää, että toimivaltaiset viranomaiset hyväksyvät tällaiset toimitilat ja että niissä tehdään tarkastuskäynti ennen niiden hyväksymistä. Luettelon kyseisistä hyväksytyistä toimitiloista on tärkeää olla myös julkisesti saatavilla, jotta mahdolliset ostajat voivat tarkistaa kasvattajien toimitilojen tilanteen ja jotta näin voidaan parantaa julkista valvontaa ja kansalaisten tietoisuutta.



Tarkistus 35

Ehdotus asetukseksi
Johdanto-osan 38 kappale
	

	Komission teksti
	Tarkistus

	(38)	Jotkut toiminnanharjoittajat, jotka saattavat markkinoille koiria ja kissoja, tai löytöeläinsuojat, jotka luovuttavat koiria ja kissoja, yrittävät saada mahdollisia asiakkaita ostamaan eläimen hinnalla millä hyvänsä käyttämällä tunteisiinvetoavia argumentteja eivätkä kerro heille lemmikkieläimen omistamisen seurauksista. Toiset toiminnanharjoittajat tai löytöeläinsuojat taas painottavat lemmikkieläimen omistamiseen liittyvää vastuuta, mikä rajoittaa niiden myyntimahdollisuuksia. Tämä ero toiminnanharjoittajien menettelyissä hyödyttää yleensä vähemmän vastuullisia toiminnanharjoittajia, mikä johtaa kilpailun vääristymiseen, vaikka eläinten hyvinvoinnin ja yleisen järjestyksen kannalta on tärkeää tiedottaa koiran tai kissan ostajille heidän vastuustaan. Sen vuoksi on perusteltua edellyttää, että kaikkien koiria ja kissoja lemmikkieläimiksi unionin markkinoilla luovuttavien on kerrottava tuleville lemmikinomistajille siihen liittyvästä vastuusta. Lisäksi jos koiran tai kissan luovutusta edistetään verkossa, verkossa olevaan mainokseen olisi liitettävä asianmukainen varoitus, jossa kerrotaan vastuullisesta lemmikinpidosta.
	(38)	Jotkut toiminnanharjoittajat, jotka saattavat markkinoille koiria ja kissoja, yrittävät saada mahdollisia asiakkaita ostamaan eläimen hinnalla millä hyvänsä käyttämällä tunteisiinvetoavia argumentteja eivätkä kerro heille lemmikkieläimen omistamisen seurauksista. Toiset toiminnanharjoittajat tai löytöeläinsuojat taas painottavat lemmikkieläimen omistamiseen liittyvää vastuuta, mikä rajoittaa niiden myyntimahdollisuuksia. Tämä ero toiminnanharjoittajien menettelyissä hyödyttää yleensä vähemmän vastuullisia toiminnanharjoittajia, mikä johtaa kilpailun vääristymiseen, vaikka eläinten hyvinvoinnin ja yleisen järjestyksen kannalta on tärkeää tiedottaa koiran tai kissan ostajille heidän vastuustaan. Sen vuoksi on perusteltua edellyttää, että kaikkien koiria ja kissoja lemmikkieläimiksi unionin markkinoille saattavien toimijoiden on kerrottava tuleville lemmikinomistajille siihen liittyvästä vastuusta. Lisäksi jos koiran tai kissan markkinoille saattamista edistetään verkossa, verkossa olevaan mainokseen olisi liitettävä asianmukainen varoitus, jossa kerrotaan vastuullisesta lemmikinpidosta.



Tarkistus 36

Ehdotus asetukseksi
Johdanto-osan 39 kappale
	

	Komission teksti
	Tarkistus

	(39)	Adoptoitavien koirien ja kissojen myyntiin tai siirtoihin liittyvää laitonta kauppaa ja petollisia käytäntöjä edesauttaa jäljitettävyyden puuttuminen, koska kyseisten eläinten tunnistusmerkinnöille ja rekisteröinnille ei ole vaatimuksia. Petollisia käytäntöjä voi lisäksi esiintyä, kun koirien ja kissojen tunnistusmerkintä- ja rekisteröintijärjestelmiä ei ole yhdenmukaistettu tai niiden käyttö ei ole helppoa, koska tekniset järjestelmät eivät ole yhteentoimivia. Sen vuoksi on olennaisen tärkeää yhdenmukaistaa tunnistusmerkintä- ja rekisteröintimenetelmiä koskevat vaatimukset ja varmistaa, että koirien ja kissojen tunnistusmerkinnät ja rekisteröinti on tehty, ennen kuin eläin luovutetaan ensimmäisen kerran unionissa. Koirien ja kissojen luovuttajien olisi toimitettava todiste tunnistusmerkinnöistä ja rekisteröinnistä johonkin jäsenvaltioiden tätä tarkoitusta varten perustamaan tietokantaan, ennen kuin eläin saatetaan markkinoille ensimmäisen kerran unionissa. Tämän jälkeen aina kun eläimen omistusoikeus tai vastuu siitä siirtyy, luovuttajan on toimitettava todiste eläimen tunnistusmerkinnöistä ja rekisteröinnistä johonkin näistä tietokannoista. Oikeasuhteisuuden vuoksi tätä velvoitetta ei pitäisi soveltaa luonnollisiin henkilöihin, jotka luovuttavat koiria ja kissoja satunnaisesti muulla tavoin kuin verkkoalustoilla.
	(39)	Adoptoitavien koirien ja kissojen myyntiin tai siirtoihin liittyvää laitonta kauppaa ja petollisia käytäntöjä edesauttaa jäljitettävyyden puuttuminen, koska kyseisten eläinten tunnistusmerkinnöille ja rekisteröinnille ei ole vaatimuksia. Petollisia käytäntöjä voi lisäksi esiintyä, kun koirien ja kissojen tunnistusmerkintä- ja rekisteröintijärjestelmiä ei ole yhdenmukaistettu tai niiden käyttö ei ole helppoa, koska tekniset järjestelmät eivät ole yhteentoimivia. Sen vuoksi on olennaisen tärkeää yhdenmukaistaa tunnistusmerkintä- ja rekisteröintimenetelmiä koskevat vaatimukset ja varmistaa, että koirien ja kissojen tunnistusmerkinnät ja rekisteröinti on tehty, ennen kuin eläin saatetaan ensimmäisen kerran unionin markkinoille. Koiria ja kissoja markkinoille saattavien luonnollisten henkilöiden tai oikeushenkilöiden olisi toimitettava todiste tunnistusmerkinnöistä ja rekisteröinnistä johonkin jäsenvaltioiden tätä tarkoitusta varten perustamaan tietokantaan, ennen kuin eläin saatetaan markkinoille ensimmäisen kerran unionissa. Tämän jälkeen aina kun eläimen omistusoikeus tai vastuu siitä siirtyy, muutos olisi rekisteröitävä johonkin näistä tietokannoista. Oikeasuhteisuuden vuoksi tätä velvoitetta ei pitäisi soveltaa luonnollisiin henkilöihin, jotka luovuttavat koiria ja kissoja satunnaisesti muulla tavoin kuin verkkoalustoilla.



Tarkistus 37

Ehdotus asetukseksi
Johdanto-osan 40 kappale
	

	Komission teksti
	Tarkistus

	(40)	Koirien ja kissojen luovuttajien olisi esitettävä paitsi tunnistusmerkintää koskeva todiste eli asiakirja, josta ilmenee eläimeen asennetun transponderin numero, myös todiste kyseisen eläimen rekisteröinnistä viralliseen tietokantaan. Näin eläintä koskevat keskeiset tiedot voidaan luovuttaa edelleen uudelle omistajalle, ja eläin voidaan jäljittää.
	(40)	Unionin markkinoille koiria ja kissoja saattavien luonnollisten henkilöiden tai oikeushenkilöiden olisi esitettävä paitsi tunnistusmerkintää koskeva todiste eli asiakirja, josta ilmenee eläimeen asennetun transponderin numero, myös todiste kyseisen eläimen rekisteröinnistä viralliseen tietokantaan. Näin eläintä koskevat keskeiset tiedot voidaan luovuttaa edelleen uudelle omistajalle, ja eläin voidaan jäljittää.



Tarkistus 38

Ehdotus asetukseksi
Johdanto-osan 41 kappale
	

	Komission teksti
	Tarkistus

	(41)	Koska tällä hetkellä suurin osa koirista ja kissoista myydään tai annetaan verkkoalustoilla julkaistujen ilmoitusten kautta, verkkoalustojen tarjoajien olisi toimittava huolellisesti, kun ne välittävät koiria ja kissoja. Sen vuoksi verkkoalustoja olisi vaadittava mukauttamaan koirien ja kissojen ilmoituksia koskevia sääntöjään niin, että luovuttajien on esitettävä todisteet myytävien tai annettavien koirien ja kissojen tunnistusmerkinnöistä ja rekisteröinnistä, sanotun kuitenkaan rajoittamatta asetuksen (EU) 2022/2065 soveltamista. Lisäksi komission olisi varmistettava sellaisen julkisesti saatavilla olevan ja maksuttoman järjestelmän kehittäminen, jonka avulla voidaan todentaa koiran tai kissan tunnistusmerkintöjen ja rekisteröinnin aitous. Tämän tarkoituksena on torjua petoksia tehokkaammin niin, että unionissa luovutettavien koirien ja kissojen alkuperä voidaan jäljittää, mikä taas tehostaa toimivaltaisten viranomaisten suorittamaa valvontaa ja viime kädessä parantaa näiden eläinten hyvinvointia. Tämä ei saisi luoda verkkoalustoille velvoitetta valvoa yleisesti verkkoalustalla julkaistuja ilmoituksia tai yleistä tiedonhankintavelvoitetta, jonka tarkoituksena on arvioida tunnistusmerkintöjen ja rekisteröinnin oikeellisuutta ennen ilmoituksen julkaisemista.
	(41)	Koska tällä hetkellä suurin osa koirista ja kissoista myydään tai annetaan verkkoalustoilla julkaistujen mainosten kautta, verkkoalustojen tarjoajien olisi toimittava huolellisesti, kun ne välittävät koiria ja kissoja. Sen vuoksi verkkoalustoja olisi vaadittava mukauttamaan koirien ja kissojen mainoksia koskevia sääntöjään niin, että unionin markkinoille koiria ja kissoja saattavat luonnolliset henkilöt tai oikeushenkilöt esittävät todisteet myytävien tai annettavien koirien ja kissojen tunnistusmerkinnöistä ja rekisteröinnistä, sanotun kuitenkaan rajoittamatta asetuksen (EU) 2022/2065 soveltamista. Lisäksi komission olisi varmistettava sellaisen julkisesti saatavilla olevan ja maksuttoman järjestelmän kehittäminen, jonka avulla voidaan todentaa koiran tai kissan tunnistusmerkintöjen ja rekisteröinnin aitous. Tämän tarkoituksena on torjua petoksia tehokkaammin niin, että unionin markkinoille saatettavien koirien ja kissojen alkuperä voidaan jäljittää, mikä taas tehostaa toimivaltaisten viranomaisten suorittamaa valvontaa ja viime kädessä parantaa näiden eläinten hyvinvointia. Tämä ei saisi luoda verkkoalustoille velvoitetta valvoa yleisesti verkkoalustalla julkaistuja ilmoituksia tai yleistä tiedonhankintavelvoitetta, jonka tarkoituksena on arvioida tunnistusmerkintöjen ja rekisteröinnin oikeellisuutta ennen ilmoituksen julkaisemista.



Tarkistus 39

Ehdotus asetukseksi
Johdanto-osan 43 kappale
	

	Komission teksti
	Tarkistus

	(43)	Jotta koirien ja kissojen jäljitettävyys voidaan varmistaa, eläimet olisi tunnistusmerkittävä yksilöllisesti käyttämällä transponderia, ja tämän lisäksi niiden tunnistusmerkintä olisi rekisteröitävä tietokantaan. Näin ollen jäsenvaltioiden, joilla ei vielä ole kansallisia koirien ja kissojen tietokantoja, olisi otettava käyttöön tällaiset tietokannat, jotta tunnistusmerkinnät olisivat luotettavia ja ne voitaisiin todentaa. Jotta jäljitettävyys voidaan varmistaa myös unionin sisällä, näiden kansallisten tietokantojen olisi oltava yhteentoimivia; näin toimivaltaiset viranomaiset ja asiaankuuluvat sidosryhmät voivat todentaa tunnistusmerkintöjen aitouden.
	(43)	Jotta koirien ja kissojen jäljitettävyys voidaan varmistaa, ne olisi tunnistusmerkittävä yksilöllisesti käyttämällä transponderia, ja tämän lisäksi niiden tunnistusmerkintä olisi rekisteröitävä tietokantaan. Sen vuoksi jäsenvaltiot olisi velvoitettava ottamaan käyttöön unionin markkinoille saatettavien koirien ja kissojen tietokannat ja ylläpitämään niitä, jotta voidaan varmistaa näiden eläinten jäljitettävyys. On myös tarpeen varmistaa, että nämä tietokannat ovat yhteentoimivia. Näin koirien ja kissojen tiedot olisivat helpommin saatavilla kaikkialla unionissa, ja toimivaltaiset viranomaiset voivat tehdä virallisia tarkastuksia, joilla varmistetaan eläinten hyvinvointia koskevien sääntöjen noudattaminen. Komission olisi perustettava indeksoitu tietokanta helpottamaan kansallisten tietokantojen käytettävyyttä.



Tarkistus 40

Ehdotus asetukseksi
Johdanto-osan 44 a kappale (uusi)
	

	Komission teksti
	Tarkistus

	
	(44 a)	Jäsenvaltioita kannustetaan kehittämään digitaalinen passijärjestelmä, jolla voitaisiin helpottaa tunnistusmerkittyjen ja rekisteröityjen koirien ja kissojen liikkumista rajojen yli ja varmistaa, että eläinlääkäreillä on käytössään asiaankuuluvat terveydentilaa koskevat tiedot. Tämän digitaalisen asiakirjan olisi sisällettävä perustiedot eläimen tunnistusmerkinnästä ja rokotustilanteesta, ja näin se parantaisi eläimen terveydentilan hallintaa ja tehostaisi hallintoa.



Tarkistus 41

Ehdotus asetukseksi
Johdanto-osan 44 b kappale (uusi)
	

	Komission teksti
	Tarkistus

	
	(44 b)	Tietosuoja henkilötietoja käsiteltäessä on perusoikeus. Euroopan parlamentin ja neuvoston asetuksessa (EU) 2018/1725 vahvistetaan säännöt luonnollisten henkilöiden suojelusta unionin toimielinten, elinten, toimistojen ja virastojen suorittamassa henkilötietojen käsittelyssä ja näiden tietojen vapaasta liikkuvuudesta. Kun jäsenvaltiot käsittelevät henkilötietoja asianomaisten menettelyjen yhteydessä, käsittelyyn sovelletaan Euroopan parlamentin ja neuvoston asetusta (EU) 2016/679.



Tarkistus 42

Ehdotus asetukseksi
Johdanto-osan 44 c kappale (uusi)
	

	Komission teksti
	Tarkistus

	
	(44c)	Tietosuoja henkilötietoja käsiteltäessä on perusoikeus. Euroopan parlamentin ja neuvoston asetuksessa (EU) 2018/1725 vahvistetaan säännöt luonnollisten henkilöiden suojelusta unionin toimielinten, elinten, toimistojen ja virastojen suorittamassa henkilötietojen käsittelyssä ja näiden tietojen vapaasta liikkuvuudesta. Kun jäsenvaltiot käsittelevät henkilötietoja asianomaisten menettelyjen yhteydessä, käsittelyyn sovelletaan Euroopan parlamentin ja neuvoston asetusta (EU) 2016/679. Komission ja jäsenvaltioiden roolit henkilötietojen käsittelyssä tämän asetuksen mukaisissa tapauksissa on määriteltävä selkeästi, jotta voidaan varmistaa tietosuojan korkea taso.



Tarkistus 43

Ehdotus asetukseksi
Johdanto-osan 46 kappale
	

	Komission teksti
	Tarkistus

	(46)	Edellisessä johdanto-osan kappaleessa mainitut säännökset olisi pantava täytäntöön laatimalla luettelo kolmansista maista, joista koirien ja kissojen luovuttaminen unioniin on hyväksyttyä. Hyväksyntä perustuu komission arvioon siitä, miten luotettavasti kolmannet maat voivat valvoa virallisesti tässä asetuksessa edellytettyjen eläinten hyvinvointia koskevien sääntöjen tai vastaavien sääntöjen noudattamista niiden alueella sijaitsevissa pitopaikoissa, joista luovutetaan tai aiotaan luovuttaa koiria ja kissoja unioniin. Lisäksi olisi laadittava luettelo kyseisissä kolmansissa maissa olevista koiria ja kissoja kasvattavista tai pitävistä pitopaikoista, joista on sallittua viedä näitä eläimiä unioniin, jotta voidaan varmistaa jäljitettävyys ja valvonta unionin rajatarkastusasemilla. Komission olisi tehtävä riskiperusteista lähestymistapaa noudattaen tarkastuksia tämän asetuksen nojalla hyväksyttyjen kolmansien maiden ja tämän asetuksen nojalla hyväksyntää hakevien kolmansien maiden virallisen valvonnan järjestelmän luotettavuudesta.
	(46)	Tuontisäännösten täytäntöönpano olisi varmistettava laatimalla luettelo kolmansista maista, joista koirien ja kissojen saattaminen unionin markkinoille on hyväksyttyä. Hyväksyntä perustuu komission arvioon siitä, miten luotettavasti kolmannet maat voivat valvoa virallisesti tässä asetuksessa edellytettyjen eläinten hyvinvointia koskevien sääntöjen tai unionin näitä sääntöjä vastaaviksi tunnustamien sääntöjen noudattamista niiden alueella sijaitsevissa pitopaikoissa, joista viedään tai aiotaan viedä koiria ja kissoja unionin markkinoille. Lisäksi olisi laadittava luettelo kyseisissä kolmansissa maissa olevista koiria ja kissoja kasvattavista tai pitävistä pitopaikoista, joista on sallittua viedä näitä eläimiä unioniin, jotta voidaan varmistaa jäljitettävyys ja valvonta unionin rajatarkastusasemilla. Komission olisi tehtävä riskiperusteista lähestymistapaa noudattaen tarkastuksia tämän asetuksen nojalla hyväksyttyjen kolmansien maiden ja tämän asetuksen nojalla hyväksyntää hakevien kolmansien maiden virallisen valvonnan järjestelmän luotettavuudesta. Lopuksi tämän asetuksen asiaa koskevien sääntöjen tai unionin näitä sääntöjä vastaaviksi tunnustamien sääntöjen noudattaminen olisi vahvistettava asiaankuuluvalla terveystodistuksella, jota käytetään tällaista vientiä varten. Komission olisi tätä tarkoitusta varten pyrittävä muokkaamaan kyseisen virallisen todistuksen mallia, jotta siihen voidaan sisällyttää lausunto eläimen hyvinvoinnista.



Tarkistus 44

Ehdotus asetukseksi
Johdanto-osan 46 a kappale (uusi)
	

	Komission teksti
	Tarkistus

	
	(46 a)	Jotta kuluttajansuojaa voitaisiin parantaa ja varmistaa unioniin tuotavien koirien ja kissojen kunnollinen jäljitettävyys, on syytä vaatia niiden tunnistusmerkitsemistä ennen saapumista unionin alueelle ja vaatia tuojia varmistamaan, että eläimet on rekisteröity jonkin jäsenvaltion tietokantaan. Näin näiden eläinten siirtoja voidaan valvoa entistä paremmin. Vuosina 2022–2023 toteutetut EU:n yhteensovitetut toimet kissojen ja koirien laitonta kauppaa vastaan osoittivat, että yksi yleisimmistä vilpillisistä käytännöistä koirien ja kissojen kaupassa on tuoda unioniin koiria ja kissoja kaupankäyntiä varten väittäen, että kyse on eläinten terveyttä koskevissa unionin säännöissä tarkoitetusta muusta kuin kaupallisesta siirrosta, toisin sanoen koiran tai kissan siirrosta sen omistajan tai omistajan valtuuttaman henkilön kanssa ilman, että omistusoikeutta on tarkoitus siirtää. Tämän vuoksi on ensisijaisen tärkeää, että koirien ja kissojen saapumisesta maahan muussa kuin kaupallisessa tarkoituksessa tehdään ennakkoilmoitus erityiseen unionin lemmikkieläinten matkustustietokantaan, sillä tämä antaisi jäsenvaltioille välineitä riskiperusteisiin tarkastuksiin, joilla kyseistä vilpillistä käytäntöä voitaisiin ehkäistä. Tietokantaan olisi kerättävä ilmoitukset kaikista tällaisista saapumisista unioniin saapumispaikasta riippumatta, jotta jäsenvaltiot saavat tarvittavan yleiskäsityksen ja voivat havaita epäilyttävät siirrot. Tämän vuoksi komission olisi perustettava kyseinen tietokanta ja ylläpidettävä sitä, jotta kaikki tarkastuksia varten tarvittavat tiedot olisivat jäsenvaltioiden käytettävissä.



Tarkistus 45

Ehdotus asetukseksi
Johdanto-osan 47 kappale
	

	Komission teksti
	Tarkistus

	(47)	Asetuksen (EU) 2016/429 mukaisesti vahvistetaan luettelo kolmansista maista, joista koirien ja kissojen saapuminen unioniin on sallittua, jotta voidaan hallita tarttuvien eläintautien unioniin kulkeutumisen riskiä. Edellisessä johdanto-osan kappaleessa mainittu luettelo kolmansista maista olisi sen vuoksi rajattava asetuksen (EU) 2016/429 mukaisesti hyväksyttyihin kolmansiin maihin, jotka antavat asianmukaiset takeet toimivaltaisen viranomaisensa kyvystä valvoa ja varmistaa, että unioniin vientiä varten koiria ja kissoja kasvattavat ja pitävät pitopaikat noudattavat tässä asetuksessa säädettyjä eläinten hyvinvointia koskevia vaatimuksia.
	(47)	Asetuksen (EU) 2016/429 mukaisesti vahvistetaan luettelo kolmansista maista, joista koirien ja kissojen saapuminen unioniin on sallittua, jotta voidaan hallita tarttuvien eläintautien unioniin kulkeutumisen riskiä. Johdanto-osan 46 kappaleessa mainittu luettelo kolmansista maista olisi sen vuoksi rajattava asetuksen (EU) 2016/429 mukaisesti hyväksyttyihin kolmansiin maihin, jotka antavat asianmukaiset takeet toimivaltaisen viranomaisensa kyvystä valvoa ja varmistaa, että unioniin vientiä varten koiria ja kissoja kasvattavat ja pitävät pitopaikat noudattavat tässä asetuksessa säädettyjä eläinten hyvinvointia koskevia vaatimuksia.



Tarkistus 46

Ehdotus asetukseksi
Johdanto-osan 47 a kappale (uusi)
	

	Komission teksti
	Tarkistus

	
	(47 a)	Koirien ja kissojen tuonnissa kolmansista maista on tärkeää noudattaa tämän asetuksen säännöksiä siitä, että eläin rekisteröidään jäsenvaltion tietokantaan kahden työpäivän kuluessa sen saapumisesta unioniin. Näin voidaan tehokkaasti jäljittää koiran tai kissan alkuperä kolmannessa maassa ja puuttua unioniin suuntautuvaan laittomaan tuontiin ja epäasiallisiin käytäntöihin eläinten terveyttä koskevissa unionin säännöissä tarkoitettujen muiden kuin kaupallisten siirtojen varjolla.



Tarkistus 47

Ehdotus asetukseksi
Johdanto-osan 48 kappale
	

	Komission teksti
	Tarkistus

	(48)	Jotta voidaan ottaa huomioon tekninen ja tieteellinen kehitys ja niiden sosiaaliset, taloudelliset ja ympäristöön liittyvät vaikutukset, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädöksiä, joilla muutetaan tämän asetuksen 6 artiklaa niin, että jalostusstrategioilla ei tuoteta sellaisia genotyyppejä, jotka vaikuttavat haitallisesti koirien ja kissojen terveyteen tai hyvinvointiin.
	(48)	Jotta voidaan ottaa huomioon tekninen ja tieteellinen kehitys ja niiden sosiaaliset, taloudelliset ja ympäristöön liittyvät vaikutukset, erityisesti Euroopan elintarviketurvallisuusviranomaisen näkemykset, komissiolle olisi siirrettävä valta hyväksyä Euroopan unionin toiminnasta tehdyn sopimuksen 290 artiklan mukaisesti säädöksiä, joilla täydennetään tämän asetuksen 6 a artiklaa määrittämään genotyyppien, fenotyyppien ja liioiteltujen rotupiirteiden ominaisuuksia, jotka pitäisi sulkea jalostuksen ulkopuolelle niin, että jalostusstrategioilla ei tuoteta sellaisia genotyyppejä, jotka vaikuttavat haitallisesti koirien ja kissojen terveyteen tai hyvinvointiin. Mitä tulee näyttelyihin, esityksiin ja kilpailuihin, delegoitujen säädösten olisi otettava huomioon sekä Euroopan elintarviketurvallisuusviranomaisen tieteellinen lausunto että toimialan erityiset sosiaaliset ja taloudelliset olosuhteet ja kuvastettava edistyksellistä ja tasapainoista lähestymismallia, jotta voidaan varmistaa oikeasuhtainen ja käytännössä mahdollinen toteutus.



Tarkistus 48

Ehdotus asetukseksi
Johdanto-osan 52 kappale – 2 luetelmakohta
	

	Komission teksti
	Tarkistus

	–	17 artiklan 5 kohta, jossa täsmennetään sellaiset tiedot, jotka luovuttajien on esitettävä todisteena sekä verkkoalustojen kautta että muulla tavoin tarjottavien koirien ja kissojen tunnistusmerkinnöistä ja rekisteröinnistä;
	Poistetaan.



Tarkistus 49

Ehdotus asetukseksi
Johdanto-osan 52 kappale – 6 luetelmakohta
	

	Komission teksti
	Tarkistus

	–	21 artiklan 5 kohta, jossa vahvistetaan menettely, jolla unioni tunnustaa niiden edellytysten vastaavuuden tämän asetuksen pitopaikkoja koskevien säännösten kanssa, joiden mukaisesti koiria ja kissoja kasvatetaan ja pidetään pitopaikoissa sellaisessa kolmannessa maassa, joka aikoo viedä eläimiä unioniin.
	Poistetaan.



Tarkistus 50

Ehdotus asetukseksi
Johdanto-osan 53 a kappale (uusi)
	

	Komission teksti
	Tarkistus

	
	(53 a)	Jäsenvaltiot voivat harkita tietoisuuden lisäämistä eläinten hyvinvoinnista ja vastuullisesta eläinten hoidosta.



Tarkistus 51

Ehdotus asetukseksi
Johdanto-osan 55 kappale
	

	Komission teksti
	Tarkistus

	(55)	On olennaisen tärkeää, että unionin lainsäädäntöä seurataan ja arvioidaan säännöllisesti, jotta sitä voidaan mukauttaa odotettujen vaikutusten aikaansaamiseksi. Sen vuoksi komissio olisi tällä asetuksella velvoitettava valvomaan koirien ja kissojen hyvinvointia unionissa ja suorittamaan arviointi, joka esitetään muille unionin toimielimille.
	(55)	On olennaisen tärkeää, että unionin lainsäädäntöä seurataan ja arvioidaan säännöllisesti, jotta sitä voidaan mukauttaa odotettujen vaikutusten aikaansaamiseksi. Sen vuoksi komissio olisi tällä asetuksella velvoitettava valvomaan koirien ja kissojen hyvinvointia unionissa ja suorittamaan arviointi, joka esitetään muille unionin toimielimille. Arvioinnissa olisi arvioitava koirien ja kissojen tunnistamismerkintöjen teknistä kehitystä, muun muassa mahdollisuuksia käyttää vaihtoehtoisia menetelmiä, jotka eivät ole yhtä kajoavia kuin transponderin asentaminen. Arvioinnin olisi myös taattava, että unionilla on vilpilliseltä toiminnalta suojattu vankka jäljitettävyysjärjestelmä ja että luonnollisille henkilöille ja oikeushenkilöille, joita tämän asetuksen mukainen tunnistusmerkitsemisen velvoite koskee, tunnistamismerkitsemisestä aiheutuvat kustannukset ovat oikeasuhteisia.


Tarkistukset 282 ja 311

Ehdotus asetukseksi
1 artikla – 1 kohta – b alakohta
	

	Komission teksti
	Tarkistus

	b)	unionin markkinoille saatettavien tai unionissa luovutettavien koirien ja kissojen jäljitettävyys.
	b)	unionissa kasvatettavien tai pidettävien tai unionin markkinoille saatettavien koirien ja kissojen jäljitettävyys.


Tarkistus 53

Ehdotus asetukseksi
2 artikla – 1 kohta
	

	Komission teksti
	Tarkistus

	1.	Tätä asetusta sovelletaan koirien ja kissojen kasvattamiseen, pitämiseen ja markkinoille saattamiseen sekä niiden luovuttamiseen unionissa.
	1.	Tätä asetusta sovelletaan koirien ja kissojen kasvattamiseen, pitämiseen, markkinoille saattamiseen ja unioniin tuloon.



Tarkistus 54

Ehdotus asetukseksi
2 artikla – 2 kohta
	

	Komission teksti
	Tarkistus

	2.	Tätä asetusta ei sovelleta tieteellisiin tarkoituksiin käytettävien koirien tai kissojen kasvattamiseen, pitämiseen, markkinoille saattamiseen tai niiden luovuttamiseen.
	2.	Tätä asetusta ei sovelleta tieteellisiin tarkoituksiin tai kliinisiin kokeisiin, joita tarvitaan eläinlääkkeiden myyntiluvan saamiseksi, käytettävien koirien tai kissojen kasvattamiseen, pitämiseen, markkinoille saattamiseen tai niiden luovuttamiseen.


Tarkistus 55

Ehdotus asetukseksi
2 artikla – 2 a kohta (uusi)
	

	Komission teksti
	Tarkistus

	
	2 a.	Tätä asetusta ei sovelleta seuraaviin:

	
	– luonnolliset henkilöt, jotka pitävät koiria tai kissoja henkilökohtaiseksi tai perheensä iloksi ja seuraksi ja jotka sallivat tällaisten eläinten lisääntymisen niin, että taloudessa syntyy korkeintaan yksi pentue lajia kohti 18 kuukauden aikana, ja pentuja ei saateta markkinoille;

	
	– maatilat, lukuun ottamatta 5 artiklan säännöksiä.


Tarkistus 284
Ehdotus asetukseksi
2 artikla – 2 b kohta (uusi)
	

	Komission teksti
	Tarkistus

	
	2 b.	Sen estämättä, mitä tämän artiklan 2 kohdassa säädetään, kaikkiin luonnollisten henkilöiden vastuulla pidettäviin koiriin ja kissoihin sovelletaan 17 artiklassa säädettyjä tunnistusmerkinnän ja rekisteröinnin vaatimuksia.


Tarkistus 56
Ehdotus asetukseksi
3 artikla – 1 kohta – 1 a alakohta (uusi)
	

	Komission teksti
	Tarkistus

	
	1 a.	’erityisiä työ- tai ammattitehtäviä suorittavilla koirilla’ eläimiä, jotka valitaan fyysisten, vaisto- ja luonneominaisuuksiensa perusteella ja koulutetaan avustamaan ihmistä tietyssä toiminnassa tai tehtävässä, kuten metsästyksessä, ammatillisessa toiminnassa, paimennuksessa, pelastus-, avustus- tai urheilutarkoituksessa tai lainvalvontaviranomaisten käyttämänä eläimenä, oppaana käytettävänä eläimenä, opaskoirana tai eläinterapiaan käytettävänä eläimenä tai muuna eläimenä, jotka on koulutettu keskuksessa tai jotka ovat kouluttaneet ammattilaiset, jotka ovat erikoistuneet toimintarajoitteisten henkilöiden tukemiseen, ohjaamiseen ja avustamiseen;



Tarkistus 57

Ehdotus asetukseksi
3 artikla – 1 kohta – 3 a alakohta (uusi)
	

	Komission teksti
	Tarkistus

	
	3 a.	’kasvattamisella’ toimintaa, jossa koiria tai kissoja pidetään kasvattajien toimitiloissa lisääntymistarkoituksessa;



Tarkistus 58

Ehdotus asetukseksi
3 artikla – 1 kohta – 3 b alakohta (uusi)
	

	Komission teksti
	Tarkistus

	
	3 b.	’mainonnalla’ kaikenlaista viestintää, jossa esitellään koiraa tai kissaa niin, että välitön tai välillinen tarkoitus on saada aikaan kiinnostusta, reaktiota tai myyntiä, mukaan lukien rodun tai fyysisten ominaisuuksien tuominen esiin;



Tarkistus 59

Ehdotus asetukseksi
3 artikla – 1 kohta – 4 alakohta
	

	Komission teksti
	Tarkistus

	4.	’pidolla’ mitä tahansa toimintaa, jonka aikana eläintä pidetään tai käsitellään pitopaikassa;
	4.	’pidolla’ mitä tahansa toimintaa, jonka aikana koiraa tai kissaa pidetään, säilytetään tai käsitellään tai se on sijoitettuna pitopaikassa tai toiminnanharjoittajan vastuulla;


Tarkistus 303

Ehdotus asetukseksi
3 artikla – 1 kohta – 5 alakohta
	

	Komission teksti
	Tarkistus

	5.	’markkinoille saattamisella’ koirien ja kissojen pitämistä myyntiä, myyntiin tarjoamista, jakelua tai mitä tahansa muuta eläimen omistusoikeuden tai sitä koskevan vastuun siirtoa varten vastiketta vastaan tai vähintään aiheutuneiden kustannusten korvaamista vastaan, mukaan lukien eläinten markkinointi edellä mainittuja tarkoituksia varten;
	5.	’markkinoille saattamisella’ myyntiä, myyntiin tarjoamista, jakelua tai mitä tahansa muuta omistusoikeuden tai vastuun siirtoa joko maksua vastaan tai maksutta, lukuun ottamatta sitä, että luonnolliset henkilöt antavat muuten kuin verkkoalustan välityksellä satunnaisesti ja epäsäännöllisesti pieniä määriä koiria ja kissoja, sekä eläinten markkinointia edellä mainittuja tarkoituksia varten;



Tarkistus 61

Ehdotus asetukseksi
3 artikla – 1 kohta – 6 alakohta
	

	Komission teksti
	Tarkistus

	6.	’luovuttamisella’ koirien tai kissojen omistusoikeuden tai niitä koskevan vastuun siirtämistä millä tahansa tavalla tai missä tahansa muodossa joko vastiketta vastaan tai vastikkeetta, lukuun ottamatta luonnollisten henkilöiden tekemiä koirien tai kissojen satunnaisia luovuttamisia muulla tavoin kuin verkkoalustan välityksellä;
	Poistetaan.



Tarkistus 62

Ehdotus asetukseksi
3 artikla – 1 kohta – 7 alakohta
	

	Komission teksti
	Tarkistus

	7.	’verkkoalustalla’ asetuksen (EU) 2022/2065 3 artiklan i alakohdassa määriteltyä verkkoalustaa, jolla välitetään koirien ja kissojen markkinoille saattamista tai luovutusta;
	7.	’verkkoalustalla’ asetuksen (EU) 2022/2065 3 artiklan i alakohdassa määriteltyä verkkoalustaa, jolla välitetään koirien tai kissojen markkinoille saattamista;



Tarkistus 63

Ehdotus asetukseksi
3 artikla – 1 kohta – 8 alakohta
	

	Komission teksti
	Tarkistus

	8.	’ilmoittamisella’ koiran tai kissan luovuttamista koskevan mainoksen julkaisua verkkoalustalla;
	Poistetaan.



Tarkistus 64

Ehdotus asetukseksi
3 artikla – 1 kohta – 10 a alakohta (uusi)
	

	Komission teksti
	Tarkistus

	
	10 a.	’karjakoiralla’ koiraa, jota pidetään tai koulutetaan ensisijaisesti hoitamaan, siirtämään tai valvomaan karjaa maatalous- tai laidunympäristössä, mukaan lukien maatilat, laidunalueet, tai kuljetuksen aikana;



Tarkistus 65

Ehdotus asetukseksi
3 artikla – 1 kohta – 11 alakohta
	

	Komission teksti
	Tarkistus

	11.	’pitopaikoilla’ kasvattajien toimitiloja, löytöeläinsuojia ja lemmikkieläinkauppoja;
	11.	’pitopaikoilla’ kasvattajien toimitiloja, myyntipaikkoja, löytöeläinsuojia ja sijaiskoteja;



Tarkistus 66

Ehdotus asetukseksi
3 artikla – 1 kohta – 12 alakohta
	

	Komission teksti
	Tarkistus

	12.	’kasvattajien toimitiloilla’ mitä tahansa tilaa tai rakennelmaa, jossa pidetään lisääntymistarkoituksessa koiria ja kissoja, joiden jälkeläiset on tarkoitus saattaa markkinoille, mukaan lukien kotitaloudet;
	12.	’kasvattajien toimitiloilla’ mitä tahansa tilaa tai rakennelmaa, jossa pidetään lisääntymistarkoituksessa koiria tai kissoja, joiden jälkeläiset on tarkoitus saattaa markkinoille, mukaan lukien kotitaloudet;



Tarkistus 67

Ehdotus asetukseksi
3 artikla – 1 kohta – 12 a alakohta (uusi)
	

	Komission teksti
	Tarkistus

	
	12 a.	’maatilalla’ asetuksessa (EU) 2018/1091 tarkoitettua maatilaa, joka ei ole tässä asetuksessa määritelty kasvattajan toimitila;



Tarkistus 68

Ehdotus asetukseksi
3 artikla – 1 kohta – 13 alakohta
	

	Komission teksti
	Tarkistus

	13.	’lemmikkieläinkaupoilla’ mitä tahansa tilaa tai rakennelmaa, jossa pidetään lemmikkieläimiksi myytäviä koiria ja kissoja, jotka eivät ole syntyneet siellä;
	13.	’myyntipaikoilla’ mitä tahansa tilaa tai rakennelmaa, jossa pidetään myyntitarkoituksessa koiria tai kissoja, jotka eivät ole syntyneet siellä;



Tarkistus 69

Ehdotus asetukseksi
3 artikla – 1 kohta – 14 alakohta
	

	Komission teksti
	Tarkistus

	14.	’löytöeläinsuojilla’ mitä tahansa luonnollisen henkilön tai oikeushenkilön ylläpitämää tilaa tai rakennelmaa, lukuun ottamatta kotitalouksia, jossa pidetään ei-toivottuja, hylättyjä, virallisesti kadulla eläneitä, karanneita tai talteenotettuja koiria ja kissoja luovutustarkoituksessa joko vastiketta vastaan tai maksutta;
	14.	’löytöeläinsuojilla’ mitä tahansa luonnollisen henkilön tai oikeushenkilön ylläpitämää tilaa tai rakennelmaa, mukaan lukien kotitaloudet, jossa pidetään ei-toivottuja, hylättyjä, irrallaan tavattuja, karanneita tai talteenotettuja koiria tai kissoja niiden markkinoille saattamista varten;



Tarkistus 70

Ehdotus asetukseksi
3 artikla – 1 kohta – 14 a alakohta (uusi)
	

	Komission teksti
	Tarkistus

	
	14 a.	’sijaiskodilla’ kotitaloutta, jossa koiria tai kissoja pidetään sellaisen toiminnanharjoittajan puolesta, joka on vastuussa ei-toivotuista, hylätyistä, irrallaan tavatuista, karanneista tai talteenotetuista koirista ja kissoista;



Tarkistus 71

Ehdotus asetukseksi
3 artikla – 1 kohta – 15 alakohta
	

	Komission teksti
	Tarkistus

	15.	’toiminnanharjoittajalla’ mitä tahansa luonnollista henkilöä tai oikeushenkilöä, lukuun ottamatta löytöeläinsuojista vastaavia henkilöitä, joka kasvattaa, pitää, käy kauppaa tai saattaa markkinoille hallinnassaan olevia koiria ja kissoja, myös rajoitetun ajan;
	15.	’toiminnanharjoittajalla’ mitä tahansa luonnollista henkilöä tai oikeushenkilöä, joka saattaa koiria ja kissoja markkinoille ja on vastuussa kasvattajan toimitilasta, myyntipaikasta tai löytöeläinsuojasta tai joka on vastuussa siellä pidettävistä koirista tai kissoista, tai ketä tahansa luonnollista henkilöä tai oikeushenkilöä, joka on vastuussa ei-toivotuista, hylätyistä, irrallaan tavatuista, karanneista tai talteenotetuista koirista ja kissoista ja sijoittaa niitä sijaiskoteihin;



Tarkistus 72

Ehdotus asetukseksi
3 artikla – 1 kohta – 16 alakohta
	

	Komission teksti
	Tarkistus

	16.	’luovuttajalla’ mitä tahansa luonnollista henkilöä tai oikeushenkilöä, joka luovuttaa koiran tai kissan, mukaan lukien löytöeläinsuojista vastaavat luonnolliset henkilöt tai oikeushenkilöt;
	Poistetaan.



Tarkistus 73

Ehdotus asetukseksi
3 artikla – 1 kohta – 18 a alakohta (uusi)
	

	Komission teksti
	Tarkistus

	
	18 a.	’lopettamisella’ kuoleman aiheuttamista lääkinnällisesti nukutuksessa ja pidennetyssä kipulääkityksessä käyttäen menetelmää, joka aiheuttaa eläimelle nopean ja peruuttamattoman tajunnanmenetyksen ja mahdollisimman vähän kipua ja kärsimystä;



Tarkistus 74

Ehdotus asetukseksi
3 artikla – 1 kohta – 19 alakohta
	

	Komission teksti
	Tarkistus

	19.	’silpomisella’ toimenpidettä, myös leikkausta, joka suoritetaan muista kuin hoidollisista tai diagnostisista syistä ja jonka seurauksena ruumiin tunteva osa vahingoittuu tai se menetetään tai luuston rakenne muuttuu;
	19.	’silpomisella’ toimenpidettä, myös leikkausta, joka suoritetaan muista kuin hoidollisista tai diagnostisista syistä ja muusta syystä kuin sterilisaation tai kastraation suorittamiseksi tai transponderin asentamiseksi ja jonka seurauksena koiran tai kissan tunteva osa vahingoittuu tai se menetetään tai luuston rakenne muuttuu;



Tarkistus 75

Ehdotus asetukseksi
3 artikla – 1 kohta – 19 a alakohta (uusi)
	

	Komission teksti
	Tarkistus

	
	19 a.	’sterilisaatiolla tai kastraatiolla’ prosessia, jolla ehkäistään koiran tai kissan lisääntyminen, mukaan lukien sukupuolirauhasten, toisin sanoen uroskissan tai -koiran kivesten ja narttukissan tai -koiran munasarjojen tai munasarjojen ja kohdun poistaminen kirurgisesti;



Tarkistus 76

Ehdotus asetukseksi
3 artikla – 1 kohta – 19 b alakohta (uusi)
	

	Komission teksti
	Tarkistus

	
	19 b.	’muuten kuin leikkaamalla suoritetulla sterilisaatiolla tai kastraatiolla’ kirurgisen sterilisaation tai kastraation vaihtoehtoja, joissa kissan tai koiran elimistö säilyy koskemattomana, eikä mitään koiran tai kissan ruumiin osaa poisteta tai muokata pysyvästi;



Tarkistus 77

Ehdotus asetukseksi
3 artikla – 1 kohta – 20 alakohta
	

	Komission teksti
	Tarkistus

	20.	’kärsimyksellä’ epämiellyttävää, ei-toivottua fyysistä tai henkistä tilaa, joka aiheutuu eläimen altistumisesta haitallisille vaikutuksille tai merkittävän positiivisen vaikutuksen puuttumisesta;
	20.	’kärsimyksellä’ epämiellyttävää, ei-toivottua fyysistä tai henkistä tilaa, joka aiheutuu eläimen altistumisesta haitallisille vaikutuksille tai merkittävän positiivisen vaikutuksen jatkuvasta puuttumisesta;



Tarkistus 78

Ehdotus asetukseksi
3 artikla – 1 kohta – 21 alakohta
	

	Komission teksti
	Tarkistus

	21.	’eläintiloilla’ rakennuksia tai rajattua ulkotilaa koirien ja kissojen pitopaikoissa;
	21.	’eläintiloilla’ rakennuksia tai rajattua ulkotilaa koirien ja kissojen tilapäisissä tai pysyvissä pitopaikoissa;



Tarkistus 79

Ehdotus asetukseksi
3 artikla – 1 kohta – 22 alakohta
	

	Komission teksti
	Tarkistus

	22.	’koiratarhalla’ fyysistä rakennelmaa, jossa on yksi tai useampi yksittäinen suljettu alue koirien sijoittamiseen;
	22.	’koiratarhalla’ fyysistä rakennelmaa, jossa on yksi tai useampi suljettu alue koirien sijoittamiseen;



Tarkistus 80

Ehdotus asetukseksi
3 artikla – 1 kohta – 23 alakohta
	

	Komission teksti
	Tarkistus

	23.	’kissatarhalla’ fyysistä rakennelmaa, jossa on yksi tai useampi yksittäinen suljettu alue kissojen sijoittamiseen;
	23.	’kissatarhalla’ fyysistä rakennelmaa, jossa on yksi tai useampi suljettu alue kissojen sijoittamiseen;



Tarkistus 81

Ehdotus asetukseksi
3 artikla – 1 kohta – 24 alakohta
	

	Komission teksti
	Tarkistus

	24.	’eläintenhoitajalla’ henkilöä, joka hoitaa pitopaikassa kasvatettavia tai pidettäviä koiria ja kissoja;
	24.	’eläintenhoitajalla’ henkilöä, joka hoitaa pitopaikassa kasvatettavia tai pidettäviä koiria ja kissoja, mukaan lukien vapaaehtoiset, harjoittelijat ja osa-aikatyöntekijät;



Tarkistus 82

Ehdotus asetukseksi
3 artikla – 1 kohta – 26 alakohta
	

	Komission teksti
	Tarkistus

	26.	’kytkettynä pitämisellä’ eläimen sitomista kiinnityspisteeseen, jotta se pysyy halutulla alueella;
	26.	’kytkettynä pitämisellä’ eläimen sitomista kiinnityspisteeseen tai esineeseen, jotta se pysyy halutulla alueella tai sen liikkumista voidaan rajoittaa;



Tarkistus 83

Ehdotus asetukseksi
3 artikla – 1 kohta – 27 alakohta
	

	Komission teksti
	Tarkistus

	27.	’häkillä’ kehikkoa, laatikkoa, säiliötä tai muuta tukevaa rakennelmaa, jota käytetään koirien ja kissojen liikkumisen rajoittamiseen;
	27.	’häkillä’ häkkirakennelmaa, kehikkoa, laatikkoa, säiliötä tai liikutettavaa rakennelmaa, jota käytetään koirien tai kissojen liikkumisen rajoittamiseen;



Tarkistus 84

Ehdotus asetukseksi
3 artikla – 1 kohta – 28 alakohta
	

	Komission teksti
	Tarkistus

	28.	’lemmikkieläimellä’ koiraa tai kissaa, joka on tarkoitettu pidettäväksi kotitaloudessa omaksi iloksi ja seuraksi;
	Poistetaan.



Tarkistus 85

Ehdotus asetukseksi
3 artikla – 1 kohta – 29 alakohta
	

	Komission teksti
	Tarkistus

	29.	’vastuullisella lemmikinpidolla’ koiran tai kissan omistajan tai tulevan omistajan sitoumusta huolehtia koiran tai kissan käyttäytymiseen liittyvien, ympäristöön liittyvien ja fyysisten tarpeiden tyydyttämisestä monin tavoin sekä ehkäistä riskejä, joita koira tai kissa saattaa aiheuttaa yhteisölle, muille eläimille tai ympäristölle.
	29.	’vastuullisella lemmikinpidolla’ koiran tai kissan omistajan tai tulevan omistajan sitoumusta huolehtia koiran tai kissan terveyteen, käyttäytymiseen ja ympäristöön liittyvien ja fyysisten tarpeiden tyydyttämisestä monin tavoin sekä minimoida riskit, joita koira tai kissa saattaa aiheuttaa yhteisölle, muille eläimille tai ympäristölle.



Tarkistus 86

Ehdotus asetukseksi
4 artikla – 1 kohta – johdantokappale
	

	Komission teksti
	Tarkistus

	Tätä lukua ei sovelleta
	Lukuun ottamatta 5 artiklan säännöksiä tätä lukua ei sovelleta seuraaviin:



Tarkistus 304

Ehdotus asetukseksi
4 artikla – 1 kohta – 1 luetelmakohta
	

	Komission teksti
	Tarkistus

	–	kasvattajien toimitiloihin, joissa pidetään enintään kolmea narttukoiraa tai -kissaa ja joissa syntyy yhteensä enintään kaksi pentuetta kalenterivuodessa;
	–	kasvattajien toimitiloihin, joissa syntyy enintään kaksi markkinoille saatettavaa pentuetta vuodessa, sovelletaan ainoastaan 5 artiklassa, 6 artiklan 1, 1 a ja 1 b kohdassa, 6 a, 7 ja 8 artiklassa, 11 artiklan 2, 3 ja 4 kohdassa, 12 artiklan 3, 4 ja 7 kohdassa, 13 artiklan 2 kohdan b, c ja d alakohdassa, 14 artiklan 2, 3, 4 ja 5 a kohdassa, 15 artiklassa ja 15 a artiklan 1 kohdassa säädettyjä velvoitteita;



Tarkistus 88

Ehdotus asetukseksi
4 artikla – 1 kohta – 2 luetelmakohta
	

	Komission teksti
	Tarkistus

	–	lemmikkieläinkauppoihin, joissa pidetään minä tahansa ajankohtana enintään kolmea koiraa tai kuutta kissaa;
	Poistetaan.



Tarkistus 89

Ehdotus asetukseksi
4 artikla – 1 kohta – 3 a luetelmakohta (uusi)
	

	Komission teksti
	Tarkistus

	
	– sijaiskoteihin, joissa pidetään minä tahansa ajankohtana enintään viittä koiraa tai kymmentä kissaa.



Tarkistus 90

Ehdotus asetukseksi
5 artikla – otsikko
	

	Komission teksti
	Tarkistus

	Hyvinvoinnin yleiset periaatteet
	Yleiset hyvinvointia koskevat periaatteet



Tarkistus 91

Ehdotus asetukseksi
5 artikla – 1 kohta – johdantokappale
	

	Komission teksti
	Tarkistus

	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on sovellettava pitopaikassaan kasvatettaviin tai pidettäviin koiriin ja kissoihin seuraavia periaatteita:
	Toiminnanharjoittajien ja eläintenhoitajien on sovellettava pitopaikassaan kasvatettaviin tai pidettäviin koiriin tai kissoihin seuraavia hyvinvointia koskevia periaatteita:



Tarkistus 92

Ehdotus asetukseksi
5 artikla – 1 kohta – a alakohta
	

	Komission teksti
	Tarkistus

	a)	Koirille ja kissoille annetaan vettä ja ravintoa, joiden laatu ja määrä mahdollistavat eläimen hyvän ravitsemuksen ja nesteytyksen.
	a)	Koirille ja kissoille annetaan vettä ja ravintoa, joiden laatu ja määrä mahdollistavat eläimen hyvän ja asianmukaisen ravitsemuksen ja nesteytyksen.



Tarkistus 93

Ehdotus asetukseksi
5 artikla – 1 kohta – b alakohta
	

	Komission teksti
	Tarkistus

	b)	Koirien ja kissojen fyysinen elinympäristö on asianmukainen ja miellyttävä erityisesti tilan, lämpötilan ja liikkumisen helppouden kannalta.
	b)	Koirien ja kissojen fyysinen elinympäristö on asianmukainen ja siisti sekä turvallinen ja miellyttävä erityisesti tilan, ilmanlaadun, lämpötilan, valaistuksen, epäsuotuisilta ilmasto-oloilta suojaamisen ja liikkumisen vapauden kannalta eikä eläinten määrä ole liian suuri.



Tarkistus 94

Ehdotus asetukseksi
5 artikla – 1 kohta – c alakohta
	

	Komission teksti
	Tarkistus

	c)	Koirat ja kissat pidetään turvassa, puhtaina ja terveinä ehkäisemällä erityisesti niiden hoidosta, käsittelystä tai silpomisesta johtuvia sairauksia, toimintahäiriöitä, vammoja ja kipua.
	c)	Koirat ja kissat pidetään turvassa, puhtaina ja terveinä ehkäisemällä erityisesti niiden hoidosta, käsittelystä, kasvatuskäytännöistä tai silpomisesta johtuvia sairauksia, toimintahäiriöitä, vammoja ja kipua.



Tarkistus 95

Ehdotus asetukseksi
5 artikla – 1 kohta – e alakohta
	

	Komission teksti
	Tarkistus

	e)	Koiria ja kissoja pidetään siten, että niiden henkinen tila optimoidaan ehkäisemällä eläimille aiheutuvia kielteisiä kokemuksia tai vähentämällä niiden kestoa ja voimakkuutta sekä tarjoamalla niille mahdollisimman paljon pitkäkestoisia ja voimakkaita myönteisiä kokemuksia a–d alakohdassa tarkoitettujen perustarpeiden osalta.
	e)	Koirien ja kissojen psyykkinen hyvinvointi optimoidaan ehkäisemällä eläimille aiheutuvia kielteisiä kokemuksia tai vähentämällä niiden kestoa ja voimakkuutta sekä tarjoamalla niille mahdollisimman paljon pitkäkestoisia ja voimakkaita myönteisiä kokemuksia ehkäisemällä toistuvien epänormaalien tai muiden eläimen huonoon hyvinvointiin viittaavien käytösmallien kehittyminen ja ottamalla huomioon koiran tai kissan yksilölliset tarpeet a–d alakohdassa tarkoitettujen perustarpeiden osalta.



Tarkistus 96

Ehdotus asetukseksi
6 artikla – otsikko
	

	Komission teksti
	Tarkistus

	Koirien ja kissojen hyvinvointia koskevat yleiset vaatimukset
	Yleiset hyvinvointia koskevat velvoitteet



Tarkistus 97

Ehdotus asetukseksi
6 artikla – 1 kohta
	

	Komission teksti
	Tarkistus

	1.	Toiminnanharjoittajat ja löytöeläinsuojista vastaavat luonnolliset henkilöt tai oikeushenkilöt ovat vastuussa valvonnassaan olevien koirien ja kissojen hyvinvoinnista ja niiden hyvinvointiin kohdistuvien riskien minimoimisesta.
	1.	Toiminnanharjoittajat ja eläintenhoitajat ovat vastuussa heidän pitopaikoissaan pidettävien ja valvonnassaan olevien koirien tai kissojen hyvinvoinnista ja niiden hyvinvointiin kohdistuvien riskien minimoimisesta.

	
	Vastuu sijaiskodeista on toiminnanharjoittajalla, jonka puolesta koiria tai kissoja pidetään. Tällaisten toiminnanharjoittajien on annettava sijaisperheelle riittävät tiedot eläinten hyvinvointia koskevista vaatimuksista ja velvoitteista sekä koirien tai kissojen yksilöllisistä tarpeista sekä varmistettava ja tarkastettava, että sijaiskodeissa noudatetaan tässä asetuksessa säädettyjä asiaankuuluvia velvoitteita.



Tarkistus 98

Ehdotus asetukseksi
6 artikla – 1 a kohta (uusi)
	

	Komission teksti
	Tarkistus

	
	1 a.	Toiminnanharjoittajat eivät saa altistaa koiraa tai kissaa julmuudelle, kaltoinkohtelulle tai väärinkäytölle, eikä eläimiä saa jalostaa, kouluttaa tai lääkitä, jotta ne voisivat osallistua toimintaan, joka johtaa niihin itseensä tai toisiin koiriin tai kissoihin kohdistuvaan julmuuteen, kaltoinkohteluun tai väärinkäyttöön, kuten koiratappeluihin.



Tarkistus 99

Ehdotus asetukseksi
6 artikla – 1 b kohta (uusi)
	

	Komission teksti
	Tarkistus

	
	1 b.	Toiminnanharjoittajat ja eläintenhoitajat eivät saa hylätä koiria tai kissoja.


Tarkistus 101

Ehdotus asetukseksi
6 artikla – 3 kohta
	

	Komission teksti
	Tarkistus

	3.	Kasvattajien toimitilojen toiminnanharjoittajien on varmistettava, että jalostusstrategioilla ei tuoteta sellaisia genotyyppejä ja fenotyyppejä, jotka vaikuttavat haitallisesti koirien ja kissojen tai niiden jälkeläisten hyvinvointiin.
	Poistetaan.

	Kun toiminnanharjoittajat säätelevät koirien ja kissojen lisääntymistä, ne eivät saa parittaa vanhempia ja jälkeläisiä tai isovanhempia ja jälkeläisiä.
	

	Tämä kohta ei estä lyhytkuonoisten koirien ja kissojen valintaa ja jalostusta edellyttäen, että valinta- tai jalostusohjelmilla minimoidaan lyhytkuonoisuuteen liittyvien piirteiden kielteiset vaikutukset hyvinvointiin.
	



Tarkistus 102

Ehdotus asetukseksi
6 artikla – 4 kohta
	

	Komission teksti
	Tarkistus

	4.	Siirretään komissiolle valta antaa 23 artiklan mukaisesti delegoituja säädöksiä, joilla muutetaan tätä artiklaa niiden tiettyjen kriteerien osalta, jotka toiminnanharjoittajien on täytettävä laatiessaan 3 kohdan vaatimukset täyttäviä jalostusstrategioita, ottaen huomioon Euroopan elintarviketurvallisuusviranomaisen tieteelliset lausunnot sekä sosiaaliset, taloudelliset ja ympäristövaikutukset.
	Poistetaan.



Tarkistus 103

Ehdotus asetukseksi
6 a artikla (uusi)
	

	Komission teksti
	Tarkistus

	
	6 a artikla

	
	Jalostusstrategioita koskevat velvoitteet

	
	1.	Kasvattajien toimitilojen toiminnanharjoittajien on varmistettava, että niiden jalostusstrategioissa asetetaan eläimen terveys ja hyvinvointi etusijalle ja että ne vähentävät riskiä jalostaa koiria tai kissoja, joilla on niiden hyvinvointiin mahdollisesti haitallisesti vaikuttavia genotyyppejä tai fenotyyppejä.

	
	2.	Kasvattajien toimitilojen toiminnanharjoittajat eivät saa käyttää jalostukseen koiria tai kissoja, joiden liioitellut rotupiirteet voivat aiheuttaa suuren riskin, että näille koirille tai kissoille tai niiden jälkeläisille aiheutuu haitallisia terveysvaikutuksia.

	
	3.	Siirretään komissiolle valta antaa 23 artiklan mukaisesti delegoituja säädöksiä, joilla täydennetään tätä asetusta vahvistamalla tämän artiklan 1 kohdassa tarkoitetut genotyyppi- ja fenotyyppiominaisuudet sekä tämän artiklan 2 kohdassa tarkoitetut liioitellut rotupiirteet, jotka pitää jättää jalostuksen ulkopuolelle, ottaen huomioon Euroopan elintarviketurvallisuusviranomaisen tieteelliset lausunnot ja sosiaaliset ja taloudelliset vaikutukset. Liioiteltuja rotupiirteitä koskevat delegoidut säädökset hyväksytään 1 päivään heinäkuuta 2030 mennessä.

	
	4.	Koirien ja kissojen jalostuksessa on kiellettyä tuottaa jälkeläisiä vanhemman ja jälkeläisen, sisarusten, puolisisarusten ja isovanhempien ja niiden omien pennunpentujen välillä, ellei toimivaltainen viranomainen ei ole sitä hyväksynyt nimenomaisesta tarpeesta säilyttää paikallisia rotuja, joiden geenipooli on rajallinen.



Tarkistus 104

Ehdotus asetukseksi
7 artikla – otsikko
	

	Komission teksti
	Tarkistus

	Velvollisuus ilmoittaa koirien ja kissojen kasvattamisesta tai pitämisestä pitopaikoissa
	Pitopaikkojen ilmoittaminen ja rekisteröinti



Tarkistus 105

Ehdotus asetukseksi
7 artikla – 1 kohta – johdantokappale
	

	Komission teksti
	Tarkistus

	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on ilmoitettava toiminnastaan toimivaltaisille viranomaisille ja annettava siitä seuraavat tiedot:
	Toiminnanharjoittajien on ilmoitettava toiminnastaan toimivaltaisille viranomaisille ja annettava siitä vähintään seuraavat tiedot:



Tarkistus 106

Ehdotus asetukseksi
7 artikla – 1 kohta – c alakohta
	

	Komission teksti
	Tarkistus

	c)	pitopaikan tyyppi: kasvattajan toimitila, lemmikkieläinkauppa tai löytöeläinsuoja;
	c)	pitopaikan tyyppi: kasvattajan toimitila, myyntipaikka, löytöeläinsuoja tai sijaiskoti;



Tarkistus 107

Ehdotus asetukseksi
7 artikla – 1 kohta – e alakohta
	

	Komission teksti
	Tarkistus

	e)	pitopaikassa pidettävien eläinten enimmäismäärä.
	e)	pitopaikan kapasiteetti ilmaistuna pitopaikassa pidettävien koirien ja kissojen enimmäismääränä.



Tarkistus 108

Ehdotus asetukseksi
7 artikla – 1 kohta – 1 a alakohta (uusi)
	

	Komission teksti
	Tarkistus

	
	Toiminnanharjoittajien on ilmoitettava toimivaltaiselle viranomaiselle

	
	a)	edellä 1 kohdassa mainittuja tietoja koskevista muutoksista;

	
	b)	toiminnan lopettamisesta ja myös määräajasta, johon mennessä toiminnan on päätyttävä ja joka ei saisi olla myöhemmin kuin kuukauden kuluttua toiminnan lopettamisesta sekä tiedot siitä, mitä eläimille tapahtuu;

	
	toiminnanharjoittajien ei ole ilmoitettava uudelleen jo asetuksen (EU) 2016/429 84 artiklan 1 kohdan b alakohdan nojalla toimitettuja tietoja sanotun kuitenkaan rajoittamatta tässä artiklassa vaadittujen lisätietojen toimittamista.

	
	Toimivaltaisen viranomaisen on ylläpidettävä rekisteriä pitopaikoista, ja se voi käyttää tähän tarkoitukseen rekisteriä, josta säädetään asetuksen (EU) 2016/429 101 artiklan 1 kohdan a alakohdassa;



Tarkistus 109

Ehdotus asetukseksi
7 a artikla (uusi)
	

	Komission teksti
	Tarkistus

	
	7 a artikla

	
	Kasvattajien toimitilojen hyväksyminen

	
	1.	Kasvattajien toimitilojen toiminnanharjoittajat saavat saattaa koiria tai kissoja markkinoille vasta sen jälkeen, kun toimivaltainen viranomainen on hyväksynyt heidän toimitilansa.

	
	2.	Toimivaltaisen viranomaisen on tehtävä tarkastuskäyntejä sen varmistamiseksi, että toimitilat täyttävät tämän asetuksen vaatimukset. Jäsenvaltiot voivat sallia tällaisten tarkastusten tekemisen etäyhteyden välityksellä edellyttäen, että toimivaltainen viranomainen saa käytetyn viestintävälineen välityksellä riittävästi näyttöä, jotta se voi tehdä tarkastukset luotettavasti. Toimivaltainen viranomainen voi myöntää kasvattajan toimitiloille hyväksymistodistuksen ainoastaan, jos toimitilat täyttävät tämän asetuksen vaatimukset.

	
	[bookmark: _GoBack]3.	Toimivaltaisten viranomaisten on ylläpidettävä luetteloa hyväksytyistä kasvattajien toimitiloista ja asetettava se julkisesti saataville.



Tarkistus 110

Ehdotus asetukseksi
8 artikla – 1 kohta
	

	Komission teksti
	Tarkistus

	1.	Kun toiminnanharjoittajat ja löytöeläinsuojista vastaavat luonnolliset henkilöt tai oikeushenkilöt saattavat markkinoille tai luovuttavat koiria tai kissoja lemmikkieläimiksi, niiden on annettava lemmikkieläimen ottajalle tarvittavat tiedot, jotta tämä pystyy takamaan eläimen hyvinvoinnin, mukaan lukien vastuullista lemmikinpitoa koskevat tiedot.
	1.	Toiminnanharjoittajien on annettava koiran tai kissan ottajalle tarvittavat tiedot kirjallisesti, jotta tämä pystyy takaamaan koiran tai kissan hyvinvoinnin, mukaan lukien vastuullista lemmikinpitoa koskevat tiedot ja koiran tai kissan erityistarpeita koskevat tiedot ravinnosta, hoidosta, asuin- ja elinoloihin ja käyttäytymiseen liittyvistä tarpeista sekä terveystiedot, mukaan lukien rokotustiedot.



Tarkistus 111

Ehdotus asetukseksi
8 artikla – 2 kohta – 1 alakohta
	

	Komission teksti
	Tarkistus

	2.	Kun koirien ja kissojen luovuttamista mainostetaan verkossa, ilmoituksessa on oltava selvästi näkyvin ja lihavoiduin kirjaimin seuraava varoitus:
	2.	Kun toiminnanharjoittajat ja luonnolliset henkilöt tai oikeushenkilöt mainostavat koirien ja kissojen markkinoille saattamista verkkoalustoilla, ilmoituksessa näkyvillä on oltava selvästi näkyvin ja lihavoiduin kirjaimin ainakin seuraava varoitus:



Tarkistus		288
Ehdotus asetukseksi
8 artikla – 2 kohta
	

	Komission teksti
	Tarkistus

	2. Kun koirien ja kissojen luovuttamista mainostetaan verkossa, ilmoituksessa on oltava selvästi näkyvin ja lihavoiduin kirjaimin seuraava varoitus: 
”Eläin ei ole lelu. Eläimen ostaminen tai adoptointi on valtavan suuri päätös. Eläimen omistaja on velvollinen huolehtimaan kaikkien eläimen terveyteen ja hyvinvointiin liittyvien tarpeiden täyttämisestä kaikissa tilanteissa.”
	2. Kun koirien ja kissojen luovuttamista mainostetaan verkossa, ilmoituksessa on oltava selvästi näkyvin ja lihavoiduin kirjaimin seuraava varoitus:
”Eläin ei ole lelu. Eläimen ostaminen tai adoptointi on valtavan suuri päätös. Eläimen omistaja on velvollinen huolehtimaan eläimen terveyteen ja hyvinvointiin liittyvien tarpeiden täyttämisestä kaikissa tilanteissa. Eläimen hoitamiseen tarvitaan taloudellisia resursseja. Kun eläimen on ottanut hoitoonsa, sitä ei saa hylätä.”


Tarkistus 113

Ehdotus asetukseksi
9 artikla – 1 kohta – johdantokappale
	

	Komission teksti
	Tarkistus

	1.	Kissoja ja koiria käsittelevien eläintenhoitajien on
	1.	Kissoja ja koiria käsittelevien eläintenhoitajien, lukuun ottamatta valvottuja vapaaehtoisia ja harjoittelijoita, on hallittava seuraavat taidot käsitellessään koiria ja kissoja:



Tarkistus 114

Ehdotus asetukseksi
9 artikla – 1 kohta – b alakohta
	

	Komission teksti
	Tarkistus

	b)	osattava tunnistaa niiden tunnetiloja, mukaan lukien mahdolliset kärsimyksen merkit, ja määrittää soveltuvat asiaa helpottavat toimenpiteet tällaisissa tapauksissa;
	b)	osattava tunnistaa niiden tunnetiloja, mukaan lukien mahdolliset kärsimyksen merkit, ja määrittää ja toteuttaa soveltuvat asiaa helpottavat toimenpiteet tällaisissa tapauksissa;



Tarkistus 115

Ehdotus asetukseksi
9 artikla – 1 kohta – c alakohta
	

	Komission teksti
	Tarkistus

	c)	osattava soveltaa hyviä eläinten hoitokäytäntöjä, käyttää ja ylläpitää hoidossaan oleville lajeille tarkoitettuja välineitä ja minimoida eläinten hyvinvointiin kohdistuvat riskit;
	c)	osattava soveltaa hyviä eläinten hoitokäytäntöjä, käyttää ja ylläpitää hoidossaan oleville lajeille tarkoitettuja välineitä ja minimoida eläinten hyvinvointiin kohdistuvat riskit ja ehkäistä kärsimystä;



Tarkistus 116

Ehdotus asetukseksi
10 artikla – otsikko
	

	Komission teksti
	Tarkistus

	Eläinten hyvinvointia koskevat käynnit
	Hyvinvointia koskevat neuvontakäynnit



Tarkistus 117

Ehdotus asetukseksi
10 artikla – 1 kohta – johdantokappale
	

	Komission teksti
	Tarkistus

	1.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on
	1.	Toiminnanharjoittajien on:



Tarkistus 277

Ehdotus asetukseksi
10 artikla – 1 kohta – a alakohta
	

	Komission teksti
	Tarkistus

	a)	varmistettava, että eläinlääkäri tekee niiden vastuulla oleviin pitopaikkoihin vähintään kerran vuodessa tarkastuskäynnin, jonka tarkoituksena on ohjeistaa toiminnanharjoittajaa tai löytöeläinsuojasta vastaavaa luonnollista henkilöä tai oikeushenkilöä siitä, miten torjua eläinten hyvinvointiin liittyviä riskitekijöitä;
	a)	varmistettava, että toimivaltaisen viranomaisen palkkaama virkaeläinlääkäri tekee viimeistään ... päivänä [...]kuuta [...] [1 vuosi tämän asetuksen soveltamispäivästä] tai ensimmäisen vuoden kuluessa uuden pitopaikan ilmoittamispäivästä niiden vastuulla oleviin pitopaikkoihin vähintään kerran vuodessa yllätyskäynnin, jonka tarkoituksena on tunnistaa ja arvioida mahdolliset eläinten hyvinvointiin liittyvät riskitekijät, ohjeistaa toiminnanharjoittajaa tai löytöeläinsuojasta vastaavaa luonnollista henkilöä tai oikeushenkilöä siitä, miten torjua eläinten hyvinvointiin, terveyteen ja ympäristöön liittyviä riskejä, ilmoittaa toimivaltaiselle viranomaiselle asetuksen (EU) 2017/625 mukaisesti, jos riskitekijät ovat havaintojen perusteella vakavia, ja tekee seurantakäynnin kahden kuukauden kuluessa;



Tarkistus 119

Ehdotus asetukseksi
10 artikla – 1 kohta – b alakohta
	

	Komission teksti
	Tarkistus

	b)	kirjattava a alakohdassa tarkoitetun eläinlääkärin käynnin aikana tehdyt havainnot ja niihin liittyvät jatkotoimet sekä säilytettävä nämä tiedot vähintään kuuden vuoden ajan ja asetettava ne pyynnöstä toimivaltaisten viranomaisten saataville.
	b)	pidettävä kirjaa a alakohdassa tarkoitetun eläinlääkärin käynnin aikana tehdyistä havainnoista ja niihin liittyvistä jatkotoimista ja säilytettävä nämä tiedot vähintään viiden vuoden ajan käyntipäivästä sekä asetettava ne pyynnöstä toimivaltaisten viranomaisten ja käynnin suorittaneen eläinlääkärin saataville.



Tarkistus 120

Ehdotus asetukseksi
10 artikla – 2 kohta
	

	Komission teksti
	Tarkistus

	2.	Siirretään komissiolle valta antaa 23 artiklan mukaisesti delegoituja säädöksiä, joilla täydennetään tätä artiklaa ja joilla vahvistetaan se, mitä eläinten hyvinvointia koskevien käyntien yhteydessä on vähintään arvioitava.
	2.	Siirretään viimeistään [24 kuukauden kuluttua tämän asetuksen voimaantulopäivästä] komissiolle valta antaa 23 artiklan mukaisesti delegoituja säädöksiä, joilla täydennetään tätä artiklaa ja joilla vahvistetaan se, mitkä riskitekijät eläinlääkärin on vähintään määritettävä ja arvioitava hyvinvointia koskevien neuvontakäyntien, myös seurantarkastusten, yhteydessä.



Tarkistus 121

Ehdotus asetukseksi
11 artikla – 1 kohta
	

	Komission teksti
	Tarkistus

	1.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on varmistettava, että koiria ja kissoja ruokitaan liitteessä I olevassa 1 kohdassa vahvistettujen vaatimusten mukaisesti, ja ne voivat eläinlääkärin tai eläinten ravitsemuksen asiantuntijan kirjallisten ohjeiden perusteella mukauttaa liitteessä I olevassa 1 kohdassa esitettyä ruokintatiheyttä.
	1.	Toiminnanharjoittajien on varmistettava, että koirille tai kissoille annettu ravinto on liitteessä I olevan 1 kohdan mukaista.



Tarkistus 122

Ehdotus asetukseksi
11 artikla – 2 kohta – johdantokappale
	

	Komission teksti
	Tarkistus

	2.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on varmistettava, että koirien ja kissojen ruokinta ja nesteytys on asianmukaista antamalle niille
	2.	Toiminnanharjoittajien on varmistettava, että koirien tai kissojen ruokinta ja nesteytys on asianmukaista antamalle niille



Tarkistus 123

Ehdotus asetukseksi
11 artikla – 2 kohta – a alakohta
	

	Komission teksti
	Tarkistus

	a)	jatkuvasti saatavilla olevaa juomavettä;
	a)	jatkuvasti saatavilla olevaa puhdasta ja raikasta juomavettä;



Tarkistus 124

Ehdotus asetukseksi
11 artikla – 2 kohta – b alakohta
	

	Komission teksti
	Tarkistus

	b)	riittävissä määrin riittävän laadukasta ravintoa, jotta se täyttää koirien ja kissojen fysiologiset, ravitsemukselliset ja aineenvaihdunnalliset tarpeet ja saa ne kylläisiksi, osana koirien ja kissojen ikään, rotuun, luokkaan, aktiivisuustasoon ja terveydentilaan mukautettua ruokavaliota;
	b)	riittävissä määrin riittävän laadukasta ravintoa, jotta se täyttää koirien ja kissojen fysiologiset, ravitsemukselliset ja aineenvaihdunnalliset tarpeet ja saa ne kylläisiksi, osana koirien tai kissojen ikään, rotuun, luokkaan, aktiivisuustasoon ja terveydentilaan mukautettua ruokavaliota, minkä yleisenä tavoitteena on saavuttaa ja säilyttää hyvä terveydentila;



Tarkistus 125

Ehdotus asetukseksi
11 artikla – 3 kohta – johdantokappale
	

	Komission teksti
	Tarkistus

	3.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on varmistettava, että ruokintaan ja juottamiseen tarkoitetut välineet on rakennettu ja asennettu siten, että
	3.	Toiminnanharjoittajien ja eläintenhoitajien on varmistettava, että ruokintaan ja juottamiseen tarkoitetut välineet pidetään puhtaina ja että ne on rakennettu ja asennettu siten, että



Tarkistus 126

Ehdotus asetukseksi
11 artikla – 3 kohta – a alakohta
	

	Komission teksti
	Tarkistus

	a)	ne ovat yhtäläisesti kaikkien koirien ja kissojen saatavilla, jotta minimoidaan eläinten välinen kilpailu ja vältetään ahdistunutta käytöstä varsinkin, jos koirilla ja kissoilla ei ole ravintoa jatkuvasti tarjolla;
	a)	ne ovat yhtäläisesti kaikkien koirien ja kissojen saatavilla;



Tarkistus 127

Ehdotus asetukseksi
11 artikla – 3 a kohta (uusi)
	

	Komission teksti
	Tarkistus

	
	3 a.	Toiminnanharjoittajat voivat mukauttaa ruokinnan ja veden tarjoamisen tiheyttä, jos eläinlääkäri niin kirjallisesti kehottaa. Toiminnanharjoittajien on säilytettävä todiste tästä ohjeesta niin kauan, kun eläinlääkäri on kehottanut noudattamaan sitä.



Tarkistus 128

Ehdotus asetukseksi
12 artikla – 1 kohta
	

	Komission teksti
	Tarkistus

	1.	Toiminnanharjoittajien on varmistettava, että koirille ja kissoille osoitetut eläintilat ovat liitteessä I olevan 2 kohdan mukaiset.
	1.	Toiminnanharjoittajien, lukuun ottamatta löytöeläinsuojista vastaavia luonnollisia henkilöitä ja oikeushenkilöitä, on varmistettava, että koirille ja kissoille osoitetut eläintilat ovat liitteessä I olevan 2 kohdan mukaiset.



Tarkistus 129

Ehdotus asetukseksi
12 artikla – 2 kohta – johdantokappale
	

	Komission teksti
	Tarkistus

	2.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on varmistettava, että
	2.	Toiminnanharjoittajien on varmistettava, että



Tarkistus 130

Ehdotus asetukseksi
12 artikla – 2 kohta – c alakohta
	

	Komission teksti
	Tarkistus

	c)	jos eläimiä pidetään kasvattajien toimitiloissa tai lemmikkieläinkaupoissa, ilmanvirtaus, pölyn määrä, lämpötila, ilman suhteellinen kosteus ja kaasupitoisuudet pysyvät sellaisissa rajoissa, jotka eivät ole haitallisia koirille ja kissoille, ja ilmanvaihto on riittävä, jotta voidaan välttää ylikuumeneminen ja tarvittaessa poistaa liiallinen kosteus yhdessä lämmitysjärjestelmien kanssa;
	c)	kasvattajien toimitiloissa ja myyntipaikoissa, joissa koiria ja kissoja pidetään sisätiloissa, lämpötila, ilman suhteellinen kosteus ja kaasupitoisuudet eivät ole haitallisia koirille tai kissoille, ja ilmanvaihto on riittävä, jotta voidaan välttää ylikuumeneminen;



Tarkistus 131

Ehdotus asetukseksi
12 artikla – 2 kohta – d alakohta
	

	Komission teksti
	Tarkistus

	d)	koirilla ja kissoilla on riittävästi tilaa liikkua vapaasti ja käyttäytyä lajilleen ominaisella tavalla tarpeidensa mukaisesti, ja niillä on riittävästi tilaa virikemateriaaleille ja -rakennelmille, mahdollisuus olla vuorovaikutuksessa muiden kanssa ja vetäytyä omiin oloihinsa sekä puhtaita lepopaikkoja;
	d)	koirilla ja kissoilla on riittävästi tilaa liikkua vapaasti ja käyttäytyä lajilleen ominaisella tavalla tarpeidensa mukaisesti;



Tarkistus 132

Ehdotus asetukseksi
12 artikla – 3 kohta – 1 alakohta
	

	Komission teksti
	Tarkistus

	Koirien ja kissojen pitäminen häkeissä on kiellettyä.
	Toiminnanharjoittajat eivät saa pitää koiria tai kissoja häkeissä.


Tarkistus 289
Ehdotus asetukseksi
12 artikla – 3 kohta – 1 a alakohta (uusi)
	

	Komission teksti
	Tarkistus

	
	Koirien tai kissojen pitäminen tai myyminen lemmikkieläinkaupoissa on kiellettyä.


Tarkistus 133

Ehdotus asetukseksi
12 artikla – 3 kohta – 2 alakohta
	

	Komission teksti
	Tarkistus

	Häkkejä saa käyttää ainoastaan yksittäisten koirien ja kissojen kuljetukseen ja väliaikaiseen eristämiseen edellyttäen, että äärimmäisistä lämpötiloista johtuvaa stressiä vältetään.
	Poikkeuksena tästä häkkejä saa käyttää ainoastaan yksittäisten koirien tai kissojen kuljetukseen, väliaikaiseen eristämiseen ja niiden osallistuessa näyttelyyn, esitykseen tai kilpailuun samoin kuin koiran- tai kissanpentujen käytössä, jos niillä on heikko lämmönsäätelykyky tai ne oleskelevat emonsa seurassa, edellyttäen, että äärimmäisistä lämpötiloista johtuvaa stressiä vältetään ja koirat ja kissat pystyvät seisomaan ja makaamaan luonnollisessa asennossa.


Tarkistus 134

Ehdotus asetukseksi
12 artikla – 4 kohta
	

	Komission teksti
	Tarkistus

	4.	Koirien pitäminen yksinomaan sisätiloissa on kiellettyä. Sisätiloissa pidettävien koirien on päästävä päivittäin ulkotiloihin, jossa ne voivat liikkua ja olla vuorovaikutuksessa muiden kanssa. Lisäksi kun koiria pidetään koiratarhoissa, toiminnanharjoittajien on suunniteltava ja rakennettava yksittäiset aitaukset siten, että koirat pääsevät vapaasti kulkemaan suljettuun ulkotilaan ja sisätilaan tai yksittäiseen koppiin.
	4.	Koirien pitäminen yksinomaan sisätiloissa on kiellettyä. Sisätiloissa pidettävien koirien on päästävä päivittäin ulkotiloihin, jossa ne voivat liikkua, tutkia ympäristöään ja olla vuorovaikutuksessa muiden kanssa. Lisäksi kun koiria pidetään koiratarhoissa, toiminnanharjoittajien on suunniteltava ja rakennettava yksittäiset aitaukset siten, että koirat pääsevät vapaasti kulkemaan suljettuun ulkotilaan ja sisätilaan tai yksittäiseen koppiin.



Tarkistus 135

Ehdotus asetukseksi
12 artikla – 6 a kohta (uusi)
	

	Komission teksti
	Tarkistus

	
	6 a.	Kasvattajien toimitilojen ja myyntipaikkojen toiminnanharjoittajien on tarvittaessa käytettävä lämmitys- tai jäähdytysjärjestelmiä hyvän ilmanlaadun ja sopivan lämpötilan ylläpitämiseksi pitopaikkojensa sisätiloissa ja liiallisen kosteuden poistamiseksi.



Tarkistus 136

Ehdotus asetukseksi
12 artikla – 7 kohta
	

	Komission teksti
	Tarkistus

	7.	Toiminnanharjoittajien on varmistettava, että koirille ja kissoille on aina tarjolla luonnonvaloa. Toiminnanharjoittajien on järjestettävä keinovalaistusta, jos se on tarpeen jäsenvaltion ilmasto-olosuhteiden ja maantieteellisen sijainnin vuoksi.
	7.	Toiminnanharjoittajien on varmistettava, että koirat tai kissat saavat olla valossa ja pimeässä riittävän pitkään ja keskeytyksettä niin, että ne voivat noudattaa normaalia vuorokausirytmiään.

	
	Ensimmäisessä alakohdassa valo tarkoittaa luonnonvaloa, jota on täydennettävä keinovalaistuksella, jos se on tarpeen jäsenvaltion ilmasto-olosuhteiden ja maantieteellisen sijainnin vuoksi.



Tarkistus 137

Ehdotus asetukseksi
12 artikla – 8 kohta
	

	Komission teksti
	Tarkistus

	8.	Tätä artiklaa sovelletaan [...] päivästä [...]kuuta [...] [5 vuoden kuluttua tämän asetuksen voimaantulopäivästä].
	Poistetaan.



Tarkistus 138

Ehdotus asetukseksi
12 artikla – 8 a kohta (uusi)
	

	Komission teksti
	Tarkistus

	
	8 a.	Edellä olevaa 4 kohtaa ei sovelleta kasvattajien toimitiloihin, joissa pidetään karjan paimenkoiria ajanjaksoina, joina tällaisia koiria koulutetaan paimentamiseen.



Tarkistus 139

Ehdotus asetukseksi
13 artikla – 1 kohta
	

	Komission teksti
	Tarkistus

	1.	Toiminnanharjoittajien on varmistettava, että toteutetaan toimenpiteitä, joilla turvataan koirien ja kissojen terveys liitteessä I olevan 3 kohdan mukaisesti.
	Poistetaan.



Tarkistus 140

Ehdotus asetukseksi
13 artikla – 2 kohta – johdantokappale
	

	Komission teksti
	Tarkistus

	2.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on varmistettava, että
	2.	Toiminnanharjoittajien ja eläintenhoitajien on varmistettava, että



Tarkistus 141

Ehdotus asetukseksi
13 artikla – 2 kohta – a alakohta
	

	Komission teksti
	Tarkistus

	a)	niiden vastuulla oleville koirille ja kissoille tehdään eläintenhoitajien suorittama tarkastus vähintään kerran päivässä;
	a)	niiden vastuulla oleville koirille tai kissoille tehdään eläintenhoitajien suorittama tarkastus vähintään kerran päivässä ja erityistilanteessa olevat koirat ja kissat, kuten vastasyntyneet, sairaat tai loukkaantuneet koirat ja kissat ja vasta synnyttäneet narttukoirat ja -kissat tarkastetaan tätä useammin;



Tarkistus 142

Ehdotus asetukseksi
13 artikla – 2 kohta – b alakohta
	

	Komission teksti
	Tarkistus

	b)	koirat tai kissat, joilla on merkkejä taudista, sairaudesta, vammasta tai muutoin alentuneesta hyvinvoinnin tasosta, siirretään tarvittaessa ilman aiheetonta viivytystä erilliselle alueelle, ne saavat tarvittaessa eläinlääkärin hoitoa, ja ne pidetään kyseisellä alueella, kunnes ne ovat täysin toipuneet, tai vaihtoehtoisesti lopetetaan ilman aiheetonta viivytystä;
	b)	koirat tai kissat, joilla on merkkejä taudista, sairaudesta, vammasta tai muutoin alentuneesta hyvinvoinnin tasosta, siirretään tarvittaessa ilman aiheetonta viivytystä erilliselle alueelle, ne saavat tarvittaessa eläinlääkärin hoitoa, ja ne pidetään kyseisellä alueella, kunnes ne ovat täysin toipuneet;



Tarkistus 143

Ehdotus asetukseksi
13 artikla – 2 kohta – c alakohta
	

	Komission teksti
	Tarkistus

	c)	kissan tai koiran lopettaa ainoastaan eläinlääkäri;
	c)	vain eläinlääkäri voi lopettaa eläimen toiminnanharjoittajan ennalta antamalla luvalla, jos toipuminen ei ole mahdollista b alakohdassa mainituissa tapauksissa ja koiralla tai kissalla on kovia kipuja tai kärsimystä, joita ei voi lievittää, ja sen elossa pitäminen on vastoin sen hyvinvointia koskevia sääntöjä;



Tarkistus 144

Ehdotus asetukseksi
13 artikla – 2 kohta – d alakohta
	

	Komission teksti
	Tarkistus

	d)	käytössä on toimenpiteitä, mukaan lukien lääkitseminen, ulkoisten ja sisäisten loisten ehkäisemiseksi ja häätämiseksi, mukaan lukien ennalta ehkäisevät eläinlääkinnälliset hoidot, joilla ehkäistään yleisiä tauteja, joille koirat tai kissat todennäköisesti altistuvat, ottaen asianmukaisesti huomioon epidemiologinen tilanne;
	d)	käytössä on toimenpiteitä ulkoisten ja sisäisten loisten ehkäisemiseksi ja häätämiseksi, mukaan lukien ennalta ehkäisevät eläinlääkinnälliset hoidot, kuten rokotukset, joilla ehkäistään yleisiä tauteja, joille koirat tai kissat todennäköisesti altistuvat, ottaen asianmukaisesti huomioon epidemiologinen tilanne;



Tarkistus 145

Ehdotus asetukseksi
13 artikla – 2 kohta – e alakohta
	

	Komission teksti
	Tarkistus

	e)	virikemateriaalit eivät aiheuta loukkaantumisriskiä, biologista tai kemiallista saastumista tai muuta terveysriskiä.
	e)	virikemateriaalit eivät aiheuta biologisen tai kemiallisen saastumisen riskiä.



Tarkistus 146

Ehdotus asetukseksi
13 artikla – 2 kohta – e a alakohta (uusi)
	

	Komission teksti
	Tarkistus

	
	e a)	koiran tai kissan ottajalle on toimitettava olennaiset terveyteen liittyvät tiedot, jos ne ovat saatavilla, mukaan lukien tiedot rokotuksista, allergioista, terveydentilasta ja vastuullisesta lemmikinpidosta 8 artiklan 1 kohdan mukaisesti.

	
	Edellä olevaa a alakohtaa ei sovelleta kasvattajien toimitiloihin, joissa pidetään karjan paimenkoiria ajanjaksoina, joina tällaisia koiria käytetään paimentamis- tai koulutustarkoituksiin.



Tarkistus 147
Ehdotus asetukseksi
13 artikla – 2 a kohta (uusi)
	

	Komission teksti
	Tarkistus

	
	2 a.	Koiran tai kissan lopettaminen löytöeläinsuojissa eläinten määrän hallinnan ratkaisuna on kiellettyä.


Tarkistus 148
Ehdotus asetukseksi
13 artikla – 2 kohta – e b alakohta (uusi)
	

	Komission teksti
	Tarkistus

	
	e b)	eläinten terveydenhoito mukautetaan yhteinen terveys -malliin esimerkiksi antibioottien maltillisen käytön osalta, jotta vältytään mikrobilääkeresistenssiltä.




Tarkistus 149

Ehdotus asetukseksi
13 artikla – 3 kohta – 1 alakohta – johdantokappale
	

	Komission teksti
	Tarkistus

	Toiminnanharjoittajien on varmistettava, että
	Kasvattajien toimitiloista vastaavien toiminnanharjoittajien ja niiden eläintenhoitajien on varmistettava, että



Tarkistus 150

Ehdotus asetukseksi
13 artikla – 3 kohta – 1 alakohta – -a alakohta (uusi)
	

	Komission teksti
	Tarkistus

	
	-a)	toteutetaan toimenpiteitä, joilla turvataan koirien tai kissojen terveys liitteessä I olevan 3 kohdan mukaisesti;



Tarkistus 151

Ehdotus asetukseksi
13 artikla – 3 kohta – 1 alakohta – a alakohta
	

	Komission teksti
	Tarkistus

	a)	narttukoiria ja -kissoja käytetään jalostukseen ainoastaan, jos ne ovat ylittäneet liitteessä I olevan 3.1 ja 3.2 kohdan mukaisen vähimmäisiän, niiden luuston kasvu on päättynyt eikä niillä ole sairauksia tai fyysisiä heikkouksia, jotka voisivat vaikuttaa kielteisesti niiden tiineyteen ja hyvinvointiin;
	a)	narttukoiria tai -kissoja käytetään jalostukseen ainoastaan, jos ne ovat ylittäneet liitteessä I olevan 3 kohdan mukaisen vähimmäisiän, niiden luuston kasvu on päättynyt eikä niillä ole diagnosoituja sairauksia, kliinisiä merkkejä sairauksista tai fyysisiä heikkouksia, jotka voisivat vaikuttaa kielteisesti niiden tiineyteen ja hyvinvointiin;



Tarkistus 152

Ehdotus asetukseksi
13 artikla – 3 kohta – 1 alakohta – b alakohta
	

	Komission teksti
	Tarkistus

	b)	narttukoirien ja -kissojen tiineydet, joiden tuloksena syntyy pentuja, ovat enimmäistiheyden mukaisia;
	b)	narttukoirien tai -kissojen tiineydet, joiden tuloksena syntyy pentuja, ovat liitteessä I olevassa 3 kohdassa tarkoitetun enimmäistiheyden mukaisia;



Tarkistus 153

Ehdotus asetukseksi
13 artikla – 3 kohta – 1 alakohta – d alakohta
	

	Komission teksti
	Tarkistus

	d)	eläinlääkäri tutkii 8-vuotiaat tai sitä vanhemmat narttukoirat ja 6-vuotiaat tai sitä vanhemmat narttukissat ennen kuin niitä käytetään jalostukseen ja antaa kirjallisen vahvistuksen siitä, että tiineys ei aiheuta vaaraa eläimen hyvinvoinnille, mukaan lukien terveydelle;
	Poistetaan.



Tarkistus 154

Ehdotus asetukseksi
13 artikla – 3 kohta – 1 alakohta – e alakohta
	

	Komission teksti
	Tarkistus

	e)	aikuisia naaraspuolisia koiria ja kissoja, joita ei enää pennuteta, mukaan lukien tämän asetuksen säännösten vuoksi, ei lopeteta tai hylätä. Toiminnanharjoittajien on varmistettava jatkossakin kyseisten eläinten hyvinvointi tämän asetuksen mukaisesti.
	e)	koiria ja kissoja, joita ei enää pennuteta, mukaan lukien tämän asetuksen säännösten vuoksi, ei lopeteta tai hylätä, vaan ne joko pidetään tai myydään, lahjoitetaan tai annetaan adoptioon.



Tarkistus 155

Ehdotus asetukseksi
13 artikla – 3 kohta – 2 alakohta
	

	Komission teksti
	Tarkistus

	Toiminnanharjoittajan on säilytettävä d alakohdassa tarkoitettu kirjallinen vahvistus vähintään kolmen vuoden ajan kyseisen narttukoiran tai -kissan kuolemasta.
	Poistetaan.



Tarkistus 156
Ehdotus asetukseksi
13 artikla – 3 kohta – 2 a alakohta (uusi)
	

	Komission teksti
	Tarkistus

	
	Kun toiminnanharjoittajilla ja löytöeläinsuojista vastaavilla luonnollisilla henkilöillä tai oikeushenkilöillä on koiran tai kissan terveystestien tulokset tai kyseisen lemmikkieläimen isän tai emon geneettiset raportit ja diagnoosit, niiden on jaettava nämä tiedot eläimen ottajan kanssa.


Tarkistus 157

Ehdotus asetukseksi
13 artikla – 4 kohta
	

	Komission teksti
	Tarkistus

	4.	Tätä artiklaa sovelletaan [...] päivästä [...]kuuta [...] [5 vuoden kuluttua tämän asetuksen voimaantulopäivästä].
	Poistetaan.



Tarkistus 158

Ehdotus asetukseksi
14 artikla – 1 kohta
	

	Komission teksti
	Tarkistus

	1.	Toiminnanharjoittajien ja löytöeläinsuojista vastaavien luonnollisten henkilöiden tai oikeushenkilöiden on varmistettava, että toteutetaan toimenpiteitä, joilla täytetään kissojen ja koirien käyttäytymistarpeet liitteessä I olevan 4 kohdan mukaisesti.
	1.	Toiminnanharjoittajien on varmistettava, että toteutetaan toimenpiteitä, joilla täytetään kissojen tai koirien käyttäytymistarpeet liitteessä I olevan 4 kohdan mukaisesti.



Tarkistus 159

Ehdotus asetukseksi
14 artikla – 2 kohta – johdantokappale
	

	Komission teksti
	Tarkistus

	2.	Koirien ja kissojen pitäminen alueilla, jotka rajoittavat niiden luonnollista liikkumista, on kielletty, lukuun ottamatta seuraavien menettelyjen tai hoitojen suorittamiseksi:
	2.	Koirien ja kissojen pitäminen alueilla, jotka rajoittavat niiden luonnollista liikkumista, on kielletty, lukuun ottamatta 12 artiklan 3 kohdan toisessa alakohdassa tarkoitettua tilannetta ja seuraavien menettelyjen tai hoitojen suorittamiseksi:



Tarkistus 160

Ehdotus asetukseksi
14 artikla – 2 kohta – a alakohta
	

	Komission teksti
	Tarkistus

	a)	fyysiset tutkimukset, mukaan lukien eläinten tunnistaminen;
	a)	fyysiset tutkimukset;



Tarkistus 161

Ehdotus asetukseksi
14 artikla – 2 kohta – b alakohta
	

	Komission teksti
	Tarkistus

	b)	eläinten tunnistusmerkintä;
	b)	koirien ja kissojen yksilöllinen tunnistusmerkintä ja tunnistetietojen lukeminen;


Tarkistus 164

Ehdotus asetukseksi
14 artikla – 3 kohta
	

	Komission teksti
	Tarkistus

	3.	Eläinten pitäminen kytkettynä pitopaikan tiloissa yli tunnin ajan on kiellettyä, paitsi lääketieteellisen hoidon aikana.
	3.	Eläinten pitäminen kytkettynä on kiellettyä, paitsi lääketieteellisen hoidon aikana.



Tarkistus 165

Ehdotus asetukseksi
14 artikla – 5 a kohta (uusi)
	

	Komission teksti
	Tarkistus

	
	5 a.	Toiminnanharjoittajien on varmistettava, että kaikille koirille tai kissoille tarjotaan ja niiden saatavilla on virikkeitä, joilla luodaan mielekäs ympäristö, mahdollistetaan lajityypillinen käyttäytyminen ja vähennetään turhautumista.



Tarkistus 166

Ehdotus asetukseksi
14 artikla – 5 b kohta (uusi)
	

	Komission teksti
	Tarkistus

	
	5 b.	Jäsenvaltiot voivat myöntää poikkeuksia 3 kohdasta kasvattajien toimitiloissa tai myyntipaikoissa pidettävien koirien osalta, jotka on tarkoitettu käytettäviksi sotilas-, poliisi- ja tullipalveluissa.



Tarkistus 167

Ehdotus asetukseksi
15 artikla – 1 kohta
	

	Komission teksti
	Tarkistus

	1.	Silpominen, kuten korvien ja hännän typistäminen, varpaiden osittainen tai täydellinen amputaatio ja äänihuulten leikkaus, on kiellettyä, ellei toimenpiteitä suoriteta lääketieteellisestä syystä ja niiden ainoa tarkoitus on parantaa koirien ja kissojen terveyttä. Tällaisessa tapauksessa toimenpiteen saa suorittaa ainoastaan eläinlääkäri, se on tehtävä nukutuksessa ja siinä on käytettävä pitkäkestoista kivunlievitystä.
	1.	Silpominen, kuten korvien ja hännän typistäminen, kynsien poisto tai muu varpaiden osittainen tai täydellinen amputaatio ja äänihuulten leikkaus, on kiellettyä, ellei toimenpiteitä suoriteta lääketieteellisestä syystä, joka voi olla ennaltaehkäisyyn, diagnosointiin ja/tai hoitoon liittyvä syy, ja niiden ainoa tarkoitus on ylläpitää tai parantaa koirien tai kissojen terveyttä tai estää loukkaantuminen. Tällaisessa tapauksessa toimenpiteen saa suorittaa ainoastaan eläinlääkäri, se on tehtävä nukutuksessa ja siinä on käytettävä pitkäkestoista kivunlievitystä.



Tarkistus 168

Ehdotus asetukseksi
15 artikla – 1 a kohta (uusi)
	

	Komission teksti
	Tarkistus

	
	1 a.	Eläinlääkärin on kirjattava silpomisen lääketieteellinen syy ja suoritettavan toimenpiteen yksityiskohdat asiakirjaan. Toiminnanharjoittajan on säilytettävä kyseinen asiakirja siihen asti, että koira tai kissa siirretään toiseen pitopaikkaan tai uudelle omistajalle, ja annettava asiakirja eläimen mukana. Pitopaikan toiminnanharjoittajan, joka oli vastuussa koirasta tai kissasta eläinlääkärin suorittaessa silpomisen, on säilytettävä kopio asiakirjasta kolmen vuoden ajan.

	
	Tästä poiketen jäsenvaltiot voivat sallia korvien typistämisen niin, että kissojen korvia leikataan tai lovetaan merkitsemistarkoituksessa, kun kulkukissoja steriloidaan ja kastroidaan osana ”loukutus ja leikkaus” -ohjelmaa.



Tarkistus 169

Ehdotus asetukseksi
15 artikla – 2 kohta
	

	Komission teksti
	Tarkistus

	2.	Kastraatio ja sterilisaatio ovat sallittuja ainoastaan, jos ne suorittaa eläinlääkäri, ne tehdään nukutuksessa ja niissä käytetään pitkäkestoista kivunlievitystä.
	2.	Toiminnanharjoittajien on varmistettava, että ainoastaan eläinlääkäri suorittaa kastraation ja sterilisaation ja että ne suoritetaan nukutuksessa ja niissä käytetään pitkäkestoista kivunlievitystä.

	
	Eläinlääkärit voivat tarvittaessa harkita muuta kuin kirurgista sterilisaatiota tai kastraatiota.



Tarkistus 170

Ehdotus asetukseksi
15 artikla – 3 kohta – johdantokappale
	

	Komission teksti
	Tarkistus

	3.	Seuraavat käsittelyt kielletään:
	3.	Seuraavat kipua tai kärsimystä aiheuttavat käsittelyt kielletään:



Tarkistus 171

Ehdotus asetukseksi
15 artikla – 3 kohta – d alakohta
	

	Komission teksti
	Tarkistus

	d)	kuonokoppien pitkäaikainen käyttö, ellei se ole tarpeen terveyteen tai hyvinvointiin liittyvistä syistä, jolloin kesto on rajoitettava lyhimpään tarvittavaan aikaan;
	(Tarkistus ei vaikuta suomenkieliseen versioon.)



Tarkistus 172

Ehdotus asetukseksi
15 artikla – 3 kohta – e alakohta
	

	Komission teksti
	Tarkistus

	e)	koirien ja kissojen nostaminen raajoista, päästä, hännästä tai turkista.
	e)	koirien ja kissojen nostaminen raajoista, päästä, hännästä, korvista, nahasta tai turkista;



Tarkistus 173

Ehdotus asetukseksi
15 artikla – 3 kohta – e a alakohta (uusi)
	

	Komission teksti
	Tarkistus

	
	e a)	piikkipantojen käyttö;



Tarkistus 174

Ehdotus asetukseksi
15 artikla – 3 kohta – e b alakohta (uusi)
	

	Komission teksti
	Tarkistus

	
	e b)	kuristavan pannan käyttö, jos siinä ei ole pysäytintä.



Tarkistus 175

Ehdotus asetukseksi
15 artikla – 3 a kohta (uusi)
	

	Komission teksti
	Tarkistus

	
	3 a.	Jäsenvaltiot voivat myöntää poikkeuksia 3 kohdasta, kun koiraa on tarkoitus käyttää sotilas-, poliisi- ja tulliviranomaisten palveluksessa.



Tarkistus 176

Ehdotus asetukseksi
15 a artikla (uusi)
	

	Komission teksti
	Tarkistus

	
	15 a artikla

	
	Ulkonäköä korostavat esitykset, näyttelyt ja kilpailut

	
	1.	Kasvattajien toimitilojen ja myyntipaikkojen toiminnanharjoittajat eivät saa käyttää koirien tai kissojen ulkonäköä korostavissa esityksissä, näyttelyissä tai kilpailuissa koiria tai kissoja, joilla on liioiteltuja rotupiirteitä tai joita on silvottu niin, että niiden fyysiset ominaisuudet ovat muuttuneet.

	
	2.	Koirien ja kissojen ulkonäköä korostavien esitysten, näyttelyiden ja kilpailujen järjestäjien on suljettava näistä esityksistä, näyttelyistä ja kilpailuista koirat ja kissat, joilla on liioiteltuja rotupiirteitä tai joita on silvottu niin, että niiden fyysiset ominaisuudet ovat muuttuneet.



Tarkistus 177

Ehdotus asetukseksi
17 artikla – 1 kohta
	

	Komission teksti
	Tarkistus

	1.	Kaikki pitopaikoissa pidettävät koirat ja kissat, jotka on tarkoitus luovuttaa unionissa, mukaan lukien kasvattajien toimitiloissa pidettävät aikuiset koirat ja kissat, löytöeläinsuojissa pidettävät koirat ja kissat sekä luonnollisten henkilöiden luovuttamat koirat ja kissat, on tunnistusmerkittävä mikrosirun sisältävällä ihonalaisella transponderilla liitteen II mukaisesti [...] päivästä [...]kuuta [...] [3 vuotta voimaantulosta]. Pitopaikkojen toiminnanharjoittajien on varmistettava, että niiden pitopaikoissa syntyneet koirat ja kissat on tunnistusmerkitty sinä päivänä, kun ne luovutetaan unionissa, tai viimeistään kolmen kuukauden kuluttua eläimen syntymästä. Transponderin asentaa eläinlääkäri, tai se asennetaan eläinlääkärin vastuulla.
	1.	Kaikki pitopaikoissa pidettävät koirat ja kissat sekä kaikki markkinoille saatetut koirat ja kissat on tunnistusmerkittävä yksilöllisesti mikrosirun sisältävällä ihonalaisella transponderilla liitteen II mukaisesti. Transponderin asentaa eläinlääkäri, tai se asennetaan eläinlääkärin vastuulla. Jos eläinlääkäri katsoo, että mikrosirun asentaminen voisi vakavasti vaarantaa koiran tai kissan terveyden, hän voi siirtää mikrosirun asentamista väliaikaisesti siihen asti, että eläimen terveysongelmat voidaan hoitaa asianmukaisesti. Jos koiralle tai kissalle aiheutuu mikrosirun asentamisesta huomattavia haittavaikutuksia, eläinlääkärin on ryhdyttävä kaikkiin tarvittaviin toimiin, esimerkiksi poistettava mikrosiru, jotta koiran tai kissan terveys voidaan varmistaa.



Tarkistus 178

Ehdotus asetukseksi
17 artikla – 1 a kohta (uusi)
	

	Komission teksti
	Tarkistus

	
	1 a.	Pitopaikkojen toiminnanharjoittajien on varmistettava, että heidän pitopaikoissaan syntyvät koirat ja kissat tunnistusmerkitään yksilöllisesti 3 kuukauden kuluessa syntymästä ja joka tapauksessa ennen päivää, jona ne saatetaan markkinoille.



Tarkistus 179

Ehdotus asetukseksi
17 artikla – 1 b kohta (uusi)
	

	Komission teksti
	Tarkistus

	
	1 b.	Myyntipaikkojen ja löytöeläinsuojien toiminnanharjoittajien sekä pitopaikkaansa tulevista tai vastuulleen ottamista ei-toivotuista, hylätyistä, irrallaan tavatuista, karanneista tai talteenotetuista koirista tai kissoista vastaavien toiminnanharjoittajien on varmistettava, että koirat ja kissat tunnistusmerkitään yksilöllisesti 30 päivän kuluessa niiden saapumisesta pitopaikkaan ja joka tapauksessa ennen päivää, jona ne saatetaan markkinoille.



Tarkistus 180

Ehdotus asetukseksi
17 artikla – 1 c kohta (uusi)
	

	Komission teksti
	Tarkistus

	
	1 c.	Luonnollisten henkilöiden ja oikeushenkilöiden, jotka eivät ole toiminnanharjoittajia mutta saattavat koiria ja kissoja markkinoille, on varmistettava, että eläimet tunnistusmerkitään yksilöllisesti ennen päivää, jona ne saatetaan markkinoille.



Tarkistus 181

Ehdotus asetukseksi
17 artikla – 1 d kohta (uusi)
	

	Komission teksti
	Tarkistus

	
	1 d.	Koirien ja kissojen, jotka on tunnistusmerkitty yksilöllisesti injektoitavalla mikrosirun sisältävällä transponderilla unionin tai kansallisen lainsäädännön mukaisesti ennen […] päivää […]kuuta […] [tämän asetuksen soveltamispäivä], katsotaan vastaavan tämän kohdan vaatimuksia, jos mikrosiru on luettavissa.



Tarkistus 313

Ehdotus asetukseksi
17 artikla – 1 e kohta (uusi)
	

	Komission teksti
	Tarkistus

	
		1 e	Kaikki pidettävät koirat on tunnistusmerkittävä yksilöllisesti 1 kohdan mukaisesti [...] päivästä [...]kuuta [...] [5 vuotta tämän asetuksen voimaantulosta].

	Kaikki pidettävät kissat on tunnistusmerkittävä yksilöllisesti 1 kohdan mukaisesti [...] päivästä [...]kuuta [...] [10 vuotta tämän asetuksen voimaantulosta].






Tarkistus 182

Ehdotus asetukseksi
17 artikla – 2 kohta
	

	Komission teksti
	Tarkistus

	2.	Eläinlääkärin tai eläinlääkärin vastuulla toimivan avustajan on rekisteröitävä 1 kohdan mukaisesti tunnistusmerkityt koirat ja kissat 19 artiklassa tarkoitettuun kansalliseen tietokantaan [...] päivästä [...]kuuta [...] [3 vuotta voimaantulosta]. Kasvattajien toimitiloissa pidettävät koirat ja kissat rekisteröidään kyseisestä koirasta tai kissasta vastuussa olevan kasvattajan toimitilojen omistajan nimissä. Löytöeläinsuojissa pidettävät koirat ja kissat rekisteröidään kyseisestä löytöeläinsuojasta vastuussa olevan henkilön nimissä. Jos luonnolliset henkilöt aikovat luovuttaa koiran tai kissan unionissa, kyseinen eläin rekisteröidään tämän henkilön nimissä. Koiran tai kissan seuraavan omistajan tai niistä seuraavaksi vastuussa olevan henkilön on varmistettava, että omistusoikeuden tai vastuun siirtäminen kirjataan 19 artiklassa tarkoitettuun tietokantaan.
	2.	Eläinlääkärin on rekisteröitävä 1 kohdan mukaisesti koirat ja kissat 19 artiklassa tarkoitettuun kansalliseen tietokantaan kahden työpäivän kuluessa siitä, kun ne on tunnistusmerkitty. Jäsenvaltiot voivat sallia, että rekisteröinnin suorittaa muu henkilö kuin eläinlääkäri, jos ne ovat ottaneet käyttöön toimenpiteitä tietokantaan syötettyjen tietojen paikkansapitävyyden varmistamiseksi. Pitopaikoissa pidettävät koirat ja kissat rekisteröidään kyseisestä koirasta tai kissasta vastuussa olevan pitopaikan toiminnanharjoittajan nimissä. Jos luonnolliset henkilöt aikovat saattaa koiran tai kissan markkinoille, kyseinen eläin rekisteröidään tämän henkilön nimissä. Jos omistusoikeus tai vastuu siirretään, koiran tai kissan markkinoille saattavan luonnollisen henkilön tai oikeushenkilön on varmistettava, että omistusoikeuden tai vastuun siirtäminen kirjataan 19 artiklassa tarkoitettuun tietokantaan kahden viikon kuluessa omistusoikeuden tai vastuun siirtämispäivästä asiasta vastaavan jäsenvaltion säätämien ehtojen mukaisesti.



Tarkistus 183

Ehdotus asetukseksi
17 artikla – 2 a kohta (uusi)
	

	Komission teksti
	Tarkistus

	
	2 a.	Jos pitopaikassa pidetty koira tai kissa kuolee, toiminnanharjoittajan on varmistettava, että kuolema kirjataan 19 artiklassa tarkoitettuun tietokantaan kyseisestä tietokannasta vastaavan jäsenvaltion säätämien ehtojen mukaisesti.



Tarkistus 184

Ehdotus asetukseksi
17 artikla – 2 b kohta (uusi)
	

	Komission teksti
	Tarkistus

	
	2 b.	Jäsenvaltiot voivat myöntää poikkeuksia 2 ja 2 a kohdasta sotilas-, poliisi- ja tulliviranomaisten palveluksessa käytettävien, pitopaikoissa pidettävien koirien osalta.



Tarkistus 185

Ehdotus asetukseksi
17 artikla – 3 kohta – 1 alakohta – johdantokappale
	

	Komission teksti
	Tarkistus

	Ennen kuin koiran tai kissan voi luovuttaa unionissa, luovuttajan on esitettävä eläimen ottajalle [...] päivästä [...]kuuta [...] [3 vuotta voimaantulosta]
	Ennen kuin koira tai kissa saatetaan markkinoille, koiran tai kissan markkinoille saattavan toiminnanharjoittajan tai luonnollisen henkilön tai oikeushenkilön on esitettävä eläimen ottajalle



Tarkistus 186

Ehdotus asetukseksi
17 artikla – 3 kohta – 1 alakohta – a alakohta
	

	Komission teksti
	Tarkistus

	a)	todiste 1 ja 2 kohdan mukaisesti tehdyistä eläimen tunnistusmerkinnästä ja rekisteröinnistä;
	a)	todiste 1 ja 2 kohdan mukaisesti tehdyistä koiran tai kissan tunnistusmerkinnästä ja rekisteröinnistä ja verkkolinkki 6 kohdassa tarkoitettuun järjestelmään;



Tarkistus 187

Ehdotus asetukseksi
17 artikla – 3 kohta – 2 alakohta
	

	Komission teksti
	Tarkistus

	Lemmikkieläinten ottajien on pystyttävä tarkistamaan 7 kohdassa tarkoitetun järjestelmän kautta luovutettujen eläinten tunnistusmerkinnän ja rekisteröinnin aitous.
	Lemmikkieläinten ottajien on pystyttävä tarkistamaan 7 kohdassa tarkoitetun järjestelmän kautta markkinoille saatettujen koirien ja kissojen tunnistusmerkinnän ja rekisteröinnin aitous.



Tarkistus 188

Ehdotus asetukseksi
17 artikla – 4 kohta – 1 alakohta
	

	Komission teksti
	Tarkistus

	Verkkoalustojen tarjoajien on [...] päivästä [...]kuuta [...] [5 vuotta voimaantulosta] varmistettava, että niiden verkkorajapinta on suunniteltu ja toteutettu siten, että koirien ja kissojen luovuttajat voivat täyttää 3 kohdan mukaiset velvoitteensa asetuksen (EU) 2022/2065 31 artiklan mukaisesti, ja ilmoitettava lemmikkieläinten ottajille näkyvällä tavalla mahdollisuudesta tarkistaa eläimen tunnistusmerkinnät ja rekisteröinti 6 kohdassa tarkoitettuun järjestelmään johtavan linkin kautta.
	Verkkoalustojen tarjoajien on varmistettava, että niiden verkkorajapinta on suunniteltu ja toteutettu siten, että koiria tai kissoja markkinoille saattavien toiminnanharjoittajien tai muiden luonnollisten henkilöiden tai oikeushenkilöiden on helpompi täyttää tämän artiklan 3 kohdan ja 8 artiklan 2 kohdan mukaiset velvoitteensa asetuksen (EU) 2022/2065 31 artiklan mukaisesti, ja ilmoitettava lemmikkieläinten ottajille näkyvällä tavalla mahdollisuudesta tarkistaa koiran tai kissan tunnistusmerkinnät ja rekisteröinti 6 kohdassa tarkoitettuun järjestelmään johtavan linkin kautta.



Tarkistus 189

Ehdotus asetukseksi
17 artikla – 4 kohta – 2 alakohta
	

	Komission teksti
	Tarkistus

	Koirien ja kissojen luovuttaja on yksin vastuussa verkkoalustan rajapinnan kautta toimitettujen tietojen paikkansapitävyydestä. Tämän kohdan säännösten ei voida tulkita asettavan verkkoalustan tarjoajalle asetuksen (EU) 2022/2065 8 artiklassa tarkoitettua yleistä valvontavelvoitetta.
	Koiria tai kissoja markkinoille saattava luonnollinen henkilö tai oikeushenkilö on yksin vastuussa verkkoalustan rajapinnan kautta toimitettujen tietojen paikkansapitävyydestä. Tämän kohdan säännösten ei voida tulkita asettavan verkkoalustan tarjoajalle asetuksen (EU) 2022/2065 8 artiklassa tarkoitettua yleistä valvontavelvoitetta.



Tarkistus 190

Ehdotus asetukseksi
17 artikla – 5 kohta
	

	Komission teksti
	Tarkistus

	5.	Komissio antaa täytäntöönpanosäädöksiä, joissa täsmennetään, mitä tietoja luovuttajien on toimitettava todisteeksi 3 kohdan a alakohdan mukaisista eläimen tunnistusmerkinnöistä ja rekisteröinnistä, kun koiria ja kissoja tarjotaan verkkoalustojen kautta tai muilla tavoin. Nämä täytäntöönpanosäädökset hyväksytään 24 artiklassa tarkoitettua tarkastelumenettelyä noudattaen.
	Poistetaan.



Tarkistus 191

Ehdotus asetukseksi
17 artikla – 6 kohta – johdantokappale
	

	Komission teksti
	Tarkistus

	6.	Komissio varmistaa [...] päivästä [...]kuuta [...] [3 vuotta voimaantulosta], että järjestelmä, jolla tarkastetaan luovutettujen koirien tai kissojen tunnistusmerkintöjen ja rekisteröinnin aitous automaattisesti 19 artiklassa tarkoitetun tietokannan avulla, on maksutta julkisesti saatavilla. Komissio voi antaa tämän järjestelmän kehittämisen, ylläpidon ja käytön riippumattoman tahon tehtäväksi. Järjestelmän on täytettävä seuraavat vaatimukset:
	6.	Komissio varmistaa, että verkkojärjestelmä, jolla tarkastetaan markkinoille saatettujen koirien tai kissojen tunnistusmerkintöjen ja rekisteröinnin aitous automaattisesti 19 artiklassa tarkoitetun tietokannan avulla, on maksutta julkisesti saatavilla. Komissio voi antaa tämän järjestelmän kehittämisen, ylläpidon ja käytön riippumattoman tahon tehtäväksi julkisen valintamenettelyn perusteella asetuksen (EU, Euratom) 2018/1046 VII osaston asiaankuuluvien säännösten nojalla. Järjestelmän on täytettävä seuraavat vaatimukset:



Tarkistus 192

Ehdotus asetukseksi
17 artikla – 7 kohta – 1 alakohta – johdantokappale
	

	Komission teksti
	Tarkistus

	Komissio antaa viimeistään [...] päivänä [...]kuuta [...] [3 vuotta voimaantulosta] täytäntöönpanosäädöksiä, joissa täsmennetään seuraavat 6 kohdassa tarkoitettua järjestelmää koskevat seikat:
	Komissio antaa täytäntöönpanosäädöksiä, joissa vahvistetaan:



Tarkistus 193

Ehdotus asetukseksi
17 artikla – 7 kohta – 1 alakohta – a alakohta (uusi)
	

	Komission teksti
	Tarkistus

	
	a)	19 artiklan 3 kohdan a alakohdassa tarkoitettujen tietokantojen sisällön perusteella tarkat tiedot, jotka koiria tai kissoja markkinoille saattavien luonnollisten henkilöiden ja oikeushenkilöiden on toimitettava todisteena koirien ja kissojen tunnistusmerkinnästä ja rekisteröinnistä 3 kohdan a alakohdan mukaisesti, kun koiria ja kissoja tarjotaan verkkoalustoilla ja muulla tavoin;


Tarkistus 194
Ehdotus asetukseksi
7 artikla – 7 kohta – 1 alakohta – a alakohta – 2 a luetelmakohta (uusi)
	

	Komission teksti
	Tarkistus

	
	–	henkilötietoryhmät, jotka asetetaan tarkistuksen tekevän henkilön saataville tunnistusmerkinnän ja rekisteröinnin tarkistamisen aikana ja jotka rajoitetaan niihin, jotka ovat ehdottoman välttämättömiä tällaisen tarkistamisen mahdollistamiseksi.




Tarkistus 195

Ehdotus asetukseksi
17 artikla – 7 kohta – 1 alakohta – b alakohta (uusi)
	

	Komission teksti
	Tarkistus

	
	b)	seuraavat 6 kohdassa tarkoitettua järjestelmää koskevat seikat:

	
	– järjestelmän keskeiset toiminnot;



Tarkistus 196

Ehdotus asetukseksi
17 artikla – 7 kohta – 1 a alakohta (uusi)
	

	Komission teksti
	Tarkistus

	
	Edellä a alakohdassa tarkoitetut täytäntöönpanosäädökset hyväksytään viimeistään [...] päivänä [...]kuuta [...] [tämän asetuksen soveltamispäivä] ja b alakohdassa tarkoitettu täytäntöönpanosäädös hyväksytään viimeistään [...] päivänä [...]kuuta [...] [3 vuotta tämän asetuksen voimaantulosta].



Tarkistus 197
Ehdotus asetukseksi
18 artikla – 1 kohta – a a alakohta (uusi)
	

	Komission teksti
	Tarkistus

	
	a a)	varmistaa, että eläinlääkärit ja muut asiaankuuluvat ammattilaiset saavat koulutusta eläinten hyvinvointia koskevista parhaista käytännöistä, joihin kuuluu hyvinvointirikkomusten, muun muassa 15 artiklassa tarkoitettujen kivuliaiden toimenpiteiden, havaitseminen ja niistä ilmoittaminen yhteinen terveys -periaatteiden mukaisesti;



Tarkistus 198
Ehdotus asetukseksi
18 artikla – 1 kohta – a b alakohta (uusi)
	

	Komission teksti
	Tarkistus

	
	a b)	varmistaa, että löytöeläinsuojista, sijaiskodeista ja tarhoista vastaavat toiminnanharjoittajat, luonnolliset henkilöt tai oikeushenkilöt, eläintenhoitajat ja eläinlääkärit saavat asianmukaista ja säännöllistä koulutusta ja todistukset a alakohdassa tarkoitettujen kurssien suorittamisesta;



Tarkistus 199
Ehdotus asetukseksi
18 artikla – 1 kohta – a c alakohta (uusi)
	

	Komission teksti
	Tarkistus

	
	a c)	varmistaa, että eläinlääkäreille on tarjolla löytöeläinsuojiin liittyviä eläinlääketieteen kursseja, myös lauman terveyteen keskittyviä kursseja;




Tarkistus 200
Ehdotus asetukseksi
18 artikla – 1 kohta – a d alakohta (uusi)
	

	Komission teksti
	Tarkistus

	
	a d)	varmistaa, että sotilas-, poliisi- ja tulliviranomaisten käyttöön tarkoitettujen koirien kouluttajat ja ohjaajat saavat säännöllistä koulutusta, jota järjestetään jäsenvaltioissa ja mieluiten niiden kesken, jotta he voivat kehittää osaamistaan erityisesti välineellisen ehdollistumisen ja positiivisen vahvistamisen, käyttäytymistieteen ja hyvinvoinnin periaatteiden sekä koirien ja ohjaajien stressinhallinnan aloilla;



Tarkistus 201
Ehdotus asetukseksi
18 artikla – 1 kohta – b a alakohta (uusi)
	

	Komission teksti
	Tarkistus

	
	b a)	helpottaa yhteistyötä toimivaltaisten viranomaisten, eläinlääkintäalan järjestöjen ja oppilaitosten välillä, jotta voidaan kehittää ja edistää laadukkaita, tieteeseen perustuvia pitkän aikavälin koulutusohjelmia eläintenhoitajille ja eläinlääkintäalan ammattilaisille lisäämällä asiaan liittyvien virastojen välistä yhteistyötä ja tiedotuskampanjoiden välisiä synergioita.



Tarkistus 202
Ehdotus asetukseksi
18 a artikla (uusi)
	

	Komission teksti
	Tarkistus

	
	18 a artikla

	
	Irrallaan tavattujen eläinten suojelua koskevat kansalliset tiedotuskampanjat ja irrallaan tavattujen eläinten suojelua koskeva lainsäädäntö 

	
	1.	Jäsenvaltioita kannustetaan käynnistämään ja toteuttamaan kansallisia tiedotuskampanjoita nykyisestä koirien ja kissojen suojelua ja hyvinvointia koskevasta lainsäädännöstä. Nämä kampanjat on kohdennettava sekä eläinten omistajille että suurelle yleisölle, jotta voidaan lisätä tietoisuutta eläinten hoitoa koskevista oikeudellisista velvoitteista ja parhaista käytännöistä.

	
	2.	Toimivaltaiset viranomaiset voivat toteuttaa tiedotuskampanjoita yhteistyössä eläintensuojelujärjestöjen, eläinlääkäreiden ja muiden asiaankuuluvien tahojen kanssa. Annettaviin tietoihin on sisällyttävä:

	
	a)	lemmikkieläinten omistajien oikeudelliset velvoitteet;

	
	b)	paikallisviranomaisten vastuut ja toimet irrallaan tavattujen eläinten käsittelyssä sekä toimet, jotka niiden on toteutettava eläinten hylkäämisen ehkäisemiseksi;

	
	c)	toteutettavat toimenpiteet, jos henkilö löytää kadonneen tai hylätyn eläimen, mukaan lukien yhteyden ottaminen eläinlääkintäpalveluihin, löytöeläinsuojiin tai paikalliseen poliisiin;

	
	d)	lausunto vastuullisen adoptoinnin ja kastroinnin tärkeydestä irrallaan tavattujen eläinten populaation pienentämiseksi.

	
	3.	Jäsenvaltiot voivat myöntää näihin kampanjoihin valtakunnallista tai alueellista rahoitusta ja kannustaa joukkotiedotusvälineitä ja oppilaitoksia osallistumaan tietojen levittämiseen edelleen.

	
	4.	Komissio edistää parhaiden käytäntöjen jakamista jäsenvaltioiden välillä.



Tarkistus 203
Ehdotus asetukseksi
18 b artikla (uusi)
	

	Komission teksti
	Tarkistus

	
	18 b artikla

	
	Toimenpiteet, joilla pyritään ehkäisemään koirien ja kissojen hylkäämistä ja edistämään kastrointia

	
	1.	Jäsenvaltioita kannustetaan toteuttamaan konkreettisia toimenpiteitä koirien ja kissojen hylkäämisen ehkäisemiseksi, muun muassa julkisen valistuksen avulla, tiedottamalla omistajan vastuusta ja panemalla voimassa olevan lainsäädännön täytäntöön tehokkaasti.

	
	2.	Irrallaan tavattujen eläinten määrän vähentämiseksi jäsenvaltioita kannustetaan määrittämään ja käyttämään kansallisia ja yksityisiä rahoituslähteitä

	
	a)	kulkukoirien ja -kissojen sekä pienituloisille ihmisille tai eläintensuojelujärjestöille kuuluvien lemmikkieläinten ilmaisiin tai tuettuihin kastrointikampanjoihin;

	
	b)	ohjelmiin lemmikkieläinten rekisteröimiseksi ja tunnistusmerkitsemiseksi, myös mikrosiruttamalla, jotta voidaan helpottaa kadonneiden eläinten adoptointia ja omistajilleen palauttamista ja ehkäistä hylkäämistä;

	
	c)	toimiin, joilla lisätään tietoisuutta ja valistetaan yleisöä lemmikkieläimen pitämistä koskevasta vastuusta sekä hylkäämisen haitallisista vaikutuksista eläinten hyvinvointiin ja yhteisöihin.

	
	3.	Jäsenvaltiot voivat tehdä yhteistyötä kansalaisjärjestöjen, eläinlääkintäklinikoiden ja paikallisviranomaisten kanssa edellä 1 ja 2 kohdassa tarkoitettujen toimenpiteiden täytäntöönpanemiseksi ja helpottaakseen mahdollisuuksia hyödyntää kastrointi- ja tunnistusmerkintäohjelmia.



Tarkistus 204

Ehdotus asetukseksi
19 artikla – 1 kohta
	

	Komission teksti
	Tarkistus

	1.	Toimivaltaisten viranomaisten on [...] päivästä [...]kuuta [...] [3 vuotta tämän asetuksen voimaantulosta] otettava käyttöön tietokanta mikrosirutettujen koirien ja kissojen rekisteröintiä varten ja ylläpidettävä sitä.
	1.	Toimivaltaisten viranomaisten on otettava käyttöön ja ylläpidettävä tietokantoja koirista ja kissoista, jotka on tunnistusmerkitty ja rekisteröity 17 artiklan ja 21 artiklan 4 kohdan mukaisesti.



Tarkistus 205

Ehdotus asetukseksi
19 artikla – 2 kohta
	

	Komission teksti
	Tarkistus

	2.	Jäsenvaltioiden on [...] päivästä [...]kuuta [...] [5 vuotta tämän asetuksen voimaantulosta] varmistettava, että niiden 1 kohdassa tarkoitetut tietokannat ovat yhteentoimivia muiden jäsenvaltioiden vastaavien tietokantojen kanssa, jotta koiran tai kissan tunnistusmerkinnät voidaan todentaa ja jäljittää kaikkialla unionissa.
	2.	Jäsenvaltioiden on varmistettava, että niiden 1 kohdassa tarkoitetut tietokannat vastaavat vaatimuksia, jotka on vahvistettu 3 kohdan b alakohdassa tarkoitetussa täytäntöönpanosäädöksessä, niiden yhteentoimivuuden varmistamiseksi, jotta koiran tai kissan tunnistusmerkinnät voidaan todentaa ja jäljittää kaikkialla unionissa.



Tarkistus 206

Ehdotus asetukseksi
19 artikla – 2 a kohta (uusi)
	

	Komission teksti
	Tarkistus

	
	2 a.	Komissio perustaa indeksoidun tietokannan, jota se myös ylläpitää ja joka sisältää koirien ja kissojen mikrosirujen tunnistenumerot ja tunnistusmerkintätietojen säilytykseen käytetyt kansalliset tietokannat, ilman että henkilötietoja käytetään. Komissio voi antaa tämän indeksoidun tietokannan kehittämisen, ylläpidon ja käytön riippumattoman tahon tehtäväksi julkisen valintamenettelyn perusteella asetuksen (EU, Euratom) 2024/2509 VII osaston asiaankuuluvien säännösten nojalla.


Tarkistus 316

Ehdotus asetukseksi
19 artikla – 2 b kohta (uusi)
	

	Komission teksti
	Tarkistus

	
	2 b.	Komission ja jäsenvaltioiden toimivaltaisten viranomaisten on tehtävä yhteistyötä ja perustettava kaikkialla unionissa olevat löytöeläinkodit kattava julkisesti saatavilla oleva tietokanta ja pidettävä sitä yllä sekä varmistettava avoimuus ja vastuuvelvollisuus eläinten hyvinvointia koskevan lainsäädännön noudattamisessa.


Tarkistus 207

Ehdotus asetukseksi
19 artikla – 3 kohta – 1 alakohta – b alakohta
	

	Komission teksti
	Tarkistus

	b)	tietokantojen yhteentoimivuus jäsenvaltioiden välillä;
	b)	jäsenvaltioiden tietokantojen ja indeksoidun tietokannan välinen yhteentoimivuus;



Tarkistus 208

Ehdotus asetukseksi
19 artikla – 3 kohta – 1 alakohta – f a alakohta (uusi)
	

	Komission teksti
	Tarkistus

	
	f a)	yhteenliitäntä 1 kohdassa tarkoitettujen jäsenvaltioiden tietokantojen ja minkä tahansa muun asiaan liittyvän tietokannan, kuten virallisen valvonnan tiedonhallintajärjestelmän (IMSOC), välillä.



Tarkistus 209
Ehdotus asetukseksi
20 a artikla (uusi)
	

	Komission teksti
	Tarkistus

	
	20 a artikla

	
	Kansalliset tiedotuskampanjat, jotka koskevat irrallaan tavattuja eläimiä koskevaa lainsäädäntöä ja suojelua

	
	1.	Jäsenvaltioita kannustetaan käynnistämään ja toteuttamaan yhteistyössä toimivaltaisten viranomaisten kanssa kansallisia tiedotuskampanjoita koirien ja kissojen suojelua ja hyvinvointia koskevasta voimassa olevasta lainsäädännöstä. Nämä kampanjat olisi kohdennettava sekä eläinten omistajille että suurelle yleisölle, jotta voidaan lisätä tietoisuutta eläinten hoitoon liittyvistä oikeudellisista velvoitteista ja hyvistä käytännöistä.

	
	2.	Toimivaltaiset viranomaiset voivat toteuttaa tiedotuskampanjoita yhteistyössä eläintensuojelujärjestöjen, eläinlääkäreiden ja muiden asiaankuuluvien tahojen kanssa. Toimitettaviin tietoihin on sisällyttävä:

	
	a)	lemmikkieläinten omistajien oikeudelliset velvoitteet;

	
	b)	paikallisviranomaisten vastuut ja toimet irrallaan tavattujen eläinten käsittelyssä sekä toimet eläinten hylkäämisen ehkäisemiseksi;

	
	c)	suositellut toimenpiteet, jos henkilö löytää kadonneen tai hylätyn eläimen, mukaan lukien yhteyden ottaminen eläinlääkintäpalveluihin, löytöeläinsuojiin tai paikalliseen poliisiin;

	
	d) vastuullisen adoptoinnin ja kastroinnin tärkeys irrallaan tavattujen eläinten populaation pienentämiseksi.

	
	3.	Jäsenvaltiot voivat myöntää näihin kampanjoihin valtakunnallista tai alueellista rahoitusta ja kannustaa joukkotiedotusvälineitä ja oppilaitoksia osallistumaan, jotta tietoa voidaan levittää paremmin.

	
	4.	Euroopan komissio edistää hyvien käytäntöjen jakamista jäsenvaltioiden välillä.



Tarkistus 210
Ehdotus asetukseksi
20 b artikla (uusi)
	

	Komission teksti
	Tarkistus

	
	20 b artikla

	
	Toimenpiteet, joilla pyritään ehkäisemään koirien ja kissojen hylkäämistä ja edistämään kastrointia

	
	1.	Jäsenvaltioita kannustetaan toteuttamaan yhteistyössä toimivaltaisten viranomaisten kanssa konkreettisia toimenpiteitä koirien ja kissojen hylkäämisen estämiseksi muun muassa valistamalla kansalaisia, asettamalla omistajat vastuuseen ja panemalla voimassa olevan lainsäädännön täytäntöön tehokkaasti.

	
	2.	Irrallaan tavattujen eläinten määrän vähentämiseksi jäsenvaltioita kannustetaan määrittämään ja käyttämään valtakunnallisia ja yksityisiä rahoituslähteitä

	
	a)	kulkukoirien ja -kissojen sekä pienituloisille ihmisille tai eläintensuojelujärjestöille kuuluvien lemmikkieläinten ilmaisiin tai tuettuihin kastrointikampanjoihin;

	
	b)	ohjelmiin lemmikkieläinten rekisteröimiseksi ja tunnistusmerkitsemiseksi, myös mikrosiruttamalla, jotta voidaan helpottaa kadonneiden eläinten adoptointia ja omistajilleen palauttamista ja ehkäistä hylkäämistä;

	
	c)	toimiin, joilla lisätään tietoisuutta ja valistetaan yleisöä lemmikkieläimen omistamista koskevasta vastuusta sekä hylkäämisen haitallisista vaikutuksista eläinten hyvinvointiin ja yhteisöihin.

	
	3.	Jäsenvaltiot voivat tehdä yhteistyötä kansalaisjärjestöjen, eläinlääkintäklinikoiden ja paikallisviranomaisten kanssa näiden toimenpiteiden täytäntöönpanemiseksi ja helpottaakseen kansalaisten mahdollisuuksia hyödyntää kastrointi- ja tunnistusmerkintäohjelmia.


Tarkistus 211
Ehdotus asetukseksi
20 c artikla (uusi)
	

	Komission teksti
	Tarkistus

	
	20 c artikla

	
	Tietosuoja

	
	1. 	Jäsenvaltioiden toimivaltaiset viranomaiset ovat asetuksessa (EU) 2016/679 tarkoitettuja rekisterinpitäjiä, kun käsitellään henkilötietoja, jotka on kerätty tämän asetuksen 7 artiklan, 7 a artiklan ja 19 artiklan 1 kohdan nojalla. 

	
	Komissio on asetuksessa (EU) 2018/1725 tarkoitettu rekisterinpitäjä, kun käsitellään henkilötietoja, jotka on kerätty tämän asetuksen 17 artiklan 6 kohdan ja 21 artiklan 4 kohdan toisen alakohdan nojalla.

	
	Henkilöt, joilla on pääsy ensimmäisessä ja toisessa alakohdassa mainittuihin henkilötietoihin, eivät saa paljastaa tehtäviensä hoidossa tai muutoin niiden yhteydessä tietoonsa tulleita henkilötietoja. Jäsenvaltioiden ja komission on toteutettava kaikki asianmukaiset toimenpiteet puuttuakseen tämän kiellon rikkomiseen.

	
	Ensimmäisen ja toisen alakohdan mukaisesti kerättyjä henkilötietoja ei saa käyttää muihin tarkoituksiin kuin tämän asetuksen mukaisten hyvinvointia ja jäljitettävyyttä koskevien vaatimusten noudattamisen viralliseen seurantaan ja vilpillisten käytäntöjen havaitsemiseen valvontatoimenpiteiden toteuttamiseksi.

	
	2.	Tämän artiklan 1 kohdassa tarkoitettuja henkilötietoja säilytetään seuraavasti:

	
	a)	kun on kyse 7 ja 7 a artiklasta, kymmenen vuotta pitopaikan toiminnan päättymisestä;

	
	b)	kun on kyse 19 artiklan 1 kohdasta, 20 vuotta koiran tai kissan ensimmäisestä rekisteröinnistä kyseisessä artiklassa mainittuun tietokantaan tai viisi vuotta koiran tai kissan kuoleman rekisteröinnistä samaan tietokantaan;

	
	c)	kun on kyse 21 artiklan 4 a kohdan toisesta alakohdasta, viisi vuotta ennakkoilmoituksen päivämäärästä.


Tarkistus 212

Ehdotus asetukseksi
21 artikla – 1 kohta – johdantokappale
	

	Komission teksti
	Tarkistus

	1.	Koirien ja kissojen unioniin tulo unionin markkinoille saattamista varten on [...] päivästä [...]kuuta [...] [5 vuotta tämän asetuksen voimaantulosta] sallittua ainoastaan, jos niitä on pidetty jonkin seuraavista mukaisesti:
	1.	Koirien ja kissojen unioniin tulo unionin markkinoille saattamista varten on sallittua ainoastaan, jos seuraavat edellytykset täyttyvät:



Tarkistus 213

Ehdotus asetukseksi
21 artikla – 1 kohta – a alakohta
	

	Komission teksti
	Tarkistus

	a)	tämän asetuksen II luku;
	a)	niitä on jalostettu ja pidetty jonkin seuraavista mukaisesti:



Tarkistus 214

Ehdotus asetukseksi
21 artikla – 1 kohta – a alakohta – i alakohta (uusi)
	

	Komission teksti
	Tarkistus

	
	i)	tämän asetuksen II luku;



Tarkistus 215

Ehdotus asetukseksi
21 artikla – 1 kohta – b alakohta
	

	Komission teksti
	Tarkistus

	b) 	edellytykset, joiden unioni on tunnustanut vastaavan tässä asetuksessa vahvistettuja edellytyksiä; tai
	ii)	edellytykset, joiden unioni on tunnustanut vastaavan asetuksen (EU) 2017/625 129 artiklan mukaisesti tämän asetuksen II luvussa vahvistettuja edellytyksiä; tai



Tarkistus 216

Ehdotus asetukseksi
21 artikla – 1 kohta – c alakohta 
	

	Komission teksti
	Tarkistus

	c)	tapauksen mukaan vaatimukset, jotka sisältyvät unionin ja viejämaan väliseen asiaa koskevaan sopimukseen.
	iii)	tapauksen mukaan vaatimukset, jotka sisältyvät unionin ja viejämaan väliseen asiaa koskevaan sopimukseen.



Tarkistus 217

Ehdotus asetukseksi
21 artikla – 2 kohta
	

	Komission teksti
	Tarkistus

	2.	Koirien ja kissojen unioniin tulo markkinoille saattamista tai luovuttamista varten on [...] päivästä [...]kuuta [...] [5 vuotta tämän asetuksen voimaantulosta] sallittua ainoastaan, jos ne tulevat asetuksen (EU) 2017/625 126 ja 127 artiklan mukaisesti luetellusta kolmannesta maasta tai kolmannen maan alueelta ja pitopaikasta.
	b)	ne tulevat asetuksen (EU) 2017/625 126 ja 127 artiklan mukaisesti luetellusta kolmannesta maasta tai kolmannen maan alueelta ja pitopaikasta.



Tarkistus 218

Ehdotus asetukseksi
21 artikla – 3 kohta
	

	Komission teksti
	Tarkistus

	3.	Kolmansista maista ja kolmansien maiden alueilta unioniin tulevien koirien ja kissojen mukana olevassa virallisessa todistuksessa on [...] päivästä [...]kuuta [...] [5 vuotta tämän asetuksen voimaantulosta] oltava vakuutus siitä, että ne ovat 1 kohdan mukaisia ja että koirat ja kissat ovat peräisin 2 kohdan mukaisesti luetellusta pitopaikasta.
	2.	Kolmansista maista ja kolmansien maiden alueilta unioniin tulevien ja unionin markkinoille saatettavien koirien ja kissojen mukana olevassa, asetuksen (EU) 2017/625 126 artiklan 2 kohdan c alakohdassa tarkoitetussa virallisessa todistuksessa on oltava vakuutus siitä, että ne ovat tämän artiklan 1 kohdan mukaisia.


Tarkistus 219

Ehdotus asetukseksi
21 artikla – 4 kohta – 1 alakohta
	

	Komission teksti
	Tarkistus

	4.	Unioniin tulevat koirat ja kissat on tunnistusmerkittävä 17 artiklan 1 kohdassa tarkoitetulla mikrosirulla, joka mahdollistaa jäljitettävyyden, sanotun kuitenkaan rajoittamatta asetuksen (EU) N:o 576/2013 10 artiklan 1 kohdan a alakohdan ja asetuksen (EU) 2020/69211 74 artiklan 1 kohdan soveltamista.
	3.	Eläinlääkärin on tunnistusmerkittävä unioniin tulevat ja unionin markkinoille saatettavat koirat ja kissat liitteen II mukaisella mikrosirulla ennen niiden saapumista, sanotun kuitenkaan rajoittamatta asetuksen (EU) N:o 576/2013 10 artiklan 1 kohdan a alakohdan ja asetuksen (EU) 2020/69211 74 artiklan 1 kohdan soveltamista. Tuojan on varmistettava, että eläinlääkäri rekisteröi koirat ja kissat 19 artiklassa tarkoitettuun jäsenvaltion tietokantaan kahden työpäivän kuluessa niiden saapumisesta unioniin. Jäsenvaltiot voivat sallia, että rekisteröinnin suorittaa muu henkilö kuin eläinlääkäri, jos ne ovat ottaneet käyttöön toimenpiteitä tietokantaan syötettyjen tietojen paikkansapitävyyden varmistamiseksi.

	__________________
	__________________

	11 Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).
	11 Komission delegoitu asetus (EU) 2020/692, annettu 30 päivänä tammikuuta 2020, Euroopan parlamentin ja neuvoston asetuksen (EU) 2016/429 täydentämisestä tiettyjen eläinten, sukusolujen ja alkioiden ja eläinperäisten tuotteiden lähetysten unioniin saapumista ja saapumisen jälkeisiä siirtoja ja käsittelyä koskevien sääntöjen osalta (EUVL L 174, 3.6.2020, s. 379).



Tarkistus 306

Ehdotus asetukseksi
21 artikla – 4 kohta – 2 alakohta
	

	Komission teksti
	Tarkistus

	Jos unioniin tulevia koiria tai kissoja ei ole vielä rekisteröity 19 artiklan 1 kohdassa tarkoitettuun jäsenvaltion tietokantaan, kun ne saapuvat määräpaikkaansa, eläimen omistajan tai siitä vastuussa olevan henkilön on varmistettava, että eläin kirjataan jonkin jäsenvaltion tietokantaan 48 tunnin kuluessa saapumisesta.
	Jos unioniin tulevia koiria tai kissoja ei ole vielä rekisteröity 19 artiklan 1 kohdassa tarkoitettuun jäsenvaltion tietokantaan, eläinlääkärin on rekisteröitävä ne saapumisjäsenvaltion tietokantaan unionin rajalla. Rekisteröinti tehdään eläimen omistajan tai siitä vastuussa olevan henkilön nimissä, ja siinä on kirjattava 2 kohdan mukaisesti lueteltu alkuperäinen pitopaikka. Jäsenvaltiot voivat sallia, että rekisteröinnin suorittaa muu henkilö kuin eläinlääkäri, jos ne ovat ottaneet käyttöön toimenpiteitä tietokantaan syötettyjen tietojen paikkansapitävyyden varmistamiseksi.



Tarkistus 221

Ehdotus asetukseksi
21 artikla – 4 a kohta (uusi)
	

	Komission teksti
	Tarkistus

	
	4 a.	Kun koirat ja kissat saapuvat unioniin asetuksen (EU) 2016/429 4 artiklan 14 alakohdassa määritellyllä muulla kuin kaupallisella siirrolla, niiden omistajan on tehtävä ennakkoilmoitus unionin lemmikkieläinten matkustustietokantaan vähintään viisi työpäivää ennen kuin ne ylittävät unionin rajan, lukuun ottamatta seuraavia tilanteita:

	
	a) koira tai kissa saapuu unioniin suoraan asetuksen (EU) N:o 576/2013 13 artiklan 1 kohdan mukaisesti luetelluista kolmansista maista;

	
	b) koira tai kissa on rekisteröity 19 artiklan 1 kohdassa tarkoitettuun jäsenvaltion tietokantaan. Omistajan on ilmoitettava ennakkoon koiran tai kissan tunnistetiedot ja tapauksen mukaan kyseisen koiran tai kissan kanssa matkustavan valtuutetun henkilön henkilöllisyys, koiran tai kissan mikrosirun tunnistenumero, eläimen matkan pääasiallinen kohde unionissa ja tapauksen mukaan aika ja paikka, jolloin eläimen on tarkoitus poistua unionista. Jos koira tai kissa on unionissa yli neljä kuukautta, omistajan on varmistettava, että se rekisteröidään asuinjäsenvaltion tietokantaan viiden työpäivän kuluessa neljän kuukauden jakson päättymisestä.

	
	Komissio perustaa toisessa alakohdassa tarkoitetun unionin lemmikkieläinten matkustustietokannan ja ylläpitää sitä, ja voi antaa tämän tietokannan kehittämisen, ylläpidon ja käytön riippumattoman tahon tehtäväksi julkisen valintamenettelyn perusteella asetuksen (EU, Euratom) 2018/1046 VII osaston asiaankuuluvien säännösten nojalla. Tietokannan käyttö on rajattava vain jäsenvaltioiden toimivaltaisille viranomaisille.


Tarkistus 222

Ehdotus asetukseksi
21 artikla – 5 kohta
	

	Komission teksti
	Tarkistus

	5.	Siirretään komissiolle valta vahvistaa täytäntöönpanosäädöksillä menettely, jolla unioni tunnustaa vastaavat edellytykset 1 kohdan b alakohdan mukaisesti. Nämä täytäntöönpanosäädökset hyväksytään 24 artiklassa tarkoitettua tarkastelumenettelyä noudattaen.
	Poistetaan.




Tarkistus 223

Ehdotus asetukseksi
22 artikla – 1 kohta – johdantokappale
	

	Komission teksti
	Tarkistus

	Siirretään komissiolle valta antaa 23 artiklan mukaisesti delegoituja säädöksiä, joilla muutetaan tämän asetuksen liitteitä tieteellisen ja teknisen kehityksen, mukaan lukien tarvittaessa EFSAn tieteelliset lausunnot, sekä sosiaalisten, taloudellisten ja ympäristövaikutusten huomioon ottamiseksi seuraavien osalta:
	Siirretään komissiolle valta antaa 23 artiklan mukaisesti delegoituja säädöksiä, joilla muutetaan tämän asetuksen liitteitä tieteellisen ja teknisen kehityksen, mukaan lukien tarvittaessa Euroopan elintarviketurvallisuusviranomaisen tieteelliset lausunnot, sekä sosiaalisten, taloudellisten ja ympäristövaikutusten huomioon ottamiseksi seuraavien osalta:



Tarkistus 224

Ehdotus asetukseksi
22 artikla – 1 kohta – a alakohta
	

	Komission teksti
	Tarkistus

	a)	ruokintatiheys ja vieroittamismenettely;
	a)	veden tarjoamista ja ruokintaa koskevat vaatimukset sekä vieroittamismenettely;



Tarkistus 225

Ehdotus asetukseksi
22 artikla – 1 kohta – c alakohta
	

	Komission teksti
	Tarkistus

	c)	valaistusparametrit;
	c)	valaistusvaatimukset;



Tarkistus 226

Ehdotus asetukseksi
22 artikla – 1 kohta – h alakohta
	

	Komission teksti
	Tarkistus

	h)	jalostukseen otettavien narttukoirien ja -kissojen vähimmäisikä;
	h)	jalostukseen otettavien narttukoirien ja -kissojen vähimmäis- ja enimmäisikä;



Tarkistus 227

Ehdotus asetukseksi
22 artikla – 1 kohta – j alakohta
	

	Komission teksti
	Tarkistus

	(j)	koirien ja kissojen merkitsemiseen käytettäviä transpondereita koskevat vaatimukset;
	(j)	koirien ja kissojen yksilölliseen tunnistusmerkitsemiseen käytettäviä transpondereita koskevat vaatimukset;



Tarkistus 228
Ehdotus asetukseksi
23 artikla – 2 kohta
	

	Komission teksti
	Tarkistus

	2.	Siirretään komissiolle [...] päivästä [...]kuuta [...] [tämän asetuksen voimaantulopäivä] määräämättömäksi ajaksi 6 artiklan 4 kohdassa, 10 artiklan 2 kohdassa ja 22 artiklassa tarkoitettu valta antaa delegoituja säädöksiä.
	2.	Siirretään komissiolle [...] päivästä [...]kuuta [...] [tämän asetuksen voimaantulopäivä] määräämättömäksi ajaksi 6 artiklan 2 b kohdassa, 6 a artiklan 3 kohdassa ja 22 artiklassa tarkoitettu valta antaa delegoituja säädöksiä.



Tarkistus 229
Ehdotus asetukseksi
23 artikla – 3 kohta
	

	Komission teksti
	Tarkistus

	3.	Euroopan parlamentti tai neuvosto voi milloin tahansa peruuttaa 6 artiklan 4 kohdassa, 10 artiklan 2 kohdassa ja 22 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.
	3.	Euroopan parlamentti tai neuvosto voi milloin tahansa peruuttaa 6 artiklan 2 b kohdassa, 6 a artiklan 3 kohdassa ja 22 artiklassa tarkoitetun säädösvallan siirron. Peruuttamispäätöksellä lopetetaan tuossa päätöksessä mainittu säädösvallan siirto. Peruuttaminen tulee voimaan sitä päivää seuraavana päivänä, jona sitä koskeva päätös julkaistaan Euroopan unionin virallisessa lehdessä, tai jonakin myöhempänä, kyseisessä päätöksessä mainittuna päivänä. Peruuttamispäätös ei vaikuta jo voimassa olevien delegoitujen säädösten pätevyyteen.


Tarkistus 230
Ehdotus asetukseksi
23 artikla – 6 kohta
	

	Komission teksti
	Tarkistus

	6.	Edellä olevan 6 artiklan 4 kohdan, 10 artiklan 2 kohdan ja 22 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.
	6.	Edellä olevan 6 artiklan 2 b kohdan, 6 a artiklan 3 kohdan ja 22 artiklan nojalla annettu delegoitu säädös tulee voimaan ainoastaan, jos Euroopan parlamentti tai neuvosto ei ole kahden kuukauden kuluessa siitä, kun asianomainen säädös on annettu tiedoksi Euroopan parlamentille ja neuvostolle, ilmaissut vastustavansa sitä tai jos sekä Euroopan parlamentti että neuvosto ovat ennen mainitun määräajan päättymistä ilmoittaneet komissiolle, että ne eivät vastusta säädöstä. Euroopan parlamentin tai neuvoston aloitteesta tätä määräaikaa jatketaan kahdella kuukaudella.


Tarkistus 231

Ehdotus asetukseksi
25 artikla – 1 kohta
	

	Komission teksti
	Tarkistus

	1.	Tämä asetus ei estä jäsenvaltioita pitämästä voimassa tiukempia kansallisia sääntöjä, joiden tarkoituksena on koirien ja kissojen hyvinvoinnin kattavampi suojelu ja jotka ovat voimassa tämän asetuksen tullessa voimaan, edellyttäen, että kyseiset säännöt eivät ole ristiriidassa tämän asetuksen kanssa eivätkä häiritse sisämarkkinoiden moitteetonta toimintaa. Jäsenvaltioiden on ilmoitettava tällaisista kansallisista säännöistä komissiolle ennen [...] päivää [...]kuuta [...] [tämän asetuksen soveltamispäivä]. Komissio toimittaa ne muiden jäsenvaltioiden tietoon.
	1.	Tämä asetus ei estä jäsenvaltioita pitämästä voimassa tai hyväksymästä tiukempia kansallisia sääntöjä, joiden tarkoituksena on koirien ja kissojen hyvinvoinnin kattavampi suojelu ja niiden jäljitettävyys, edellyttäen, että kyseiset säännöt eivät ole ristiriidassa tämän asetuksen kanssa eivätkä häiritse sisämarkkinoiden moitteetonta toimintaa. Jäsenvaltioiden on ilmoitettava tällaisista kansallisista säännöistä komissiolle. Komissio toimittaa ne muiden jäsenvaltioiden tietoon.



Tarkistus 232

Ehdotus asetukseksi
25 artikla – 2 kohta
	

	Komission teksti
	Tarkistus

	2.	Tämä asetus ei estä jäsenvaltioita ottamasta käyttöön tiukempia kansallisia toimenpiteitä, joilla pyritään varmistamaan jäsenvaltion alueella sijaitsevissa pitopaikoissa pidettävien koirien ja kissojen hyvinvoinnin kattavampi suojelu seuraavien eläinten hyvinvointiin liittyvien seikkojen osalta:
	Poistetaan.

	a)	eläintilojen olosuhteet;
	

	b)	silpominen;
	

	c)	virikkeet;
	

	d)	valinta- ja jalostusohjelmat, mukaan lukien jalostukseen käytettävien eläinten vähimmäis- ja enimmäisikä.
	

	Jäsenvaltioiden on ilmoitettava komissiolle tällaisista kansallisista säännöistä ennen niiden hyväksymistä. Komissio toimittaa ne muiden jäsenvaltioiden tietoon.
	



Tarkistus 233

Ehdotus asetukseksi
25 artikla – 3 kohta
	

	Komission teksti
	Tarkistus

	3.	Edellä 2 kohdassa tarkoitetut toimenpiteet sallitaan ainoastaan, jos ne eivät ole ristiriidassa tämän asetuksen kanssa eivätkä häiritse sisämarkkinoiden moitteetonta toimintaa.
	Poistetaan.



Tarkistus 234

Ehdotus asetukseksi
25 artikla – 4 kohta
	

	Komission teksti
	Tarkistus

	4.	Jäsenvaltiot eivät saa kieltää tai estää toisessa jäsenvaltiossa pidettävien koirien ja kissojen saattamista markkinoille alueellaan sillä perusteella, että kyseisiä koiria ja kissoja ei ole pidetty jäsenvaltion tiukempien eläinten hyvinvointia koskevien kansallisten sääntöjen mukaisesti.
	4.	Jäsenvaltiot, joilla on 1 kohdassa tarkoitettuja tiukempia kansallisia sääntöjä, eivät saa kieltää tai estää toisessa jäsenvaltiossa pidettävien koirien ja kissojen saattamista markkinoille alueellaan sillä perusteella, että kyseisiä koiria ja kissoja ei ole pidetty jäsenvaltion tiukempien eläinten hyvinvointia koskevien kansallisten sääntöjen mukaisesti.



Tarkistus 235

Ehdotus asetukseksi
26 artikla – 1 kohta
	

	Komission teksti
	Tarkistus

	1.	Komissio julkaisee 20 artiklan mukaisesti saatujen raporttien ja asiaa koskevien lisätietojen perusteella seurantaraportin unionissa markkinoille saatettujen koirien ja kissojen hyvinvoinnista viimeistään [...] päivänä [...]kuuta [...] [7 vuotta tämän asetuksen voimaantulopäivästä] ja sen jälkeen joka viides vuosi.
	1.	Komissio julkaisee 20 artiklan mukaisesti saatujen raporttien ja asiaa koskevien lisätietojen perusteella seurantaraportin unionissa markkinoille saatettujen koirien ja kissojen hyvinvoinnista viimeistään [...] päivänä [...]kuuta [...] [7 vuotta tämän asetuksen voimaantulopäivästä] ja sen jälkeen joka viides vuosi. Seurantaraportissa arvioidaan tämän asetuksen vaikuttavuutta, tehokkuutta, merkityksellisyyttä, johdonmukaisuutta, sosioekonomisia vaikutuksia ja EU:n tason lisäarvoa sen tavoitteiden saavuttamisessa. Komissio arvioi erityisesti:



Tarkistus 236

Ehdotus asetukseksi
26 artikla – 1 kohta – a alakohta (uusi)
	

	Komission teksti
	Tarkistus

	
	a)	sitä, missä määrin tämä asetus on auttanut varmistamaan koirien ja kissojen hyvinvoinnin korkean tason, parantamaan jäljitettävyyttä, vähentämään laitonta kauppaa ja puuttumaan epäinhimillisiin jalostuskäytäntöihin liittyviin ongelmiin, mukaan lukien niin kutsutut pentutehtaat;



Tarkistus 237

Ehdotus asetukseksi
26 artikla – 1 kohta – b alakohta (uusi)
	

	Komission teksti
	Tarkistus

	
	b)	sitä, onko tämän asetuksen soveltamisala edelleen tarkoituksenmukainen, kun otetaan huomioon markkinoiden kehitys, tieteen ja teknologian kehitys ja eläinten hyvinvointiin liittyvät näkökohdat, sekä sitä, ovatko nykyiset poikkeukset edelleen asianmukaisia ja riittäviä tämän kehityksen valossa;



Tarkistus 238

Ehdotus asetukseksi
26 artikla – 1 kohta – c alakohta (uusi)
	

	Komission teksti
	Tarkistus

	
	c)	sitä, onko tieteessä ja teknologiassa tapahtunut edistystä, kuten kehitetty uusia tunnistusmerkintöjä, ottaen huomioon niiden tekninen luotettavuus, kustannustehokkuus ja invasiivisuus eläimen kannalta;



Tarkistus 239

Ehdotus asetukseksi
26 artikla – 1 kohta – d alakohta (uusi)
	

	Komission teksti
	Tarkistus

	
	d)	tämän asetuksen vaikutusta kasvattajiin, löytöeläinsuojiin, sijaiskoteihin ja muihin toiminnanharjoittajiin, mukaan lukien hallinnollinen taakka ja säännösten noudattamisesta aiheutuvat kustannukset;



Tarkistus 240

Ehdotus asetukseksi
26 artikla – 1 kohta – e alakohta (uusi)
	

	Komission teksti
	Tarkistus

	
	e)	täytäntöönpanon ja noudattamisen tasoa jäsenvaltioissa sekä toimivaltaisten viranomaisten välisen yhteistyön tehokkuutta, mukaan lukien tietojenvaihto- ja jäljitettävyysmekanismit;



Tarkistus 241

Ehdotus asetukseksi
26 artikla – 1 kohta – f alakohta (uusi)
	

	Komission teksti
	Tarkistus

	
	f)	koirien ja kissojen digitaalisen passin, joka voisi sisältää tietoja eläimen tunnistusmerkitsemisestä, rokotustilanteesta ja terveydentilasta ja terveydellisestä taustasta, käyttöönoton toteutettavuutta, kustannuksia ja hyötyjä;



Tarkistus 242

Ehdotus asetukseksi
26 artikla – 1 kohta – g alakohta (uusi)
	

	Komission teksti
	Tarkistus

	
	g)	sitä, olisiko pakollisen tunnistusmerkinnän ja rekisteröinnin laajentaminen koskemaan kaikkia koiria ja kissoja, myös yksityisten omistajien pitämiä koiria ja kissoja, toteutettavissa, sekä sen vaikutusta ja oikeasuhteisuutta.



Tarkistus 243

Ehdotus asetukseksi
26 artikla – 1 a kohta (uusi)
	

	Komission teksti
	Tarkistus

	
	1 a.	Komissio arvioi mahdollisuutta rekisteröidä koirat ja kissat 21 artiklan 3 kohdan mukaisesti niiden saapuessa unioniin ja antaa arviointinsa pääkohdista kertomuksen Euroopan parlamentille, neuvostolle, Euroopan talous- ja sosiaalikomitealle ja alueiden komitealle viimeistään [...] päivänä [...]kuuta [...] [2 vuotta tämän asetuksen voimaantulosta].



Tarkistus 244

Ehdotus asetukseksi
26 artikla – 2 kohta
	

	Komission teksti
	Tarkistus

	2.	Komissio arvioi tätä asetusta, mukaan lukien jalostukseen käytettävien koirien ja kissojen mahdollista enimmäisikää, ja toimittaa raportin arviointinsa pääkohdista Euroopan parlamentille, neuvostolle, Euroopan talous- ja sosiaalikomitealle ja alueiden komitealle viimeistään [...] päivänä [...]kuuta [...] [15 vuotta tämän asetuksen voimaantulosta].
	2.	Komissio arvioi tätä asetusta, mukaan lukien jalostukseen käytettävien koirien ja kissojen mahdollista enimmäisikää, ja toimittaa raportin arviointinsa pääkohdista Euroopan parlamentille, neuvostolle, Euroopan talous- ja sosiaalikomitealle ja alueiden komitealle viimeistään [...] päivänä [...]kuuta [...] [12 vuotta tämän asetuksen voimaantulosta].


Tarkistus 301

Ehdotus asetukseksi
26 artikla – 2 a kohta (uusi)

	

	Komission teksti
	Tarkistus

	
	2 a.	Viimeistään [...]kuun [...] päivänä [...] [5 vuotta tämän asetuksen voimaantulosta] komissio:

	
	a) arvioi ja tarkastelee uudelleen tätä asetusta, mukaan lukien jalostukseen käytettävien koirien ja kissojen mahdollisen enimmäisiän arviointi;

	
	b) arvioi irrallaan tavattujen eläinten tilannetta;

	
	c) vahvistaa luettelon eläinlajeista, joita voidaan pitää ja saattaa markkinoille, jos vaikutusten ennakkoarviointi on osoittanut sen lisäarvon ja toteutettavuuden;

	
	d) arvioi tämän asetuksen soveltamisalan mahdollista laajentamista kattamaan muita eläimiä muuttamalla tätä asetusta;

	
	e) arvioi mahdollisuutta käyttää vaihtoehtoisia tunnistusmerkitsemisen menetelmiä, jotka ovat vähemmän kajoavia kuin transponderin asentaminen; ja

	
	f) esittää Euroopan parlamentille, neuvostolle, Euroopan talous- ja sosiaalikomitealle ja alueiden komitealle kertomuksen tärkeimmistä a–e kohdan osalta tekemistään havainnoista.




Tarkistus 245
Ehdotus asetukseksi
27 artikla – 1 kohta
	

	Komission teksti
	Tarkistus

	Jäsenvaltioiden on säädettävä tämän asetuksen säännösten rikkomiseen sovellettavista seuraamuksista ja toteutettava kaikki tarvittavat toimenpiteet niiden täytäntöönpanon varmistamiseksi. Seuraamusten on oltava tehokkaita, oikeasuhteisia ja varoittavia.
	Jäsenvaltioiden on säädettävä tämän asetuksen säännösten rikkomiseen sovellettavista ja lemmikkieläinten hylkäämisestä aiheutuvista seuraamuksista ja toteutettava kaikki tarvittavat toimenpiteet niiden täytäntöönpanon varmistamiseksi. Seuraamusten on oltava tehokkaita, oikeasuhteisia ja varoittavia.


Tarkistus 246
Ehdotus asetukseksi
27 artikla – 1 a kohta (uusi)
	

	Komission teksti
	Tarkistus

	
	Jäsenvaltioiden on varmistettava, että tämän asetuksen ja 2 artiklan 1 kohdassa tarkoitettujen sääntöjen rikkomisten, joihin liittyy petos tai harhaanjohtaminen, seurauksena määrättävien taloudellisten seuraamusten tasossa otetaan huomioon kansallisen lainsäädännön mukaisesti vähintään toiminnanharjoittajalle koituva taloudellinen hyöty tai tapauksen mukaan prosenttiosuus toiminnanharjoittajan liikevaihdosta ja että taso on riittävä pelotevaikutuksen syntymistä varten. Jos tämän asetuksen vaatimuksia rikotaan vakavasti ja toistuvasti, jäsenvaltioiden on varmistettava, että seuraamuksiin kuuluu kielto työskennellä eläinten kanssa ja omistaa eläimiä.


Tarkistus		279
Ehdotus asetukseksi
27 artikla – 2 a kohta (uusi)
	

	Komission teksti
	Tarkistus

	
	Kun otetaan huomioon löytöeläinsuojille ja kulkukoirien ja -kissojen populaatioiden hoidosta vastaaville organisaatioille aiheutuva hallinnollinen taakka olemassa olevien taloudellisten rajoitteiden lisäksi, jäsenvaltioiden olisi selvitettävä mahdollisuuksia ohjata tämän asetuksen rikkomisesta perittyjä resursseja löytöeläinsuojien ja kulkukoirien tai -kissojen populaatioiden hoidosta vastaavien organisaatioiden tukemiseen sekä niiden hallinnollisten ja toimintakustannusten kattamiseen.




Tarkistus 247

Ehdotus asetukseksi
28 artikla – 2 kohta
	

	Komission teksti
	Tarkistus

	Sitä sovelletaan [...] päivästä [...]kuuta [...] [2 vuotta tämän asetuksen voimaantulopäivästä], jollei tässä asetuksessa toisin säädetä.
	Sitä sovelletaan […] päivästä […]kuuta […] [2 vuotta tämän asetuksen voimaantulopäivästä] lukuun ottamatta seuraavia:

	
	i)	13 artiklaa sovelletaan […] päivästä […]kuuta […] [5 vuotta tämän asetuksen voimaantulopäivästä]; 

	
	ii)	9 artiklan 2 kohtaa ja 1 ja 3 artiklaa sovelletaan […] päivästä […]kuuta […] [3 vuotta tämän asetuksen voimaantulopäivästä]; 

	
	iii)	12 artiklaa, 17 artiklan 4 ja 6 kohtaa, 19 artiklan 2 ja 2 a kohtaa ja 21 artiklan 1–4 a kohtaa sovelletaan […] päivästä […]kuuta … [5 vuotta tämän asetuksen voimaantulopäivästä]; 

	
	iv)	7 a artiklaa sovelletaan […] päivästä [….]kuuta […] [6 vuotta tämän asetuksen voimaantulopäivästä]; ja 

	
	v)	17 artiklan 1–3 kohtaa sovelletaan koirien osalta […] päivästä [….]kuuta […] [3 vuotta tämän asetuksen voimaantulopäivästä] ja kissojen osalta […] päivästä [….]kuuta […] [7 vuotta tämän asetuksen voimaantulopäivästä]. 




Tarkistus 248

Ehdotus asetukseksi
Liite I – 1 kohta – johdanto-osa
	

	Komission teksti
	Tarkistus

	1.	Ruokinta
	1.	Ruokinta ja veden tarjoaminen



Tarkistus 249

Ehdotus asetukseksi
Liite I – 1 kohta – 1.1 alakohta – johdantokappale
	

	Komission teksti
	Tarkistus

	1.1.	Toiminnanharjoittajan on noudatettava seuraavia ruokintatiheyksiä:
	1.1.	Koirat ja kissat on ruokittava vähintään kaksi kertaa päivässä. Koiran- ja kissanpennut on ruokittava useammin.

	
	Näitä vaatimuksia ei sovelleta kasvattajien toimitiloihin, joissa pidetään karjan paimenkoiria ajanjaksoina, joina tällaisia koiria käytetään paimentamistarkoituksiin.



Tarkistus 250

Ehdotus asetukseksi
Liite I – 1 kohta – 1.1 alakohta – a alakohta
	

	Komission teksti
	Tarkistus

	a)	aikuiset kissat ja koirat on ruokittava kahdesti päivässä;
	Poistetaan.



Tarkistus 252

Ehdotus asetukseksi
Liite I – 1 kohta – 1.1 alakohta – c alakohta
	

	Komission teksti
	Tarkistus

	c)	alle 8 viikon ikäiset koiranpennut on ruokittava vähintään viisi kertaa päivässä;
	Poistetaan.



Tarkistus 253

Ehdotus asetukseksi
Liite I – 1 kohta – 1.1 alakohta – d alakohta
	

	Komission teksti
	Tarkistus

	d)	alle 12 viikon ikäiset kissanpennut on ruokittava vähintään neljä kertaa päivässä.
	Poistetaan.



Tarkistus 254

Ehdotus asetukseksi
Liite I – 1 kohta – 1.2 alakohta
	

	Komission teksti
	Tarkistus

	1.2.	Jokaista vastasyntynyttä koiran- tai kissanpentua on ruokittava niiden emon ternimaidolla pentujen kahden ensimmäisen elinpäivän aikana.
	1.2.	Jokaista koiran- tai kissanpentua on ruokittava ternimaidolla vähintään pentujen kahden ensimmäisen elinpäivän aikana ja sen jälkeen sen emon tai imettävän narttukoiran tai -kissan maidolla. Jos tämä ei ole mahdollista siksi, että emo on sairas tai ei muutoin kykene ruokkimaan pentujaan tai emon ruokinta ei riitä, koiran- tai kissanpentuja on ruokittava koiran- ja kissanpennuille tarkoitetulla maidonkorvikkeella niin usein kuin korvikkeen valmistaja tai eläinlääkäri ohjeistaa.



Tarkistus 255

Ehdotus asetukseksi
Liite I – 1 kohta – 1.3 alakohta
	

	Komission teksti
	Tarkistus

	1.3.	Jos narttukoira tai -kissa on sairas tai ei muutoin pysty ruokkimaan jälkeläisiään, toiminnanharjoittajan on ruokittava pentuja samassa pitopaikassa olevien muiden narttukoirien tai -kissojen maidolla ja koiran- ja kissanpennuille tarkoitetulla maidonkorvikkeella niin usein kuin korvikkeen valmistaja tai eläinlääkäri ohjeistaa, kunnes pennut on vieroitettu.
	Poistetaan.



Tarkistus 256

Ehdotus asetukseksi
Liite I – 1 kohta – 1.4 alakohta
	

	Komission teksti
	Tarkistus

	1.4.	Toiminnanharjoittajan on varmistettava, että kaikki vieroittamattomat koiran- ja kissanpennut saavat tarpeeksi maitoa, jotta niiden paino nousee tasaisesti.
	1.4.	Kaikille vieroittamattomille koiran- ja kissanpennuille on annettava ravinnoksi tarpeeksi maitoa, maidonkorviketta tai näiden yhdistelmää, jotta niiden paino nousee tasaisesti.



Tarkistus 257

Ehdotus asetukseksi
Liite I – 2 kohta – 2.1 alakohta – 1 alakohta – a alakohta
	

	Komission teksti
	Tarkistus

	a)	10–26°C sisätiloissa, joissa pidetään aikuisia koiria;
	Poistetaan.



Tarkistus 258

Ehdotus asetukseksi
Liite I – 2 kohta – 2.1 alakohta – 1 kohta – b alakohta
	

	Komission teksti
	Tarkistus

	b)	15–26°C sisätiloissa, joissa pidetään aikuisia kissoja;
	Poistetaan.



Tarkistus 259

Ehdotus asetukseksi
Liite I – 2 kohta – 2.2 alakohta – 2.2.1 alakohta
	

	Komission teksti
	Tarkistus

	2.2.1.	Tarvittaessa keinovalaistusta on tarjottava vähintään yhtä pitkään kuin luonnonvaloa on tavanomaisesti saatavilla klo 9–17.
	2.2.1.	Koirilla ja kissoilla on oltava mahdollisuus viettää aikaa valaistussa paikassa vähintään 7 tuntia päivässä.



Tarkistus 260

Ehdotus asetukseksi
Liite I – 2 kohta – 2.2 alakohta – 2.2.2 alakohta
	

	Komission teksti
	Tarkistus

	2.2.2.	Keinovalon on oltava laajaspektristä tai täysspektristä.
	2.2.2.	Keinovalon on oltava laajaspektristä tai täysspektristä ja taajuudeltaan vähintään 80 hertsiä.



Tarkistus 261

Ehdotus asetukseksi
Liite I – 2 kohta – 2.2 alakohta – 2.2.3 alakohta
	

	Komission teksti
	Tarkistus

	2.2.3.	Valaistusvoimakkuuden on oltava vähintään 50 luksia eläimen pään korkeudella.
	Poistetaan.



Tarkistus 262

Ehdotus asetukseksi
Liite I – 2 kohta – 2.2 alakohta – 2.2.4 alakohta
	

	Komission teksti
	Tarkistus

	2.2.4.	Eläimillä on oltava mahdollisuus olla pimeässä vähintään kahdeksan tuntia päivässä.
	2.2.4.	Koirilla ja kissoilla on oltava mahdollisuus olla poissa keinovalosta vähintään kahdeksan tuntia päivässä.



Tarkistus 263

Ehdotus asetukseksi
Liite I – 2 kohta – 2.2 a alakohta (uusi)
	

	Komission teksti
	Tarkistus

	
	2.2 a.	Koirilla on oltava pääsy ulos tai niitä on kävelytettävä päivittäin yhteensä vähintään tunnin ajan, jotta ne saavat liikuntaa, voivat tutkia ympäristöä ja sosiaalistuvat.



Tarkistus 264

Ehdotus asetukseksi
Liite I – 2 kohta – 2.2 alakohta – 2.3.3 alakohta
	

	Komission teksti
	Tarkistus

	2.3.3.	Jos suljetulla alueella on useampi kuin yksi koira tai kissa, toiminnanharjoittajien on varmistettava toimenpiteillä (esim. tilanjakajat), että eläinten aggressiivinen käytös ei aiheuta uhkaa toisille eläimille.
	2.3.3.	Jos suljetulla alueella on useampi kuin yksi koira tai kissa, toiminnanharjoittajien on varmistettava toimenpiteillä (esim. tilanjakajat), että eläinten aggressiivinen käytös ei aiheuta uhkaa toisille eläimille.

	
	Jäsenvaltiot voivat myöntää poikkeuksia 2.3.1 kohdassa säädetyistä vähimmäistilavaatimuksista sellaisten metsästyskoirien osalta, jotka ovat tottuneet elämään laumassa.



Tarkistus 265

Ehdotus asetukseksi
Liite I – 3 kohta – 3.2 alakohta
	

	Komission teksti
	Tarkistus

	3.2.	Narttukoiria saa käyttää jalostukseen ainoastaan, jos ne ovat vähintään 18 kuukauden ikäisiä.
	3.2.	Narttukoiria saa käyttää jalostukseen vasta niiden toisesta kiimasta alkaen.



Tarkistus 266

Ehdotus asetukseksi
Liite I – 3 kohta – 3.3 alakohta
	

	Komission teksti
	Tarkistus

	3.3.	Toiminnanharjoittajat saavat teettää enintään kolme pentuetta kullakin narttukoiralla tai -kissalla kahden vuoden aikana.
	3.3.	Kullakin narttukoiralla tai -kissalla saa teettää enintään kolme pentuetta kahden vuoden aikana.



Tarkistus 267

Ehdotus asetukseksi
Liite I – 3 kohta – 3.4 alakohta
	

	Komission teksti
	Tarkistus

	3.4.	Kun narttukoiralla tai -kissalla on ollut kahden vuoden aikana kolme peräkkäistä tiineyttä, joiden tuloksena on syntynyt pentuja, toiminnanharjoittajien on varmistettava, että narttukoira- tai kissa saa toipua estämällä sen tiineys vähintään yhden vuoden ajan.
	3.4.	Kun narttukoirat ja -kissat ovat kahden vuoden aikana synnyttäneet kolme pentuetta, mukaan lukien kuolleena syntyneet pennut, niiden on annettava toipua vähintään yhden vuoden ajan.



Tarkistus 268

Ehdotus asetukseksi
Liite I – 3 kohta – 3.4 a alakohta (uusi)
	

	Komission teksti
	Tarkistus

	
	3.4 a.	Jos narttukoiralle tai -kissalle on tehty kaksi keisarileikkausta, sitä ei saa enää käyttää jalostukseen.



Tarkistus 269

Ehdotus asetukseksi
Liite I – 3 kohta – 3.4 b alakohta (uusi)
	

	Komission teksti
	Tarkistus

	
	3.4 b.	Eläinlääkärin on tutkittava 8-vuotiaan tai sitä vanhemman narttukoiran ja 6-vuotiaan tai sitä vanhemman narttukissan terveydentila ennen kuin niitä käytetään jalostukseen ja annettava kirjallinen vahvistus siitä, että tutkimuksen tekohetkellä ei ole tiineyttä estäviä syitä. Toiminnanharjoittajan on säilytettävä kirjallinen vahvistus vähintään kolmen vuoden ajan.



Tarkistus 270

Ehdotus asetukseksi
Liite I – 4 kohta – 4.1 alakohta – c alakohta
	

	Komission teksti
	Tarkistus

	c)	alueilla, joissa kissoja ja koiria pidetään, on kaikkien eläinten saatavilla olevia virikkeellistäviä rakennelmia ja esineitä, jotka tekevät ympäristöstä mielekkään ja vähentävät eläinten turhautumista;
	c)	alueilla, joissa kissoja ja koiria pidetään, on kaikkien eläinten saatavilla olevia virikkeellistäviä rakennelmia ja esineitä, jotka tekevät ympäristöstä mielekkään, mahdollisuuksien mukaan mahdollistavat kiipeilyn ja piiloutumisen ja vähentävät eläinten turhautumista;


Tarkistus 271
Ehdotus asetukseksi
Liite II – johdantokappale
	

	Komission teksti
	Tarkistus

	Kissojen ja koirien tunnistusmerkitsemiseen 16 artiklan mukaisesti käytettävien transpondereiden on täytettävä seuraavat vaatimukset:
	Koirien ja kissojen yksilölliseen tunnistusmerkitsemiseen 17 ja 21 artiklan mukaisesti käytettävien transpondereiden on täytettävä seuraavat vaatimukset:


Tarkistus 272
Ehdotus asetukseksi
Liite III – 1 kohta
	

	Komission teksti
	Tarkistus

	1.	Asetuksen 17 artiklassa tarkoitettujen vuoden aikana mikrosirutettujen koirien ja kissojen määrä.
	1.	Asetuksen 17 artiklassa ja 21 artiklan 4 kohdassa tarkoitettujen vuoden aikana rekisteröityjen koirien ja kissojen määrä.



Tarkistus 273
Ehdotus asetukseksi
Liite III – 1 a kohta (uusi)
	

	Komission teksti
	Tarkistus

	
	1 a.	Asetuksen 7 artiklan mukaisesti vuoden aikana rekisteröityjen pitopaikkojen määrä.



Tarkistus 274
Ehdotus asetukseksi
Liite III – 2 kohta
	

	Komission teksti
	Tarkistus

	2.	Asetuksen 16 artiklassa tarkoitettujen vuoden aikana hyväksyttyjen kasvattajien toimitilojen määrä.
	2.	Asetuksen 7 a artiklassa tarkoitettujen vuoden aikana hyväksyttyjen kasvattajien toimitilojen määrä.



Tarkistus 275
Ehdotus asetukseksi
Liite III – 2 a kohta (uusi)
	

	Komission teksti
	Tarkistus

	
	2 a.	Sellaisten kasvattajien toimitilojen ja myyntipaikkojen määrä, joiden hyväksyntä on vuoden aikana peruttu tilapäisesti tai kokonaan.

